ނިދަން އޮށޯންނަމުން ކުރާ ދުޢާ\nބިރުވެރި ހުވަފެންތަކާއި މިފަދަ އެހެން ކަންތައް ތަކަކީ ޝައިޠާނުންގެ ވަސްވާސްތަކުގެ ސަބަބުން ދިމާވާ ކަންތައްތަކެކެވެ.\nނިދަން އޮށޯންނަމުން މިދުޢާތައް ކުރުމަކީ އެފަދަ ކަންތަކުން، ﷲ ގެ އިޛްނައާއެކު ސަލާމަތްވާނެ ކަމެކެވެ.\nކޮއްކޯއެވެ! މިދުޢާތައް ދަސްކޮށް ކޮންމެ ރެއަކު ނިދަން އޮށޯންނަމުން މިދުޢާތައް ކުރަން އާދަކުރާށެވެ.\n ދެއަތްތިލަ ގާތްކޮށް، ބާރަށް ފުމެލުމަށްފަހު\nبِسْمِ اللَّهِ الرَّحْمَنِ الرَّحِيمِ () قُلْ هُوَ اللَّهُ أَحَدٌ (1) اللَّهُ الصَّمَدُ (2) لَمْ يَلِدْ وَلَمْ يُولَدْ (3) وَلَمْ يَكُنْ لَهُ كُفُوًا أَحَدٌ (4)\nبِسْمِ اللَّهِ الرَّحْمَنِ الرَّحِيمِ () قُلْ أَعُوذُ بِرَبِّ الْفَلَقِ (1) مِنْ شَرِّ مَا خَلَقَ (2) وَمِنْ شَرِّ غَاسِقٍ إِذَا وَقَبَ (3) وَمِنْ شَرِّ النَّفَّاثَاتِ فِي الْعُقَدِ (4) وَمِنْ شَرِّ حَاسِدٍ إِذَا حَسَدَ (5)\nبِسْمِ اللَّهِ الرَّحْمَنِ الرَّحِيمِ () قُلْ أَعُوذُ بِرَبِّ النَّاسِ (1) مَلِكِ النَّاسِ (2) إِلَهِ النَّاسِ (3) مِنْ شَرِّ الْوَسْوَاسِ الْخَنَّاسِ (4) الَّذِي يُوَسْوِسُ فِي صُدُورِ النَّاسِ (5) مِنَ الْجِنَّةِ وَالنَّاسِ (6)\nމި ތިން ސޫރަތް ކިޔެވުމަށްފަހު ބޮލާއި މޫނުން ފެށިގެން މުޅި ހަށިގަނޑުގައި ދެއަތް ފިރުމާލާށެވެ! މިގޮތަށް3ފަހަރު ކަންތައް ކުރާށެވެ!\n اللَّهُ لاَ إِلَهَ إِلاَّ هُوَ الْحَيُّ الْقَيُّومُ لاَ تَأْخُذُهُ سِنَةٌ وَلاَ نَوْمٌ لَهُ مَا فِي السَّمَاوَاتِ وَمَا فِي الأَرْضِ مَنْ ذَا الَّذِي يَشْفَعُ عِنْدَهُ إِلاَّ بِإِذْنِهِ يَعْلَمُ مَا بَيْنَ أَيْدِيهِمْ وَمَا خَلْفَهُمْ وَلاَ يُحِيطُونَ بِشَيْءٍ مِنْ عِلْمِهِ إِلاَّ بِمَا شَاءَ وَسِعَ كُرْسِيُّهُ السَّمَاوَاتِ وَالأَرْضَ وَلاَ يَئُودُهُ حِفْظُهُمَا وَهُوَ الْعَلِيُّ الْعَظِيمُ\n اللَّهُمَّ قِني عَذابَكَ يَوْمَ تَبْعَثُ عِبادَك . (3 ފަހަރު)\nއޭ الله! އިބަ އިލާހުގެ އަޅުތަކުން އަލުން ދިރުއްވާ ދުވަހު އިބަ އިލާހުގެ ޢަޒާބުން އަޅަމެން ރައްކާތެރި ކުރައްވާނދޭވެ!\n بِاسْمِكَ رَبِّي وَضَعْتُ جَنْبي ، وَبِكَ أَرْفَعُه، فَإِن أَمْسَكْتَ نَفْسي فارْحَمْها ، وَإِنْ أَرْسَلْتَها فاحْفَظْها بِما تَحْفَظُ بِه عِبادَكَ الصّالِحين\nމިއަޅާގެ ވެރި އިލާހު! އިބައިލާހުގެ އިސްމުފުޅުން މިއަޅާގެ ނަފްސު ބާއްވަމެވެ. އަދި އިބަ އިލާހުގެ އިސްމުފުޅުން މިއަޅާގެ ނަފްސު އުފުއްލަމެވެ. އިބަ އިލާހު މިއަޅާގެ ނަފްސު ހިއްޕަވައިފިނަމަ އެނަފްސަށް އޯގާތެރިވެ ވޮޑިގަންނަވާނދޭވެ. އެނަފްސު އަނބުރާ ފޮނުއްވައިފިނަމަ އިބަ އިލާހުގެ ޞާލިޙު އަޅުން ރައްކާތެރި ކުރައްވާ ގޮތަށް އެނަފްސު ރައްކާތެރި ކުރައްވާނދޭވެ.\nޖަވާބު: ޞަޙީޙު ބުޚާރީގައި އައިސްފައިވާ ރިވާޔެތެއްގައި ވެއެވެ : މާތް ﷲ ރުއްސުންލެއްވި އަލް ބަރާއު ބިން ޢާޒިބުގެ ވިދާޅުވިއެވެ. ކީރިތި ރަސޫލާ صَلَّى اللَّهُ عَلَيْهِ وَسَلَّمَ ތިމަންކަލޭގެފާނަށް ޙަދީޘްކުރެއްވިއެވެ. ''ތިބާ (ނިދުމަށްޓަކައި ) އެނދަށް އަރަންވީމައި، ނަމާދަށް ވުޟޫކުރާ ފަދައިން ވުޟޫކުރާށެވެ! ދެން ތިބާގެ ކަނާތްފަރާތަށް އަރިޔަށް އޮށޯންނާށެވެ. އަދި މިފަދައިން ކިޔާށެވެ!\n(اللَّهُمَّ أَسْلَمْتُ نَفْسِي إِلَيْكَ وَفَوَّضْتُ أَمْرِي إِلَيْكَ وَأَلْجَأْتُ ظَهْرِي إِلَيْكَ رَهْبَةً وَرَغْبَةً إِلَيْكَ لَا مَلْجَأَ وَلَا مَنْجَا مِنْكَ إِلَّا إِلَيْكَ آمَنْتُ بِكِتَابِكَ الَّذِي أَنْزَلْتَ وَبِنَبِيِّكَ الَّذِي أَرْسَلْتَ)\nއެރޭގައި މަރުވެއްޖެނަމަ ތިބާ އެމަރުވީ ފިޠުރަތުގެ ސާފުކަންމަތީގައެވެ. އަދި މިކަލިމަތަކަކީ ( ނިދުމުގެކުރިން )ތިބާ އެންމެފަހުން ކިޔާކަލިމަތަކުގެ ތެރޭގައި ހަދާށެވެ'' ( ބުޚާރީ : ޙަދީޘް ނަމްބަރު: 5836 )\nނިދިން ތެދުވުމަށްފަހު ކުރާ ދުޢާ\nކޮއްކޯއެވެ! ނިންޖަކީ ކުޑަ މަރެވެ. ފަހެ އިންސާނާ ނިދިން ހޭލުމަށްފހު އޭނާގެ ފުރާނަ އޭނަގެ ހަށިގަޑަށް އަނބުރާ ރައްދު ކުރެއްވި ﷲ ސުބްޙާނަހޫ ވަތަޢާލާ އަށް ޙަމްދު ކުރަންވާނެއެވެ. އަދި އޭނާ ނިދީގައި އޭނަގެ ފުރާނަ މުޅިން ހިއްޕަވައި ﷲ އޭނާ މަރުގެންނެވި ނަމަ ކަންތައް ވާނެ ގޮތާމެދު ފިކުރު ކުރަން ޖެހޭނެއެވެ.\nބޮޑު މަރަކީ އެ މަރު އަތުވެއްޖެނަމަ ދެވަނަ ފަހަރަށް މި ދުނިޔެއަށް ނާދެވޭ މަރެވެ.\nމި ދުޢާ އަކީ އަހަރެމެންގެ ލޮބުވެތި ރަސޫލާ ޞައްލަﷲ ޢަލައިހި ވަސައްލަމް އަވަހާރަފުޅުން ތެދުވެވަޑައިގެން ވިދާޅުވި ދުޢާއެކެވެ. އެހެންކަމުން އަހަރުމެންގެ ލޮބުވެތި ރަސޫލާ ޞައްލަﷲ ޢަލައިހި ވަސައްލަމް ދަސްކޮށްދެއްވި މި ރީތި ދުޢާ، ކޮންމެ ދުވަހަކު ނިދިން ހޭލުމަށްފަހު ކިޔަން އާދަކުރާށެވެ.\nالحَمْدُ لله الذِي أحْيَانا بَعْدَمَا أمَاتَنَا وإلَيْهِ النَشُور\n"އަޅަމެން މަރުގެންނެވުމަށްފަހު ދިރުއްވި ﷲ ސުބްޙާނަހޫ ވަތަޢާލާ އަށް ޙަމްދު ކުރަމެވެ. އަދި (މަރުވުމަށްފަހު) އެނބުރި ދިޔުން ވަނީ އެއިލާހުގެ ޙަޟްރަތަށެވެ."\nއާ ހެދުމެއް އަޅާއިރު ކިޔާ ދުޢާ\nކޮއްކޯއެވެ! އާ ހެދުމަކީ ﷲ ސުބްޙާނަހޫ ވަ ތަޢާލާ ދެއްވި ވަރަށް އަގުބޮޑު ހަދިޔާއެކެވެ. އެހެންކަމުން އެ އިލާހަށް ޝުކުރު ކުރަން ޖެހޭނެއެވެ. އަދި އާ ހެދުން ނުލިބޭ ފަޤީރު ކުދިންގެ މަތިން ހަދާން ކުރަންވާނެއެވެ.\nاللّهُمَّ لَكَ الحَمْدُ أنْتَ كَسَوْتَنيهِ، أََسْأََلُكَ مِنْ خَيرِهِ وَخَيْرِ مَا صُنِعَ لَه، وَأَعوذُ بِكَ مِنْ شَرِّهِ وَشَرِّ ما صُنِعَ لَهُ.\nއޭ ﷲ! އެންމެހައި ޙަމްދުވަނީ އިބަ ﷲ އަށެވެ. އިބަ ﷲ މިއަޅާ ފޭރާންކޮށް ދެއްވީމުއެވެ. އޭގެ ހެއުކަމާއި އެކަމަށްޓަކައި މިހެދުން އުފެދިފައިވާ ކަމުގެ ހެއުކަމަށް އެދި ތިޔަ އިލާހުގެ ޙަޟްރަތުގައި ދަންނަވަމެވެ. އަދި މީގެ ނުބައި ކަމާއި އެކަމަށްޓަކައި އެހެދުން އުފެދިފައިވާ ކަމުގެ ނުބައި ކަމުން ސަލާމަތް ކުރެއްވުން އެދި، ތިޔަ އިލާހުގެ ޙަޟްރަތު ގައި ދަންނަވަމެވެ.\nހެދުން ބަދަލުކުރާއިރު ކިޔާ ދުޢާ\nއަހަރެމެން ހެދުން ބަދަލުކުރާއިރު ކިޔަން ދުޢާއެއް އަހަރުމެންގެ ލޮބުވެތި ރަސޫލާ ޞައްލަﷲ ޢަލައިހި ވަސައްލަމް ވަނީ ދަސްކޮށްދެއްވާފައެވެ. އެއީ އަހަރެމެން ހެދުން ބަދަލުކުރާ ވަގުތު ޝައިޠާނުންގެ ލޯތަކުން އަމާންކަން ލިބިގަތުމަށެވެ.\nއެހެނީ އަހަރުމެންނަށް އެ ޝައިޠާނުންތައް ނުފެނުނު ކަމުގައި ވިއަސް އެ ތަކެއްޗަށް އަހަރުމެން ފެންނާނެތީއެވެ.\nއެހެންކަމުން ޝައިޠާނުންގެ ލޯތަކަށް އަހަރުމެން ހެދުން ބަދަލުކުރާ ވަގުތު ނުދެއްކެވުން އެދި މި ދުޢާ ކިޔުން އެދެވިގެން ވެގެން ވެއެވެ.\nﷲ ގެ އިސްމުފުޅުންފަށަމެވެ.\nވުޟޫ ކުރަން ފެށުމުގެ ކުރީގައި ކުރާ ދުޢާ\nކޮންމެ ރަގަޅު ކަމަކަށް ފަށައިގަތުމުގެ ކުރީގައި ﷲ ގެ އިސްމުފުޅުން ފަށައިގަތުމަކީ އެކަމެއްގައި ބަރަކާތް ލައްވާ ކަމެކެވެ. އެ ގޮތުން ވުޟޫ ކުރަން ފެށުމުގެ ކުރީގައި މިފަދައިން ކިޔަން އާދަކުރާށެވެ.\nﷲގެ އިސްމު ފުޅުން ފަށައިގަންނަމެވެ.\nވުޟޫ ކޮށް ނިމިގެން ކުރާ ދުޢާ\nކޮއްކޯއެވެ! މިއީ ފަސޭހަ ދުޢާއެކެވެ. އެހެން ނަމަވެސް މި ދުޢާ ކުރުމުން ލިބޭ ޘަވާބާއި ދަރުމަ ވަރަށް ގިނަ ގުނައެވެ. ވުޟޫކުރުމަށްފަހު މި ދުޢާ ކިޔައިފި މީހަކަށް ސުވަރުގޭގެ 8 ދޮރުކޮޅު ހުޅުވޭނެއެވެ. އެއީ އެ ދޮރުތަކުގެ ތެރެއިން ބޭނުން ދޮރަކުން ސުވަރުގެއަށް ވަދެވޭނެއެވެ. އެހެންކަމުން އަވަހަށް މި ދުޢާ ދަސްކުރާށެވެ. އަދި ވުޟޫކޮށް ނިމިގެން މި ދުޢާ ކުރަން އާދަ ކުރާށެވެ.\nأَشْهَدُ أَنْ لا إِلَهَ إِلاّ اللهُ وَحْدَهُ لا شَريـكَ لَهُ وَأَشْهَدُ أَنَّ مُحَمّداً عَبْدُهُ وَرَسُولُه. اللّهُمَّ اجْعَلني مِنَ التَّوّابينَ وَاجْعَلْني مِنَ المتَطَهّرين.\nﷲ ފިޔަވައި އެހެން އިލާހަކު ނުވާކަމަށާއި އެއިލާހަށް ބައިވެރިއަކު ނުވާކަމަށް އަޅު ހެކިވަމެވެ. އަދި ހަމަކަށަވަރުން މުޙައްމަދު ޞައްލަﷲ ޢަލައިހި ވަސައްލަމް އަކީ އެއިލާހުގެ އަޅާކަމަށާއި ރަސޫލާކަމަށް އަޅުހެކިވަމެވެ. އޭ ﷲ! ތައުބާވާ މީހުންގެ ތެރެއިން އަޅު ލައްވާނދޭވެ! އަދި ޠާހިރުވާ މީހުންގެ ތެރެއިން އަޅު ލައްވައިފާނދޭވެ!\nގެއަށް ވަންނަމުން ކުރާ ދުޢާ\nކޮއްކޯއެވެ! ގެއަށް ވަންނަމުން ﷲ ހަދުމަ ނުކޮށްފިނަމަ ޝައިޠާނާ އޭނާގެ އެކުވެރިންނަށް ބުނާނެއެވެ. "ކަލޭމެން ނިދާނެ ތަނެއް ލިބުނީއެވެ." އަދި އެގެއަށް ވަންނާނެއެވެ. އަދި އެގޭގެ މީހުންނަށް ގޯނާކޮށް ގެއްލުންދީ ހަދާނެއެވެ. ނަމަވެސް ގެއަށް ވަންނަމުން ﷲ ހަދުމަކޮށްފިނަމަ ޝައިޠާނާ ބުނާނެއެވެ. "އޭ އެކުވެރިންނޭވެ! މިގެއަކު ކަލޭމެން ނިދާނެ ތަނެއް ނެތެވެ."\nއެހެންކަމުން ޝައިޠާނާ އަށް ކޮއްކޮގެ ގޭގައި ނިދުމުގެ ފުރުޞަތު ނުދޭށެވެ. އަދި މި ދުޢާ ކުރުމަށް އާދަ ކުރާށެވެ.\nبِسْمِ اللهِ وَلَجْنا، وَبِسْمِ اللهِ خَرَجْنا، وَعَلى رَبِّنا تَوَكّلْنا\nﷲގެ އިސްމުފުޅުން މިއަޅާ ވަންނަމެވެ. އަދި ﷲގެ އިސްމުފުޅުން މިއަޅާ ނިކުންނަމެވެ. އަޅަމެން ހައްދަވައި ގެންގުޅުއްވާ އިލާހަށް އަޅަމެން ވަކީލު ކުރަމެވެ.\nމި ދުޢާ ކުރުމަށްފަހު ގޭގެ މީހުންނަށް ސަލާމް ކުރާށެވެ.\nގެއިން ނުކުންނަމުން ކުރާ ދުޢާ\nކޮއްކޯއެވެ! ކޮންމެ މީހަކުވެސް ގެއިން ނުކުތުމާއެކު، ޝައިޠާނުން އޭނާއާ ދިމާކުރާނެއެވެ. އަދި އޭނާއަށް ނޭގޭ ގޮތް ގޮތުން އޭނާއަށް އުދަގޫކޮށް ވަސްވާސް ދޭނެއެވެ. އެހެންނަމަވެސް ގެއިން ނިކުންނަމުން މި ދުޢާ ކޮށްފި މީހަކު، ﷲ ސުބްޙާނަހޫ ވަތަޢާލާ ، ޝައިޠާނާގެ ކިބައިން ރައްކާތެރި ކުރައްވައެވެ.\nبِسْمِ اللهِ ، تَوَكَّلْتُ عَلى اللهِ وَلا حَوْلَ وَلا قُوَّةَ إِلاّ بِالله .\nﷲގެ އިސްމު ފުޅުން ފަށަމެވެ. މިއަޅާ ﷲއަށް ވަކީލު ކުރަމެވެ. ﷲގެ ޙަޟްރަތުން މެނުވީ އެއްވެސް އާރެއް އަދި ބާރެއް ނުވެއެވެ.\nހެނދުނާއި ހަވީރުގެ ދުޢާ\nއިންސާނާ އޭނާގެ ދުވަސް ފަށައިގަތުމުގައި ކުރަން އެންމެ ހެޔޮ ކަމަކީ ﷲ ހަނދުމަކުރުމެވެ. އެއިގެ ސަބަބުން ﷲ ގެ ރުހިވޮޑިގަތުން ލިބެއެވެ. އަދި ހިތްހަމަޖެހުން ލިބެއެވެ. އަދި ރިޒުޤު ތަނަވަސް ވެ، އިންސީންނާއި ޖިންނީގެ ތެރެއިންވާ ޝައިޠާނުންގެ ނުބައިކަމުން ސަލާމަތްކަން ލިބެއެވެ.\nހަވީރު މިދުޢާ ކޮށްފި މީހަކަށް ހެނދުނު ވަންދެން ﷲ ގެ ސަލާމަތްކަން ލިބެއެވެ. އަދި ހެނދުނު މިދުޢާ ކޮށްފި މީހަކަށް ހަވީރު ވަންދެން ﷲ ގެ ސަލާމަތްކަން ލިބެއެވެ.\n اللَّهُ لاَ إِلَهَ إِلاَّ هُوَ الْحَيُّ الْقَيُّومُ لاَ تَأْخُذُهُ سِنَةٌ وَلاَ نَوْمٌ لَهُ مَا فِي السَّمَاوَاتِ وَمَا فِي الأَرْضِ مَنْ ذَا الَّذِي يَشْفَعُ عِنْدَهُ إِلاَّ بِإِذْنِهِ يَعْلَمُ مَا بَيْنَ أَيْدِيهِمْ وَمَا خَلْفَهُمْ وَلاَ يُحِيطُونَ بِشَيْءٍ مِنْ عِلْمِهِ إِلاَّ بِمَا شَاءَ وَسِعَ كُرْسِيُّهُ السَّمَاوَاتِ وَالأَرْضَ وَلاَ يَئُودُهُ حِفْظُهُمَا وَهُوَ الْعَلِيُّ الْعَظِيمُ\n بِسْمِ اللَّهِ الرَّحْمَنِ الرَّحِيمِ () قُلْ هُوَ اللَّهُ أَحَدٌ (1) اللَّهُ الصَّمَدُ (2) لَمْ يَلِدْ وَلَمْ يُولَدْ (3) وَلَمْ يَكُنْ لَهُ كُفُوًا أَحَدٌ (4)\n بِسْمِ اللَّهِ الرَّحْمَنِ الرَّحِيمِ () قُلْ أَعُوذُ بِرَبِّ الْفَلَقِ (1) مِنْ شَرِّ مَا خَلَقَ (2) وَمِنْ شَرِّ غَاسِقٍ إِذَا وَقَبَ (3) وَمِنْ شَرِّ النَّفَّاثَاتِ فِي الْعُقَدِ (4) وَمِنْ شَرِّ حَاسِدٍ إِذَا حَسَدَ (5)\n بِسْمِ اللَّهِ الرَّحْمَنِ الرَّحِيمِ () قُلْ أَعُوذُ بِرَبِّ النَّاسِ (1) مَلِكِ النَّاسِ (2) إِلَهِ النَّاسِ (3) مِنْ شَرِّ الْوَسْوَاسِ الْخَنَّاسِ (4) الَّذِي يُوَسْوِسُ فِي صُدُورِ النَّاسِ (5) مِنَ الْجِنَّةِ وَالنَّاسِ (6)\n حَسْبِـيَ اللّهُ لا إلهَ إلاّ هُوَ عَلَـيهِ تَوَكَّـلتُ وَهُوَ رَبُّ العَرْشِ العَظـيم . (7 ފަހަރު)\nމިއަޅާއަށް ﷲ ފުދިގެންވެއެވެ. އެއިލާހު ފިޔަވައި އެހެން އިލާހަކު ނުވެއެވެ. މިއަޅާ އެއިލާހަށް ވަކީލުކުރަމެވެ. އަދިއެއިލާހުއީ މަތިވެރި ޢަރުޝީގެ ވެރި އިލާހެވެ.\n بِسـمِ اللهِ الذي لا يَضُـرُّ مَعَ اسمِـهِ شَيءٌ في الأرْضِ وَلا في السّمـاءِ وَهـوَ السّمـيعُ العَلـيم (3ފަހަރު)\nﷲ ގެނަންފުޅުންފަށަމެވެ. އެއިލާހުގެ ނަންފުޅާއިއެކު ބިމާއި އުޑުގައިވާ އެއްވެސް އެއްޗަކަށް ގެއްލުމެއް ނުދެވޭނެއެވެ. އެއިލާހުއީ އެންމެމޮޅަށް އައްސަވާ ވޮޑިގެންވާ އެންމެ މޮޅަށް ދެނެވޮޑިގެންވާއިލާހެވެ.\n رَضيـتُ بِاللهِ رَبَّـاً وَبِالإسْلامِ ديـناً وَبِمُحَـمَّدٍ صلى الله عليه وسلم نَبِيّـاً (3ފަހަރު)\nﷲއީ ހައްދަވައި ގެންގުޅުއްވާ އިލާހު ކަމަށާއި، އިސްލާމްދީނަކީ ދީން ކަމަށާއި އަދި މުޙައްމަދު ޞައްލަﷲ ޢަލައިހި ވަސައްލަމް އީ ނަބިއްޔާކަމަށް މިއަޅާ ރުހިއްޖެއީމެވެ.\n سُبْحـانَ اللهِ وَبِحَمْـدِهِ عَدَدَ خَلْـقِه ، وَرِضـا نَفْسِـه ، وَزِنَـةَ عَـرْشِـه ، وَمِـدادَ كَلِماتِـه. (ހެނދުނު3ފަހަރު)\nމާތް ﷲ އަށް ހުސްޠާހިރުވަންތަކަމާއި ރިވެތި ޘަނާއާއި ތާރީފު ލިބިވޮޑިގެން ވެއެވެ. އެއިލާހުގެ ޚަލްޤުތަކުންގެ ޢަދަދަށެވެ. އަދި އެއިލާހުގެ ޒާތުފުޅު ރުހިވޮޑިގަންނަވާ މިންވަރަކަށެވެ. އަދި އެއިލާހުގެ ޢަރުޝީގެ ބަރުދަނަށެވެ. އަދި އެއިލާހުގެ ބަސްފުޅުތަކުގެ ދެލީގެ މިންވަރަށެވެ.\n اللّهُـمَّ بِكَ أَصْـبَحْنا وَبِكَ أَمْسَـينا ، وَبِكَ نَحْـيا وَبِكَ نَمـوتُ وَإِلَـيْكَ النِّـشور .\nއޭ ﷲ! އިބަ އިލާހުގެ މިންވަރުފުޅުން އަޅަމެން ހެނދުނާއި ހަމަޔަށް އަތުވެއްޖައީމެވެ. އަދި އިބައިލާހުގެ މިންވަރުފުޅުން އަޅަމެން ހަވީރާއި ހަމަޔަށް އަތުވެއްޖައީމެވެ. އަޅަމެން ދިރިތިބެނީ އަދި އަޅަމެން މަރުވެދަނީ އިބައިލާހުގެ މިންވަރުފުޅުންނެވެ. އެނބުރި ދިޔުން އޮތީ އިބައިލާހުގެ ޙަޟްރަތަށެވެ.\n أَعـوذُ بِكَلِمـاتِ اللّهِ التّـامّـاتِ مِنْ شَـرِّ ما خَلَـق . (ހަވީރު3ފަހަރު)\nހެއްދެވިހައި ތަކެތީގެ ނުބައިކަމުން މިއަޅާ ރައްކާތެރި ކޮށްދެއްވުމަށް ﷲގެ ފުރިހަމަ ކަލިމަފުޅުތަކުން ހިމާޔަތް އެދެމެވެ.\n اللّهُـمَّ صَلِّ وسَلِّم عَلـى نَبِيِّنا مُحمَّـد (10 ފަހަރު)\nއޭ ﷲ! އަޅަމެންގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމްގެ މައްޗަށް ޞަލަވާތާއި ސަލާމް ލައްވާނދޭވެ!\nދަތި އުނދަގޫ ކަމެއް ދިމާވާ ހިނދު ކުރާ ދުޢާ\nމި ދުޢާ ކޮށްފި މީހާއަށް އެ ދިމާވެފައިވާ ދަތި ކަމަކުން ﷲ ސުބްޙާނަހޫ ވަތަޢާލާ ، އެމީހަކު ސަލާމަތް ކޮށްދެއްވާނެއެވެ.\nކޮއްކޯއެވެ! ފިލާވަޅު ދަސްކުރުން ނުވަތަ ވިސްނައިގަތުން އުނދަގޫ ވެއްޖެ ނަމަ މިދުޢާ ކުރާށެވެ! ﷲ އިރާދަ ކުރެއްވިއްޔާ އެކަމެއް ފަސޭހަ ވެގެން ދާނެއެވެ.\nﷲ ސުބްޙާނަހޫ ވަތަޢާލާ ފިޔަވައި ދަތި އުނދަގޫތައް ފަސޭހަ ކުރައްވާނޭ އެހެން ފަރާތެއް ނުވެއެވެ.\nاللّهُمَّ لا سَهْلَ إِلاّ ما جَعَلتَهُ سَهلاً،\nوَأَنْتَ تَجْعَلُ الْحَزْنَ إِذا شِئْتَ سَهلاً.\nއިބައިލާހު ލުއި ފަސޭހަކޮށްދެއްވިކަމެއް މެނުވީ ލުއި ފަސޭހަވެގެން ނުވެއެވެ. އިބައިލާހު ހިތާމަތައް ލުއިފަސޭހަކޮށްދެއްވަމުއެވެ.\nފާޚާނާއަށް ވަންނަމުން ކުރާ ދުޢާ\nފާޚާނާއަކީ ޝައިޠާނުން ގިނައިން އުޅޭ ތަންތަނުގެ ތެރެއިން ތަނެކެވެ. އެހެންކަމުން ޝައިޠާނުންގެ ނުބައިކަމުން ސަލާމަތްވުން އެދި މި ދުޢާ ކުރުން އެދެވިގެން ވެއެވެ.\nއަދި ފާޚާނާ އަށް ވަންނައިރު ވާތުފައި އިސްކުރަން ވާނެއެވެ.\n(بِسْمِ الله ) اللّهُمَّ إِنِّي أَعوذُ بِكَ مِنَ الْخُبْثِ وَالْخَبائِث .\nﷲ ގެ އިސްމުފުޅުގެ ބަރަކާތުން ފަށަމެވެ. އޭ ﷲ! އެންމެހައި ނުބައި ކަމަކާއި އެންމެހައި ނުބައި ތަކެއްޗެއްގެ ކިބައިން އިބައިލާހުގެ ޙަޟްރަތުން މިއަޅާ ރައްކާތެރިކަން އެދެމެވެ.\nފާޚާނާއިން ނުކުންނަމުން ކުރާ ދުޢާ\nފާޚާނާއަށް ގޮސް އަހަރުމެންގެ ގައިން ބޭރުވާ ނަޖިހަކީ އޭގައި ވިހަ ހިމެނޭ އެއްޗެކެވެ. އެ ނަޖިސް ބޭރު ނުކުރެވިއްޖެނަމަ އޭގެ ސަބަބުން އަހަރުމެންނަށް ބޮޑެތި ބަލިތަކާ ކުރިމަތިލާން ޖެހިދާނެއެވެ. އެހެންކަމުން ފާޚާނާ ކުރެވުމުން އެ ލިބުނު ފަސޭހައަށްޓަކައި ﷲ އަށް ޝުކުރުވެރި ވުމުގެ ގޮތުން މި ދުޢާ ކުރަންވާނެއެވެ.\nފާޚާނާއިން ނުކުންނަމުން ކަނާތުފައި އިސްކުރުމަށްފަހު މިދުޢާ ކުރާށެވެ.\nއިބަ ﷲގެ ޙަޟްރަތުން ފާފަފުއްސަވައި ދެއްވުމަށް މިއަޅާ އެދެމެވެ.\nމިސްކިތަށް ވަންނަމުން ކުރާ ދުޢާ\nކޮއްކޯއެވެ! މިސްކިތްތަކަކީ ބިންމަތީގައިވާ ﷲގެ ގެކޮޅުތަކެކެވެ. ރެއާއި ދުވާލު ފަސްފަހަރު ﷲގެ ޙަޟްރަތުން އިއްވާލެވޭ ނިދާއެއް އެ މިސްކިތްތަކުން އިވެއެވެ.\nއެ ނިދާއަށް އިޖާބަ ދިނުމުގެ ގޮތުން ފަރުޟު ފަސްނަމާދު ޖަމާޢަތުގައި އަދާކުރުމަށް މިސްކިތަށް ދިޔުމަކީ ކޮންމެ މުސްލިމު ފިރިހެނަކަށް ވާޖިބެކެވެ.\nމުސްލިމު އަންހެނުން ބޭނުންނަމަ އެމީހުންނަށްވެސް މިސްކިތަށް ދިޔުން ހުއްދައެވެ. އެހެންނަމަވެސް އަންހެނުން މިސްކިތުގައި ކުރާ ނަމާދަށް ވުރެ ގޭގައި ކުރާ ނަމާދުގެ ސަވާބު އިތުރު ވެގެންވެއެވެ.\nމިސްކިތަށް ވަންނަހިނދު ކަނާތުފައި އިސްކޮށް މި ދުޢާ ކުރާށެވެ.\nبِسْمِ الله، وَالصَّلاةُ وَالسَّلامُ عَلى رَسولِ الله، اللّهُمَّ افْتَحْ لي أَبْوابَ رَحْمَتك .\nﷲގެ އިސްމުފުޅުން ފަށަމެވެ. ﷲގެ ރަސޫލާއަށް ޞަލަވާތާއި ސަލާމް ހުއްޓެވެ. އޭ ﷲ! އިބަ ﷲ ގެ ރަޙުމަތުގެ ދޮރުކޮޅުތައް މިއަޅާއަށް ހުޅުއްވަވާނދޭވެ!\nމިސްކިތުން ނިކުންނަމުން ކުރާ ދުޢާ\nނަމާދުކޮށް ނިމިގެން މިސްކިތުން ނިކުންނަމުން ވާތުފައި އިސްކޮށް މިދުޢާ ކުރުމަށް އާދަކުރާށެވެ.\nبِسمِ الله وَالصّلاةُ وَالسّلامُ عَلى رَسولِ الله،\nاللّهُمَّ إِنّي أَسْأَلُكَ مِنْ فَضْلِك،\nاللّهُمَّ اعصِمْني مِنَ الشَّيْطانِ الرَّجيم.\nﷲގެ އިސްމުފުޅުން ފަށަމެވެ. ﷲގެ ރަސޫލާއަށް ޞަލަވާތާއި ސަލާމް ހުއްޓެވެ. އޭ ﷲ! ހަމަކަށަވަރުން މިއަޅާ އިބަ ﷲގެ ދަރުމައަށް އެދެމެވެ. އޭ ﷲ! ލަޢުނަތް ލެއްވި ޝައިޠާނާގެ ކިބައިން މިއަޅާ ރައްކައުތެރިކޮށް ދެއްވަވާނދޭވެ!\nބަންގީގެ އަޑު އިވޭ ހިނދު ކުރާ ދުޢާ\nބަންގި ގޮވުމަކީ ވަރަށްވެސް ގިނަ ގުނަ ސަވާބާއި ދަރުމަ ލިބޭނޭ ކަމެކެވެ. އަދި ހުރިހާ އެންމެންނަށް ބަންގި ގޮވުމުގެ ފުރުޞަތު ނުލިބޭނެއެވެ. އެހެންކަމުން ހުރިހާ އެންމެންނަށް ބަންގި ގޮވުމުގެ ސަވާބު ލިބޭނެގޮތް އަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ވަނީ ދަސްކޮށް ދެއްވާފައެވެ. އެއީ؛\nބަންގި ގޮވާ މީހާއާއި އެކީ ބަންގީގެ ކަލިމަތައް ކިޔަމުން ގެންދިޔުމެވެ. އަދި ބަންގި ގޮވާ މީހާ " حَـيَّ عَلـى الصَّلاة" އަދި " حَـيَّ عَلـى الْفَـلاح" ކިޔުމުން " لا حَـوْلَ وَلا قُـوَّةَ إِلاّ بِالله " މިފަދައިން ކިޔުމެވެ.\nކޮއްކޯއެވެ! ބަންގި ގޮވާ މީހާއާއެކު ބަންގީގެ ކަލިމަތައް ތަކުރާރުކޮށް އެއަށްފަހު، ބަންގި ގޮވާ ނިމުމުން މި ދުޢާކޮށްފި މީހަކަށް ޤިޔާމަތްދުވަހު ރަސޫލުﷲ ޞައްލަﷲ ޢަލައިހި ވަސައްލަމްގެ ޝަފާޢަތް ލިބޭނެއެވެ.\nވިސްނާށެވެ! ބިރުވެރިކަމާއި ނާމާންކަމުން ފުރިގެންވާ ޤިޔާމަތް ދުވަހު، މިދުޢާ ކުރާ މީހަކަށް ޝަފާޢަތްތެރިވެ ވަޑައިގަންނަވާނީ ކުރީގެ މީހުންނާއި ފަހުގެ މީހުންގެ ސާހިބާ، މުޙައްމަދު ޞައްލަﷲ ޢަލައިހި ވަސައްލަމްއެވެ. އެހެންކަމުން މިދުޢާ ކުރުން މަތީ ދެމިހުރުމަށް އާދަ ކުރާށެވެ.\nاللّهُمَّ رَبَّ هَذِهِ الدّعْوَةِ التّامَّة وَالصّلاةِ القَائِمَة آتِ محَمَّداً الوَسيلةَ وَالْفَضيلَة وَابْعَثْه مَقاماً مَحموداً الَّذي وَعَدْتَه، إِنَّكَ لا تُخْلِفُ الميعاد.\nއޭ ﷲ! ފުރިހަމަވެގެންވާ މިގޮވައިލުމާއި ޤާއިމުވެގެންވާ ނަމާދުގެ ވެރި އިލާހު! މުޙައްމަދު (ޞައްލަﷲ ޢަލައިހި ވަސައްލަމަ) އަށް ވަޞީލަތާއި ފަޟީލަތް ދެއްވާނދޭވެ! އަދި އިބައިލާހު އެކަލޭގެފަނަށް ދެއްވުމަށް ވަޢުދުވެވޮޑިގެންނެވި މަޤާމަށް އުފުއްލަވާނދޭވެ! ހަމަކަށަވަރުން އިބަ ﷲ ވަޢުދާ ޚިލާފުވެވޮޑި ނުގަންނަވައެވެ.\nބަލިމީހުންނަށް ޒިޔާރަތްކުރާ ހިނދު ކުރާ ދުޢާ\nބަލިމީހުންނަށް ޒިޔާރަތް ކުރުމަކީ ސަވާބާއި ދަރުމައިން ފުރިގެންވާ ކަމެކެވެ. އަދި އެއީ އެއްމުސްލިމަކު އަނެއް މުސްލިމަކަށް އަދާކުރަންޖެހޭ ޙައްޤުތަކުގެ ތެރޭގައި ހިމެނޭ ކަމެކެވެ. އިސްލާމީ ރިވެތި އަޚްލާޤު ތަކުގެ ތެރޭގައި ހިމެނޭ މަތިވެރި ކަމެކެވެ.\nލޯބިވާ ކޮއްކޯއެވެ! ގާތްތިމާގެ މީހަކު ނުވަތަ ރަޙްމަތްތެރިއަކު ބަލިވެއްޖެނަމަ ޒިޔާރަތްކުރާށެވެ. އަދި މި ދުޢާ ކުރާށެވެ.\nلا بأْسَ طَهـورٌ إِنْ شـاءَ الله .\nދެރަ ނުވާށެވެ. މާތް ﷲގެ އިރާދަފުޅުން ތިޔައީ ތިބާއަށް ދެއްވި ޠާހިރު ކަމެކެވެ. (ފާފަ ފުއްސެވުމެކެވެ.)\nބާރަށް ވައިޖެހޭ ހިނދު ކުރާ ދުޢާ\nވަޔަކީ ﷲ ސުބްޙާނަހޫ ވަތަޢާލާގެ ލަޝްކަރު ތަކުގެ ތެރެއިން ލަޝްކަރެކެވެ. އެއިލާހު އިރާދަކުރައްވާ ބައެއްގެ މައްޗަށް ފޮނުއްވައެވެ. އަދި އެކަން ޢަޛާބަކަށް ވުމަކީ އެކަށީގެންވާ ކަމެކެވެ. ރަސޫލުﷲ ޞައްލަﷲ ޢަލައިހި ވަސައްލަމް ވަނީ މިކަން އަހަރެމެންނަށް ބަޔާންކޮށްދެއްވާފައެވެ. ބާރަށް ވައިޖެހޭހިނދު އެއީ ޢަޛާބަކަށް ވެދާނެކަމަށް އެކަލޭގެފާނު ބިރުފުޅުގެން ވަޑައިގަންނަވައެވެ.\nއެހެންކަމުން، ބާރަށް ވައިޖެހޭ ވަގުތު މި ދުޢާ ކިޔުން އާދަ ކުރާށެވެ.\nاللّهُمَّ إِنَّي أَسْأَلُكَ خَيْرَها، وَأَعوذُ بِكَ مِنْ شَرِّها.\nއޭ ﷲ ! އޭގެ ހެޔޮކަން މިއަޅާއަށް ދެއްވުމަށް ދަންނަވަމެވެ. އަދި އޭގެ ނުބައިކަމުން މިއަޅާ ރައްކާތެރި ކޮށްދެއްވުމަށް އިބަ ﷲގެ ޙަޟްރަތުން އެދެމެވެ.\nގުގުރީގެ އަޑު އިވުމުން ކުރާ ދުޢާ\nގުގުރިއަކީ ﷲ ގެ މަޚްލޫޤުންގެ ތެރެއިން މަޚްލޫޤެކެވެ. އަދި ގުގުރީގެ އަޑަކީ ﷲ އަށް ދެންނެވޭ ތަސްބީޙައެކެވެ. އެއިލާހު ވަޙީ ކުރައްވާފައި ވެއެވެ. وَيُسَبِّحُ الرَّعْدُ بِحَمْدِهِ މާނައީ: އަދި ގުގުރި ﷲ ގެ ޙަމްދުން (އެއިލާހަށް) ތަސްބީޙަ ކިޔައެވެ.\nކޮއްކޯއެވެ! މިއީ ގުގުރީގެ އަޑު އިވޭ ވަގުތު ކިޔުމަށް އަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ދަސްކޮށްދެއްވި މަތިވެރި ދުޢާ އެކެވެ.\nسُبْحانَ الّذي يُسَبِّحُ الرَّعْدُ بِحَمْدِهِ، وَالملائِكةُ مِنْ خيفَته.\nއެފަރާތް ދެކެ ބިރުން ގުގުރި އާއި މަލާއިކަތުން މަތިވެރި ކުރާ ﷲގެ ހުސްޠާހިރު ވަންތަ ކަމާއެވެ.\nވާރޭ ވެހޭ ހިނދު ކުރާ ދުޢާ\nވާރެއަކީ ﷲ ގެ ނިޢުމަތްތަކުގެ ތެރެއިން ބޮޑުވެގެންވާ ނިޢުމަތެކެވެ. އެހެންކަމުން މި ބޮޑު ނިޢުމަތް ދެއްވި ﷲ އަށް ޙަމްދާއި ޝުކުރު ދެންނެވުމަކީ ކޮންމެ މުސްލިމެއްގެ މައްޗަށް ވާޖިބުވެގެންވާ ކަމެކެވެ.\nކޮއްކޯއެވެ! މިއީ ވާރޭ ވެހޭ ހިނދު ކުރުމަށް އަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ދަސްކޮށްދެއްވި މަތިވެރި ދުޢާ އެކެވެ.\nاللّهُمَّ صَيِّـباً نافِـعاً .\nއޭ ﷲ ! އެއީ ފައިދާހުރި ވިލާގަނޑެއްގެ ކަމުގައި ލައްވާނދޭވެ!\nކާން ފަށާއިރު ކުރާ ދުޢާ\nކާން ފަށާއިރު ކުރަން އެންމެ މުހިއްމު ކަމަކީ ކާން ފެށުމުގެ ކުރިން އެ ކާބޯތަކެތި ދެއްވި ގަދަކީރިތިވަންތަ ﷲ ހަނދުމަކުރުމެވެ. އޭގެ ސަބަބުން ކާތަކެތީގައި ބަރަކާތް ލައްވާނެއެވެ. އަދި ކާތަކެތިން ޝައިޠާނާ ދުރުކުރެވޭނެއެވެ.\nކާން ފަށާއިރު بِسْمِ اللَّهِ (ﷲ ގެ އިސްމުފުޅުން ފަށަމެވެ.) ކިޔާށެވެ!\nކާންފެށިއިރު بِسْمِ اللَّهِ ނުކިޔޭކަން، ކެއުމުގެ ތެރޭގައި ހަނދާން ވެއްޖެނަމަ؛\nبِسْمِ اللَّهِ أَوَّلَهُ وَ آخِرَهُ (ކެއުމުގެ ކުރީކޮޅުގައިވެސް އަދި ފަހުކޮޅުގައިވެސް ﷲ ގެ އިސްމުފުޅުން ފަށަމެވެ.) މި ފަދައިން ކިޔާށެވެ.\nއަދި ކާން ވާނީ ކަނާތުންނެވެ. ބޯންވެސް ވާނީ ކަނާތުންނެވެ.\nކައި ނިމިގެން ކުރާ ދުޢާ\nކޮއްކޯއެވެ! ކައި ނިމުމުން އެ ކާތަކެތި ދެއްވި ﷲ އަށް ޝުކުރުވެރިވެ ޙަމްދު ކުރަން ޖެހޭނެއެވެ.\nކޮއްކޯއެވެ! ދުނިޔޭގެ އެކި ކަންކޮޅުތަކުގައި ކާނެއެއްޗެއް ނުލިބި ބަނޑުހައި ހޫނުކަމުގައި ދިރިއުޅޭ އެތައްހާސް ކުޑަކުދިން ދިރިއުޅެއެވެ. އެހެން ނަމަވެސް ﷲ ގެ ރަޙްމަތުން ކޮއްކޮއަށް ކާންދެއްވީއެވެ. އެހެންކަމުން އެއިލާހަށް ޝުކުރުވެރިވެ މިފަދައިން ދުޢާކުރާށެވެ!\nالْحَمْدُ للهِ الَّذي أَطْعَمَني هذا وَرَزَقَنيهِ مِنْ غَيْرِ حَوْلٍ مِنِّي وَلا قُوَّة\nއަޅާގެ އެއްވެސް އާރަކާއި ބާރަކާއި ނުލައި މިކެއުން އަޅަށް ކާންދެއްވި އިލާހަށް ޙަމްދު ކުރަމެވެ.\nކިނބިހި އެޅުމުން ކުރާ ދުޢާ\nކިނިބިހި އެޅުމަކީ ކިހާވަރެއްގެ ފަސޭހައެއް ލިބިގެންދާ ކަމެއްކަން ތިޔަކުދިންނަށް އެނގޭނެއެވެ. ކިނބިހި ނޭޅިގެން އުޅޭ މީހަކަށް އެވާ އުނދަގޫ ތިޔަކުދިންނަށް ފެނިފައި ވެދާނެއެވެ.\nކިނބިއްސަކީ ބޮލުގެ ތެރޭގައި އުފެދޭ ގޭހެއް ބޭރުކޮށްލުމަށްޓަކައި ﷲ ތަޢާލާ އިންސާނާގެ ހަށިގަނޑުގައި ލައްވާފައިވާ ނިޒާމެކެވެ. މިގޭސް ބޭރު ނުވެއްޖެނަމަ އޭގެ ސަބަބުން ބޮޑެތި ގެއްލުންތައް ކުރިމަތިވެދާނެކަމަށް ޑޮކްޓަރުން ވިދާޅުވެއެވެ.\nކިނބިހި އެޅޭ ވަގުތު އަހަރެމެން ކަންތައް ކުރަންޖެހޭގޮތް ރަސޫލުﷲ ޞައްލަﷲ ޢަލައިހި ވަސައްލަމްވަނީ ދަސްކޮށްދެއްވާފައެވެ.\nކިނބިހި އެޅުނު މީހާ: الْحَمْدُ للهِ. އެންމެހާ ޙަމްދެއް ވަނީ ﷲ އަށެވެ.\nއެއަޑު އިވޭ މީހާ: يَرْحَمُكَ الله. މާތް ﷲ ތިބާޔަށް ރަޙްމަތް ލައްވާށިއެވެ.\nކިނބިހި އެޅުނު މީހާ: يَهْديكُمُ اللهُ وَيُصْلِحُ بالَكُم. މާތް ﷲ ތިބާއަށް ތެދުމަގު ދައްކަވައި ތިބާގެ ކަންތައްތައް ރަނގަޅު ކޮށްދެއްވާށިއެވެ.\nރުޅި އަންނަހިނދު ކުރާ ދުޢާ\nއިންސާނާ ރުޅިއަރުވައި އޭނާއަށް ގެއްލުން ދިނުމަށް ދަހިވެތިވެގެންވާ ޙާލުގައި އަބަދުވެސް ޝައިޠާނާ މަސައްކަތް ކުރެއެވެ. އެހެނީ ރުޅިއައުމުން އިންސާނާއަށް ގިނަފަހަރަށް އޭނާގެ ނަފްސުގެ ކޮންޓްރޯލް ގެއްލެއެވެ.\nއަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ޙަދީޘް ކުރައްވާފައިވާ ގޮތުގައި؛ އެންމެ ބާރުގަދަ މީހާއަކީ ރުޅިއަންނަ ވަގުތު އޭނާގެ ނަފްސު ކޮންޓްރޯލު ކުރާ މީހާއެވެ.\nއެހެންކަމުން އެންމެ ބާރުގަދަ މީހުންގެ ތެރެއިން ވުމަށްޓަކައި، ރުޅިއަންނަ ކޮންމެ ވަގުތަކު ގިނަގިނައިން މިދުޢާ ކުރާށެވެ!\nأَعوذُ بِاللهِ مِنَ الشَّيْطانِ الرَّجيم .\nލަޢުނަތް ލެއްވިގެންވާ ޝައިޠާނަގެ ނުބައިކަމުން މިއަޅާ ސަލާމަތް ކޮށްދެއްވުމަށް ﷲގެ ޙަޟްރަތުން އެދެމެވެ.\nތިމާއަށް ހެޔޮކަމެއް ކޮށްދީފި މީހާއަށްޓަކައި ކުރާ ދުޢާ\nކޮއްކޯއެވެ! ހެޔޮކަމެއް ކޮށްދީފި މީހާއަށް ދެވޭނެ އެންމެ ހެޔޮބަދަލަކީ އެމީހާއަށްޓަކައި މިދުޢާ ކުރުން ކަމަށް އަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ވަނީ އިރުޝާދު ދެއްވާފައެވެ.\nމިއީ އަހަރެމެންގެ މާތްވެގެންވާ އިސްލާމްދީން އަހަރެމެންނަށް އުނގަންނައިދޭ ރިވެތި އަދަބުތަކުގެ ތެރެއިން ހިމެނޭ ކަމެކެވެ.\nމީހަކު ކޮއްކޮއަށް ހެޔޮކަމެއް ކޮށްދީފިނަމަ މިދުޢާ ކުރަން އާދަ ކުރާށެވެ.\nجَزاكَ اللهُ خَـيْراً.\nﷲ ތިބާއަށް ހެޔޮ ޖަޒާ ދެއްވާށިއެވެ.\nދަތުރަކީ ނަރަކައިގެ އެތިކޮޅެއް ކަމުގައި ރަސޫލުﷲ ޞައްލަﷲ ޢަލައިހި ވަސައްލަމް ބަޔާންކޮށްދެއްވިއެވެ. އެއީ އޭގައި ހިމެނޭ ދަތިތަކާއި އުނދަގުލުގެ ސަބަބުންނެވެ. ކޮއްކޯއެވެ! ދަތުރަށް ނުކުންނަހިނދު މި ދުޢާ ކުރަން ހަނދާން ކުރާށެވެ. އޭރުން ކޮއްކޮގެ ދަތުރު ﷲ ފަސޭހަކޮށް ދެއްވާނެއެވެ. މިދުޢާ ދަސްކޮށް ދަތުރު ފެށުމުގެ ކުރީގައި މި ދުޢާ ކުރާށެވެ. މިއީ އަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ދަސްކޮށްދެއްވި މަތިވެރި ދުޢާ އެކެވެ.\nاللهُ أكبَر ، اللهُ أكبَر ، اللهُ أكبَر، سُبْحانَ الَّذي سَخَّرَ لَنا هذا وَما كُنّا لَهُ مُقْرِنين، وَإِنّا إِلى رَبِّنا لَمُنْقَلِبون، اللّهُمَّ إِنّا نَسْأَلُكَ في سَفَرِنا هذا البِرَّ وَالتَّقْوى، وَمِنَ الْعَمَلِ ما تَرْضى، اللّهُمَّ هَوِّنْ عَلَينا سَفَرَنا هذا وَاطْوِ عَنّا بُعْدَه، اللّهُمَّ أَنْتَ الصّاحِبُ في السَّفَر، وَالْخَليفَةُ في الأهلِ، اللّهُمَّ إِنّي أَعوذُبِكَ مِنْ وَعْثاءِ السَّفَر، وَكَآبَةِ الْمَنْظَر، وَسوءِ الْمُنْقَلَبِ في المالِ وَالأَهْل.\nއެންމެ ބޮޑުވެގެންވަނީ ﷲ އެވެ. އެންމެ ބޮޑުވެގެންވަނީ ﷲ އެވެ. އެންމެ ބޮޑުވެގެންވަނީ ﷲ އެވެ. އަޅަމެންގެ ޚިދުމަތުގައި މީތިލެއްވި އިލާހުގެ ހުސްޠާހިރުވަންތަ ކަމާއެވެ. އަޅަމެން އެކަމަށް ކުޅަދާނަވެގެންވާ ބަޔަކުކަމުގައި ނުވެއެވެ. އަދި ހަމަކަށަވަރުން އަޅަމެންގެ ވެރި އިލާހުގެ ޙަޟުރަތަށް އެނބުރި ދާހުއްޓެވެ. އޭ ﷲ ! އަޅަމެންގެ މިދަތުރުގައި އަޅަމެންނަށް ހެޔޮކަމާއި ތަޤުވާވެރިކަމާއި އިބަ ﷲ ރުހިވޮޑިގެންވާ ޢަމަލްތައް ދެއްވުމަށް އެދި ދަންނަވަމެވެ. އަޅަމެންގެ މިދަތުރު ލުއި ފަސޭހަކޮށް ދެއްވާނދޭވެ! އަދި މިދަތުރުގެ ދިގުކަން ކުރުކޮށް ދެއްވާނދޭވެ! އޭ ﷲ! މިދަތުރުގައި އިބަ އިލާހީ އަޅަމެންގެ އެކުވެރިޔާއެވެ. އޭ ﷲ! އަޅަމެންގެ އަހުލުން ދޫކޮށްފައި މިދަނީ އިބަ ﷲގެ ބެއްލެވުމުގެ ދަށުގައެވެ. މިދަތުރުގެ ދަތިތަކާއި ބުރަތަކުންނާއި ނުބައި މަންޒަރުތަކުންނާއި އަދި އަޅަމެންގެ އަހުލުންނާއި މުދާ މުޞީބާތް ތަކުން ރައްކާތެރިކޮށް ދެއްވުން އެދި އިބަ ﷲއަށް ދަންނަވަމެވެ.\nދަތުރު ނިމިގެން އެނބުރި ރަށަށް އައިސް މި ދުޢާގެ އިތުރަށް آيِبونَ تائِبونَ عابِدونَ لِرَبِّنا حامِدون . އަޅަމެން ﷲއަށް ޙަމްދުކޮށް އަޅުކަންކޮށް ތައުބާވާ ޙާލު އެނބުރި އަންނަމެވެ. މިފަދައިން ކިޔާށެވެ!\nއަހަރެމެންގެ ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމްގެ މައްޗަށް ޞަލަވާތް ކިޔެވުމުގެ މާތްކަން\nއަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމްގެ މައްޗަށް ޞަލަވާތް ކިޔެވުމަކީ މަތިވެރި އަޅުކަމެކެވެ. އެއީ އިންސާނުންގެ ސާހިބާއެވެ. އެންމެ ފަހުގެ ރަސޫލާއެވެ. ނަބިއްޔުންނާއި ރަސޫލުންގެ ސާހިބާއެވެ. އެންމެ ފަހުގެ ރަސޫލާއެވެ. އެކަލޭގެފާނުގެ މައްޗަށް އެންމެ ފަހަރަކު ޞަލަވާތް ކިޔަވައިފި މީހާއަށް ﷲ ސުބްޙާނަހޫ ވަތަޢާލާ 10 ފަހަރު ޞަލަވާތް ލައްވައެވެ.\nއެކަލޭގެފާނުގެ ނަންފުޅު އިވި، އެކަލޭގެފާނުގެ މައްޗަށް ޞަލަވާތް ނުކިޔަވާ މީހާއަކީ އަބާއްޖަވެރިއެކެވެ. އެފަދަ އަބާއްޖަވެރި މީހެއް ކަމުގައި ކޮއްކޮ ނުވާށެވެ!\nއެހެންކަމުން އެކަލޭގެފާނުގެ ނަންފުޅު އިވޭ ކޮންމެ ހިނދަކު ؛\nމިފަދައިން ކިޔުން އާދަ ކުރާށެވެ!\nދަރިއަކު ހޯދުމަށް އެދި ތަވީދު އެޅުމަކީ ކޮންކަހަލަ ކަމެއް؟\nސުވާލު: ދަރިއަކު ހޯދުމަށް އެދި ތަވީދު އެޅުމަކީ ކޮންކަހަލަ ކަމެއް؟\nޖަވާބު: ތަވީދު އެޅުމަކީ އެއްވެސް ޙާލެއްގައި ހުއްދަކަމެއް ނޫނެވެ. އެކަން ވަނީ ކީރިތި ރަސޫލާ صلى الله عليه وسلم ނަހީ ކުރައްވާފައެވެ. އެކަލޭގެފާނު ޙަދީޘް ކުރެއްވިއެވެ''( من علق تميمة فقد أشرك ) (السلسلةالصحيحة" 1 / 809 )\nމާނައީ :'' ތަވީދެއް އަޅައިފިމީހާ ފަހެ ހަމަކަށަވަރުން ޝިރުކު ކޮށްފިއެވެ.'' والله أعلم\nPosted by buruniyaz.com at 11:30 AM\nއިސްލާމީ ނަޒަރަކުން ޖީއެމްއާރު އަތުން މަތިންދާބޯޓް...


Kudakudhin ge haggu thah rahkaatheri kurumah haasa gaanooneh hadhanee | Mihaaru\nރައީސް އިބްރާހިމް މުހައްމަދު ސޯލިހް ކުޑަކުއްޖަކާއެކު: ކުޑަކުދިން ރައްކާތެރި ކުރުމަށް ހާއްސަ ގާނޫނެއް ހަދަނީ--\nކުޑަކުދިންގެ ހައްގުތައް ރައްކާތެރި ކުރުމަށް ހާއްސަ ގާނޫނެއް ހަދަނީ\n10 މެއި 2019 - 13:58 13 comments\nކުޑަކުދިންގެ ހައްގުތައް ރައްކާތެރިކުރުމުގެ ގާނޫނެއް ފާސްކުރުމުގެ މަސައްކަތް ސަރުކާރުން ކުރަމުން އަންނަ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nކުޑަކުދިންގެ ދުވަހުގެ މުނާސަބަތުގައި ރައީސް ދެއްވި ހިތާބުގައި ވިދާޅުވީ ދިވެހި ކުޑަކުދިންގެ ހާލަތު ރަނގަޅު ކުރުމަށްޓަކައި، އިތުރަށް ހަރުދަނާ ކުރަންޖެހޭ ބައެއް ކަންކަން އެބަހުރި ކަމަށެވެ. އެގޮތުން އެކަމަށް ހާއްސަ ގާނޫނެއް ހެދުމުގެ މަސައްކަތް ކުރަމުން އަންނަ ކަމަށް ވިދާޅުވި އެވެ.\nމިހާރު ވެސް ކުޑަ ކުދިންގެ ހައްގުތައް ރައްކާތެރި ކުރުމަށް ހާއްސަ ގާނޫނުތަކެއް ހަދާފައި އެބަހުއްޓެވެ. އޭގެ ތެރޭގައި ކުޑަކުދިންނަށް ކުރާ ޖިންސީ ގޯނާ އާއި ޖިސްމާނީ އަނިޔާތަކުން ސަލާމަތް ކުރުމަށް ހަދާފައިވާ ގާނޫނުތައް ހިމެނެ އެވެ.\nރައީސްގެ ހިތާބުގައި ވިދާޅުވީ ދިވެހި ކޮންމެ ކުއްޖަކީ ވެސް، ޅަފަތުން ފެށިގެން އާއިލީ ލޯތްބާއި އޯގާތެރިކަން ލިބޭނެ ކުދިންކަން ކަށަވަރު ކުރުމަކީ، ސަރުކާރުގެ ވަރަށް މުހިންމު މަގުސަދެއް ކަމަށެވެ.\n"ތުއްތު ކުދީންގެ ސިއްހީ ދުޅަހެޔޮކަމާއި ޖިސްމާނީ ހަށިހެޔޮ ކަމަށް، ހެޔޮ ބަދަލުތަކެއް ގެނެސްދޭންޖެހޭ. އެ ކުދީންނަށް ހެޔޮލަފާ ތަރުބިއްޔަތެއް ދިނުމަށް ވަރަށް ބޮޑު އިސްކަމެއް ދޭންޖެހޭ،" ރައީސް ވިދާޅުވި އެވެ.\nރައީސް ވިދާޅުވީ ތައުލީމީ ނިޒާމުގެ ތެރެއިން، ކުޑަކުދިންގެ ސިއްހަތު ބެލޭނެ ދާއިމީ އިންތިޒާމުތަކެއް ހަމަޖެއްސުމަކީ ވެސް ބޮޑު އިސްކަމެއް ދީގެން ކުރަން ޖެހިފައިވާ ކަމެއް ކަމަށެވެ.\n"ސިއްހަތަށް ގެއްލުންހުރި ތަކެއްޗާއި ސިއްހަތަށް ނުރަނގަޅު ތައްޔާރީ ކާނާގެ ބާވަތްތަކާއި ތުއްތު ކުދިން ދުރުކުރުމަށް ކޮންމެ ބެލެނިވެރިއަކު ވެސް އެ މީހެއްގެ ފަރުދީ ޒިންމާ އަދާކުރަން ޖެހޭ،" ރައީސް ވިދާޅުވި އެވެ.\nރައީސް އިތުރަށް ވިދާޅުވީ ފަހުރުވެރި އާއިލާއެއް ބިނާ ކުރެވޭނީ އިސްލާމްދީނުގެ އަގީދާގެ މަތީގައި ތުއްތު ކުދިން ތަރުބިއްޔަތު ކުރެވިގެން ކަމަށެވެ. އެގޮތުން ބައިބައިވުމުން ދުރުވެ، އެކުވެރިކަމާ އެކު ލާމެހިގެން އުޅުމުގެ ވިސްނުން އަށަގެންނުވޭނީ، އިސްލާމީ ތަރުބިއްޔަތު ދަރިންގެ ކިބައިގައި އަށަގަންނުވައިގެން ކަމަށް އެމަނިކުފާނު ވިދާޅުވި އެވެ.\nއިތުރު ލިޔުންތައް ކުޑަކުދިން ކުޑަކުދިންނަށް އަނިޔާކުރުން ރައީސް އިބްރާހިމް މުހައްމަދު ސޯލިހް


BREAKING: Mi Hamalaa Akee Raajjey Ge Democracy Ai Igthisoadhah Dhin Hamalaa Eh - Vaguthu\nމި ހަމާލައަކީ ޑިމޮކްރަސީއާއި އިގްތިސޯދަށް ދިން ހަމަލާއެއް: ރައީސް\nރައީސް އިބްރާހިމް މުހައްމަދު ސޯލިހް ރިޔާސީ ބަޔާން އިއްވަވާ އިރު، އެމަނިކުފާނުގެ ފަހަތްޕުޅުގައި ނަޝީދު އިށީންނަވައިގެން. - ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް، ރާއްޖޭގެ ކުރީގެ ރައީސް މުޙައްމަދު ނަޝީދަށް އަމާޒުކޮށް މިރޭ ދިން ހަމަލާއަކީ ރާއްޖޭގެ ޑިމޮކްރަސީއާއި ރާއްޖޭގެ އިގްތިސޯދަށް ދިން ހަމަލާއެއްގެ ގޮތުގައި ރައީސް އިބްރާހީމް މުހައްމަދު ސޯލިހް ސިފަ ކުރައްވައިފިއެވެ.\nރައީސް ނަޝީދަށް ހަމަލާ ދިން މައްސަލައާއެކު، މިރޭ ޤައުމާ މުޚާތަބު ކުރައްވަމުން ރައީސް ސޯލިހް ވިދާޅުވީ ރައީސް ނަޝީދަށް ދިން ހަމަލާ ހަރުކަށި އިބާރާތުން ކުށްވެރި ކުރައްވާ ކަމަށެވެ. އެންމެ ފަހުން މައުލޫމާތު ލިބިވަޑައިގެންނެވި ގޮތުގައި، އެމަނިކުފާނު އިތުރު ސާޖަރީތަކެއް ހައްދަވަން ޖެހޭ ކަމަށް ރައީސް ވިދާޅުވިއެވެ.\nރައީސް ސިފަކުރެއްވި ގޮތުގައި ނަޝީދަށް ދެވުނު ހަމަލާއަކީ ރާއްޖޭގެ ޑިމޮކްރަސީއަށް އަދި ރާއްޖޭގެ އިގްތިސޯދަށް ވެސް ދެވުނު ހަމަލާއެކެވެ. އަދި އެ ކަމުގައި އަޅަން ޖެހޭ ފިޔަވަޅެއް ފަސް ޖެހުމެއް އަޅުއްވާނެ ކަމުގެ ޔަޤީން ކަން ރައީސް ދެއްވިއެވެ.\n"މިއީ ޑިމޮކްރަސީއަށާއި އިގުތިސޯދަށް ވެސް ދިން ހަމަލާއެއް. މިކަމުގައި އަޅަން ޖެހުނު ކޮންމެ ފިޔަވަޅެއް ފަސްޖެހުމެއް ނެތި އަޅާނެ ކަމުގެ ޔަގީންކަން އަރުވަން." ރައީސް ސޯލިހް ވިދާޅުވިއެވެ.\nމި މައްސަލަ ތަހުގީގު ކުރުމުގައި ބައިނަލް އަގްވާމީ ފަރާތްތަކުގެ އެހީތެރިކަން ހޯއްދަވާނެ ކަމަށް ރައީސް ވިދާޅުވިއެވެ. މި ގޮތުން އޮސްޓްރޭލިއާގެ ފެޑެރަލް ފުލުހުންގެ ޓީމެއް އަންނަ ހޮނިހިރު ދުވަހު ރާއްޖެ އަންނާނެ ކަމަށް ރައީސް ވިދާޅުވިއެވެ.\nރައީސް ނަޝީދަށް ލިބުުނު އަނިޔާތަކަށް ފަރުވާ ދެމުން ގެންދަނީ އޭޑީކޭ ހޮސްޕިޓަލްގައެވެ. ރައީސް ސޯލިހް ވަނީ ރައީސް ނަޝީދުގެ އަރިހަށް ޒިޔާރަތް ވެސް ކުރައްވައިފައެވެ.\nނަޝީދަށް ހަމަލާދީފައި ވަނީ، މަޖީދީ މަގާއި ނީލޯފަރު ހިނގުން ގުޅޭ ކަންމަތީގައި މިރޭ 20:30 ހާއިރެވެ. އެ ހަމަލާ ދީފައި ވަނީ ކެނެރީގެ އިން ނުކުންނަވައި، ހިންގަވާފައި ކާރަށް އަރައި ވަޑައިގަންނަވަނިކޮށެވެ.\nމި ހަމަލާގައި ރައީސް ނަޝީދާ އެކު، ތިއްބެވި ތިން ހަށިފާރިވެރިންނަށް ވެސް ފަރުވާ ދެމުންދާ އިރު، ސިފައިންގެ އެ މީހުނަށް ފަރުވާ ދިނުމަށް ފަހު ހާލަތު ރަނގަޅު ވުމުން ވަނީ ދޫކޮށްލައިފައެވެ.\nރައީސް ނަޝީދާއި ސިފައިންގެ މީހުންގެ އިތުރުން އެ ސަރަހައްދުގައި އޭރު ތިބި ބައެއް އާންމުންގެ މީހުންނަށް ވެސް އަނިޔާ ލިބިފައިވާ ކަމަށް މައުލޫމާތު ލިބެއެވެ.\nއެނގިފައިވާ ގޮތުގައި މި ނިރުބަވެރި ހަމަލާގައި ނަޝީދުގެ ބޭރު ފުށުން ވަރަށް ގިނަ ޒަހަމްތައް ފެންނަން ހުއްޓެވެ. ބައެއް ޒަހަމްތައް ފަހައި، އަނެއް ބައި ޒަހަމްތަކުގައި ވަނީ ބޭސް އަޅައިފައެވެ.\nނަޝީދަށް އަމާޒުކޮށް ދިން ހަމަލާ ވަރަށް ގިނަ ފަރާތްތަކުން ވަނީ ކުށްވެރިކޮށްފައެވެ.\nނަޝީދުގެ ވަކީލަކަށް ނާޒިމް، ބަޔާން ދޭން އަދި ނުނިންމާ\nނަޝީދަށް ދިން ބޮމުގެ ހަމަލާއާ މެދު ސަރުކާރުން ކަންބޮޑެއް ނުވޭ: އަފީފް\nމެއި 7, 2021 03:32\nރައީތުން ބޮޑު ބަލި މަޑުކަމެއްގަ ހަނާވަމުން ދާއިރު މިޔޮއް ހައިދުވަހު ފިލާ އޮވެފަ މިރޭ ފެނުން ރޭވެސް ރައީތުންގެ ހާލާ ބެހޭގޮތުން ކަންބޮޑުވުމެއް ހިތާމައެއް ފާޅުނުކޮށް ބަހެއްވެސް ބުނެލީއަކީއެއްނޫން. މިވަރުގެ ލަދުކުޑަ ވެރިޔެއް ހުންނާނެތަ. ހަމަ މިހާރު އިސްތިއުފާދީ\nމެއި 7, 2021 09:37\nދެން. ޞްރިޖު ވެސް ނޭޅޭނެ ... އިގްތިސާދު ހަލާކު ވީ ޔޯ... ގައުމު ހިންގަން ނޭގިގެން ދިމާވާ މުސީބާ ތީ\nމެއި 7, 2021 04:10\nމާ ބޭކާރު ވާހަކަ ނުދައްކަވާ އިސްތިއުފާދެއްވާ. މިހާރުގެ ރާއްޖޭގެ ހާލަތު ބަދަލުކޮށްލަން ޖައްސަވާ ސުޓަންޓެއް. ލޮކްޑައުންކުރުވާފަ ރައްޔިތުން އަތްދޮއްނަން ގެއައް ފޮނުވާފަ ރައްޔިތުންގެ ރުފިޔާތަށް ބަނޑު އަޅާލަން އަނެއްކާވެސް ބޭނުންވަނީ ދައުރުނިމެންދެން. ދެންއޮށްނާނީ މުޅިންވެސް މިވާހަކަ.\nމެއި 7, 2021 04:28\nޢިސްތިއުފަދީފަ ބޮންގޮއްވަން ދޭބަ އޖެންޑަ19 ގެ ދަށުނ ..މަކަ ރުވެ ރި. ޢިބިލީސްތައް\nމެއި 7, 2021 04:46\nޑިމޮކްރަސީ ކަމަށްވެދާނެ. އެކަމަކު އިގްތިސޯދާ ގުޅުމެއް ނެތް.\nމެއި 7, 2021 05:15\nޙަމަލާ ދިނެމީހާ ކަމަށް ތިބުނަނީ ހަމަލާ ދިން މަންޒަރު ފެނޭތޯ؟\nމެއި 7, 2021 06:08\nތިއޭ މައްސަލައަކީ. ރާއްޖޭގެ ޑިމޮޖްރަސީއަކީޗެސް އިގްތިސާދަކީވެސް ނަޝީދެއް ނޫނޭ. ތިހާ ވަރަށް އޮޅުންބޮޅުން ވެފަ ތިބޭ ބަޔަކަށް ހެވެއް ނުވިސްނޭނެ.\nމެއި 7, 2021 11:25\nސޯލިބޭއަށް އެނގޭތަ މިތާ ޑިމޮކްރަސީއެއް އިޤްތިޞާދެއް އޮތްކަން. މުޅި ސިސްޓަމުގައި ބުއްޅަބޭގެ ދެފައި. އޭތަ ޑިމޮކްރަސީއަކީ. ކޮވިޑޭ ކިޔުާގެން ކަލޭ މުޅި ބަތުލްމާލު ތިހުރީ ދިރުވާލައިގެން. އެއީތަ އިޤްތިޞާދަކީ.\nމެއި 7, 2021 13:02\nމިތަނަށް އިގްތިސާދު މިބަސް ވެއްދީ ޖުމްލައިގެ ކާފިޔާ އާއި ފިލިކޯޅި އެއްގޮތް ކުރަންބާ ނުވަތަ ކީއްވެ ..؟ ވިސްނާލުން މުހިންމު.....!\nމެއި 7, 2021 13:03\nމީމިހާތަނައް ދުނިޔޭގަހުރިހާ ބާރެއްއެއްކޮއްގެން އާވައްތަރެއްގެ ޑިމޮކްރަސީއެއް ހިންގާހަމައެކަނި ގައުމު\nމެއި 7, 2021 14:44\nއަޅެފަހެ ކަލެޔައްއެގޭތަ ތިޔަކިޔާފަ ސުރުހީގަ ޖަހާނެއްޗެއް ހީހީ ހަލާކު ކޮންމެވެސް އެއްޗެއްކިޔަނީ


ފުލުހުންނަށް ހަމަލާ ދިން 40 ބިދޭސީއަކު ހައްޔަރުކޮށްފި – DhiDaily\nފުލުހުންނަށް ހަމަލާ ދިން 40 ބިދޭސީއަކު ހައްޔަރުކޮށްފި\nމުސާރަ ނުދޭ ކަމަށް ބުނެ މިއަދު ހެނދުނު ހުޅުމާލޭގައި އައިލެންޑް އެކްސްޕާޓް ޕްރައިވެޓް ލިމިޓެޑްގެ ބިދޭސިންތަކެއް ނިކުމެ ކުރި މުޒާހަރާގައި ފުލުހުންނަށް ހަމަލާދިން 40 ބިދޭސީއަކު ހައްޔަރުކޮށްފިއެވެ.\nމި މުޒާހަރާ ހަމަނުޖެހުމަކަށް ބަދަލުވެ އެތަން ކޮންޓްރޯލް ކުރުމަށް ދިޔަ ފުލުހުންނަށް ވަނީ އެކިވަރުގެ އަނިޔާތައް ލިބިފައެވެ. އަދި ފުލުހުންގެ ވެހިކަލްތަކަށް ވެސް ވަނީ އެކިވަރުގެ ގެއްލުންތައް ލިބިފައެވެ. މިހަމަނުޖެހުން މިހާރު ކޮންޓްރޯލް ކުރެވި މިކަމުގައި ހަރަކާތްތެރިވި ބިދޭސީން މިހާރުވަނީ އައިލޭންޑް އެކްސްޕާޓްގެ ލޭބަރ ކުއާޓަރ ގައިކަމަށް ފުލުހުން ހާމަކުރެއްވިއެވެ.\nބޮޑު ފިނޮޅުގައި ހިނގާދިޔަ ހާދިސާއަށް ފަހު ބިދޭސީންވަނީ އުޖޫރަ ނުލިބިގެން މުޒާހަރާތަކެއް ކޮށް ހަމަނުޖެހުންތަކެއް ހިންގާފައެވެ. ރާއްޖޭގައި ގިނަ އަދަދަކަށް ބިދޭސީން މަސައްކަތު މީހުންގެ ގޮތުގައި ހަރަކާތްތެރިވަމުން އަންނައިރު މީގެ ތެރޭގައި ގަވާއިދާއި ޚިލާފަށް އުޅޭ ބިދޭސީންތައް ވަރަށް ވެސް ގިނައެވެ.\nއެގޮތުން ރައްޔިތުންގެ މަޖިލީހުން މިއަދުވަނީ އެކަމާއި ގުޅިގެން މަޖިލީހުގެ ތަޅުމަށް ކުއްލި މައްސަލައެއްގެ ގޮތުގައި މިކަން ހުށައަޅައި ބަހުސްތަކެއް ކުރިއަށް ގެންގޮސްފައެވެ.\nމީގެ ކުރިންވެސް އައިލޭންޑް އެކްސްޕާޓް ގެ މުވައްޒަފުންތަކެއް ވަނީ ހަމަ މުސާރަ ނުދީގެން މުޒާހަރާ ކޮށްފައެވެ. ނަމަވެސް މި މަހުގެ 10ގެ ކުރިން މުސާރަ ދޭނެކަމަށް ބުނެ އޭރު ވަނީ ވާހަކަދެކެވި އެއްބަސްވުމަކަށް އާދެވިފައެވެ. ނަމަވެސް އަނެއްކާ މި ފެނުނީ މި މައްސަލާގައި ނިކުމެ އެ މީހުން މުޒާހަރާ ކުރިތަނެވެ.


Molhadhoogai bandharu hadhan Lanka kunfugnakaa havaalu koffi | Mihaaru\nޕްލޭނިން މިނިސްޓްރީގެ ޑިރެކްޓާ ޖެނެރަލް ފާތިމަތު ޝަނާ ފާރޫގް (ވ) އާއި ސެނޮކް ޓްރޭޑް ކޮމްބައިންގެ އެކައުންޓަންޓް ޕްރަބާތު އެއްބަސްވުން ބަދަލުކުރަނީ -- ފޮޓޯ: ޕްލޭނިން މިނިސްޓްރީ\nމޮޅަދޫ ބަނދަރު ހަދަން ލަންކާ ކުންފުންޏަކާ ހަވާލުކޮށްފި\n08 ސެޕްޓެމްބަރ 2019 - 16:142comments\nހއ. މޮޅަދޫގައި ބަނދަރު ހެދުމުގެ މަޝްރޫއު، 26 މިލިއަން ރުފިޔާ އަށް މިއަދު ބަޔަކާ ހަވާލުކޮށްފި އެވެ.\nމި މަސައްކަތް ޕްލޭނިން މިނިސްޓްރީން ހަވާލުކުރީ ސެނޮކް ޓްރޭޑް ކޮމްބައިން އާ އެވެ. އެއީ ސްރީ ލަންކާގެ ކުންފުންޏެކެވެ.\nޕްލޭނިން މިނިސްޓްރީގައި ބޭއްވި ރަސްމިއްޔާތުގައި އެއްބަސްވުމުގައި އެތަނުގެ ފަރާތުން ސޮއިކުރެއްވީ މިނިސްޓްރީގެ ޑިރެކްޓަ ޖެނެރަލް ފާތިމަތު ޝަނާ ފާރޫގެވެ. ސެނޮކްގެ ފަރާތުން ސޮއިކުރެއްވީ އެތަނުގެ އެކައުންޓެންޓް ޕްރަބާތެވެ.\nހއ. މޮޅަދޫ ބަނދަރު ހެދުމަށް ސެނޮކް ޓްރޭޑް ކޮމްބައިން ޕްރައިވެޓް ލިމިޓެޑާއި ހަވާލުކޮށްފި.\n26,984,891.28 ރުފިޔާ ޚަރަދުކޮށްގެން ކުރިއަށްގެންދާ މި މަޝްރޫޢުއަކީ 1 އަހަރު ދުވަހުގެ ތެރޭގައި ނިންމުމަށް ހަވާލުކޮށްފައިވާ މަޝްރޫޢުއެއް. pic.twitter.com/MqfgtcURyc\n— Ministry of National Planning and Infrastructure (@PlanningMV) September 8, 2019\nޕްލޭނިން މިނިސްޓްރީން މިއަދު ކުރި ޓްވީޓެއް\nޕްލޭނިން މިނިސްޓްރީން ބުނީ އެއް އަހަރު ތެރޭ ނިންމަން ހަވާލުކޮށްފައިވާ މި މަޝްރޫރުގައި 232 މީޓަރު ކަނޑު ތޮއްޓަކާއި 200 މީޓަރުގެ އެއްގަމު ތޮށްޓެއް ލާނެ ކަމަށެވެ. އަދި 42 މީޓަރު ރިވެޓްމެންޓް ޖަހާނެކަމަށް ވެސް އެތަނުން ބުންޏެވެ،\nމީގެ އިތުރުން ހަތަރު ރަށެއްގައި ފެނާއި ނަރުދަމާގެ މަސައްކަތްކުރަން އެމްޓީސީސީއާ މިދިޔަ ހަފްތާ ހަވާލުކުރި އެވެ. އަދި ވ. ފެލިދޫގެ ބަނދަރު ބޮޑުކުރުމުގެ މަޝްރޫއު އާއި އއ. ރަސްދޫގެ ގޮނޑުދޮށް ހިމާޔަތްކުރުމުގެ މަޝްރޫއު ވެސް ޕްލޭނިން މިނިސްޓްރީން ވަނީ އެމްޓީސީސީއާ މިދިޔަ ހަފުތާގައި ހަވާލުކޮށްފަ އެވެ. މި ހުރިހާ މަޝްރޫތަކަށް 188 މިލިއަން ރުފިޔާ ހަރަދުކުރާނެ އެވެ.\nއިތުރު ލިޔުންތައް ބަނދަރު ހެދުން މޮޅަދޫ ނެޝަނަލް ޕްލޭނިން އެންޑް އިންފްރާސްޓްރަކްޗަރު\nމާމިގިލީ އިބޫގެ ވާހަކަ، ގިނަ މީހުން ގަބޫލެއް ނުކުރޭ


ދިރާގާއި ސްޕާކްހަބް ގުޅިގެން ޒުވާން ވިޔަފާރިވެރިން އުފެއްދުމަށް "ސްޓާޓަޕް ވީކެންޑް 2019" މިމަހުގެ 15 ވަނަ ދުވަހުން 17 ވަނަ ދުވަހަށް ބާއްވާނެ ކަމަށް ދިރާގުން ބުނެފިއެވެ.\nޓެކްސްޓާސް ސްޓަރޓަޕް ވީކެންޑަކީ ޒުވާނުންނަށް ވިޔަފާރީގެ ދާއިރާގައި ފުރުސަތުތައް ހޯދައިދިނުމަށް މަސައްކަތްކުރާ ބައިނަލް އަޤަވާމީ ހަރަކާތެކެވެ. އަދި މި މޮޑެލް މިހާރު ދުނިޔޭގެ 150 ގައުމުގައި ވަރަށް ކާމިޔާބު ކަމާއެކު ޓްޗްސްޓާގެ މި ޕްރޮގްރާމް ވަނީ ކުރިޔަށް ގެންގޮސްފައެވެ.\n54 ގަޑިއިރަށް ކުރިއަށްގެންދާ މި ހަރަކާތުގައި ވިޔަފާރި ފަށަން ބޭނުންވާ ފަރާތްތަކާއި، ޑިވެލޮޕަރުންނާއި ޑިޒައިނަރުންގެ އިތުރުން އަލަށް ފަށާފައިވާ ވިޔަފާރިތަކުގެ ބޭފުޅުން ބައިވެރިވެ ވިޔަފާރީގެ ދާއިރާގައި ހުރި ވިސްނުންތައް ހަގީގަތަކަށް ގެންނާނެ ގޮތާ ބެހޭގޮތުން މަޝްވަރާކޮށް ބިޒްނަސް މޮޑެލް ތައްޔާރުކޮށް ހުށަހަޅައިދޭނެއެވެ.\nސްޓާޓަޕް ވީކެންޑަކީ ޒުވާން ވިޔަފާރިވެރިންނަށް ވިޔަފާރީގެ ދާއިރާގައި ކުރިއަރާ ދިއުމަށް ބޭނުންވާ މުހިންމު މައުލޫމާތު ތަކެއް ލިބިދޭނެ ވިޔަފާރީގެ ހުނަރު ތަރައްގީ ކޮށްދެވިގެންދާނެ ހަރަކާތެކެވެ. އެގޮތުން ބައިވެރިންނަށް ވިޔަފާރީގެ ދާއިރާގައި ނަމޫނާ ފަރާތްތަކާއި ބިޒްނަސް ކޯޗުންނާއި އަދި ދިރާގު އަދި އިންޑަސްޓްރީގެ ތަޖުރިބާކާރު މެންޓަރުންނާ ބައްދަލުކޮށް އެ ފަދަ މީހުންގެ އިރުޝާދުގެ ލިބިގެންދާނެއެވެ. އަދ ހިއްސާކުރެވޭ ހިޔާލުތަށް ވިޔަފާރީގެ އަމަލީ މައިދާނުގައި ބޭނުންކުރާނެ ގޮތްވެސް ބައިވެރިންނަށް ކިޔާ ދެވިގެންދާނެއެވެ.\nދިރާގާއި ސްޕަރކްހަބް ގުޅިގެން ޒުވާނުންގެ މެދުގައި ސްޓަރޓްޕް ކަލްޗަރ ބިނާ ކުރުމަށް މުހިންމު މަސައްކަތްކެއް ކުރިއަށްގެންދެއެވެ. އެގޮތުން ރާއްޖޭގައި އަލަށް ލީން ސްޓާޓްއަޕް މެޝިން ވަނީ ތަޢާރަފުކޮށްފައިއެވެ. އަދި ރާއްޖޭގެ ފުރަތަމަ އިންޓަނޭޝަނަލް ހެކަތޯންކަމަށްވާ "އޭންޖަލް ހެކް" އާއި ސްޓާޓް އަޕް ގްރައިންޑުގެ އެކްސް ސީރީސް ވެސް ވަނީ ބާއްވާފަ އެވެ.\nމި އިވެންޓާ ބެހޭ އިތުރު މައުލާމާތު ހޯދުމަށް ޒިޔާރަތްކޮށްލައްވަންވީ:\nfacebook.com/SWMaldives and twitter.com/swmaldives


Raajje akee Rubella nahthaalaafaivaa Qaumeh kamah kanda'alhaifi\nޑަބްލިއުއެޗްއޯ އިން ރާއްޖެއަށް ޓެސްޓް ކިޓް ހަދިޔާކުރަން ބޭއްވި ރަސްމިއްޔާތުގެ ތެރެއިން--\n08 ޖުލައި 2020 - 17:38:27\nދިވެހިރާއްޖެއަކީ ރުބެއްލާ އެއްކޮށް ނައްތާލާފައިވާ ގައުމެއް ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ކަނޑައަޅައިފި އެވެ.\nއެކަން ހާމަކޮށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނި ގޮތުގައި ރާއްޖެއަކީ ރުބެއްލާ ނައްތާލެވިފައިވާ ގައުމެއްގެ ގޮތުގައި ކަނޑައެޅިފައި ވަނީ ސިއްހީ ދާއިރާގައި މަސައްކަތް ކުރާ ފަރާތްތަކުގެ ބުރަ މަސައްކަތުންނެވެ.\nއެޗްޕީއޭ އިން ބުނީ އެ ބަލި، މާބަނޑު މީހަކަށް ޖެހިއްޖެނަމަ، އެމީހުންނަށް ލިބޭ ދަރިންގެ ނުކުޅެދުންތެރިކަމުގެ އިތުރުން ތަފާތު އެކި އައިބުތައް ހުރުމުގެ ފުރުސަތު ބޮޑުވެގެންދެ އެވެ.\nމިއަދު ރާއްޖެއަކީ އެބަލި ނައްތާލެވިފައިވާ ގައުމެއްގެ ގޮތުގައި ކަނޑައެޅިއިރު 2018 ވަނަ އަހަރުގެ ތެރޭގައި ދުނިޔޭގެ ސިއްހަތު ޖަމިއްޔާ އިން ވަނީ އެ ބަލި ރާއްޖޭގައި ކޮންޓްރޯލްކުރެވިފައި ވާތީ ހާއްސަ ލިޔުމެއް ވެސް ދީފަ އެވެ.\nރާއްޖެއިން ރުބެއްލާ ނައްތާލުމަށް އަމާޒު ހިފާފައި ވަނީ 2023 ވަނަ އަހަރުގެ ތެރޭގައި ކަން ފާހަގަކުރައްވާ އެކަމާއި ގުޅިގެން ޑރ. ނަޒްލާ ރަފީގް ކުރެެއްވި ޓްވީޓެއްގައި ވިދާޅުވީ، އެ ބަލި ނައްތާލެވުމުން އެނގިގެންދަނީ ރާއްޖެއިން އާންމު ސިއްހަތަށް ދޭ އަހައްމިއްޔަތުކަން ކަމަށެވެ.\nއެ ބަލި އެއްކޮށް ނައްތާލުމަށްޓަކައި ދުނިޔޭގެ ގައުމުތަކުން މަސައްކަތް ކުރަމުން އަންނައިރު މިހާތަނަށް ވަނީ 80 އަށް ވުރެ ގިނަ ގައުމަކުން ބަލި ނައްތާލާފަ އެވެ.\nރާއްޖެއިން އަންނަނީ ދުނިޔޭގައި ފެތުރެމުންދާ ނުރައްކާތެރި ބަލިތައް ނައްތާލުމަށްޓަކައި ދުނިޔޭގެ ސިއްހަތު ޖަމިއްޔާއާއެކު މަސައްކަތްކުރަމުންނެވެ.\nއިތުރު 152 ބަންގްލަދޭޝް މީހަކު ގައުމަށް ފޮނުވާލައިފި\nބީއެމްއެލްގެ އޭޓީއެމްއެއް ތިމަރަފުށީގައި ހުޅުވައިފި\n2023 ވަނަ އަހަރުގެ އައިއީއައިޖީ ރާއްޖޭގައި ނުބޭއްވޭ!


Aa Safeerunah Majileehun Ruhun Dheefi\nއައު ސަފީރުންނަށް މަޖިލީހުން ރުހުން ދީފި\nރާއްޖޭގެ ފަރާތުން އދ. އަށް ކަނޑައަޅާ ދާއިމީ މަންދޫބާއި، ބައެއް އެހެން ގައުމުތަކަށް ކަނޑައަޅާ ސަފީރުންނާއި އެކު ޖުމްލަ އަށް ބޭފުޅަކަށް ރުހުން ހޯދުމަށް ރައީސް އިބްރާހިމް މުހައްމަދު ސާލިހު އެބޭފުޅުންގެ ނަންތައް ރައްޔިތުންގެ މަޖިލިހަށް ފޮނުވުމުން އެކަން ދިރާސާ ކުރުމަށްފަހު ގައުމީ ސަލާމަތު ކޮމެޓީ މަޖިލީހުގެ ތަޅުމަށް ފޮނުވުމުން އެ ބޭފުޅުން ހޮވަން ފެންނަކަމަށް މަޖިލީހުން މިއަދު ފާސްކޮށްފިއެވެ.\nކޮންމެ ސަފީރަަކަށްވެސް ވަނީ ވަކިވަކިން ވޯޓަށް އަހާފައެވެ.\nއދ. އަށް ކަނޑައަޅާ ދާއިމީ މަންދޫބާއި، އެމެރިކާ އަށް ކަނޑައަޅާ ސަފީރުގެ މަގާމަށް އައްޔަން ކުރުމަށް މަޖިލީހަށް ފާސްކޮށްފައިވަނީ ތިލްމީޒާ ހުސައިންގެ ނަމެވެ.\nބްރަސަލްސްގެ ސަފީރަކަށް ގ. ފިޔާތޮށިގޭ، ހަސަން ސޯބިރު އާއި އިންޑިއާގެ ސަފީރަކަށް ހ. ދޫރިހާ، އާއިޝަތު މުހައްމަދު ދީދީ އަދި ލަންކާގެ ސަފީރަކަށް ހ. ހިކިފިނިފެންމާގެ، އުމަރު އަބްދުއްރައްޒާގް އައްޔަން ކުރުމަށް ވަނީ މަޖިލީހުން ވަނީ ފާސްކޮށްފައެވެ.\nއޭގެ އިތުރުން ސިންގަޕޫރުގެ ސަފީރަކަށް ދަފްތަރު ނަންބަރު 4336، ޑރ. އަބްދުﷲ މައުސޫމް އާއި ޖަރުމަނު ސަފީރަކަށް ހ. ސީވީޑް، އަހުމަދު ލަތީފް އަދި އިނގިރޭސި ވިލާތުގެ ސަފީރަކަށް ހ. އަމީނީގެ، ޑރ. ފަރަހަނާޒް ފައިސަލްގެ އިތުރުން ލޭޝިއާގެ ސަފީރަކަށް ހ. އާޒާދެވާދީ، ވިސާމް އަލީ އައްޔަން ކުރުމަށް ވެސް ވަނީ މިއަދު މަޖިލީހުން ފާސްކޮށްފައެވެ.\nޖަރުމަނު ސަފީރަކަށް އައްޔަން ކުރަން ފޮނުވާފައިވާ ސީވީޑް ލަތީފަކީ އާ ސަރުކާރަށް ބާރުތައް ބަދަލު ކުރުމަށް އިންތިގާލީ މަރުހަލާގައި ރައީސް ސާލިހުގެ ފަރާތުން ކަނޑައެޅުއްވި ޑިރެކްޓާ ޖެނެރަލް އޮފް ޓްރާންސިޝަންގެ މަގާމު އަދާކުރެއްވި ބޭފުޅާ އެވެ. އަދި އޭނާ އަކީ އެމްޑީޕީ ޗެއާޕާސަން ހަސަން ލަތީފުގެ ބޭބެ އެވެ. އެމްޑީޕީ ސަރުކާރުގައި އޭނާ، ރާއްޖޭން ޗައިނާ އަށް ކަނޑައަޅާފައި ހުންނަވާ ސަފީރުގެ މަގާމު އަދާކުރެއްވި އެވެ. އަދި ޑިރެކްޓާ ޖެނެރަލް އޮފް ޓްރާންސިޝަންގެ މަގާމަށް އައްޔަން ކުރެއްވި އިރު އޭނާ ހުންނެވީ އޮލިމްޕިކް ކޮމެޓީގެ ނައިބު ރައީސްގެ މަގާމުގަ އެވެ.\nއޭގެ އިތުރުން އިނގިރޭސި ވިލާތުގެ ސަފީރަކަށް އައްޔަން ކުރުމަށް މިއަދު ފާސްކުރި ޑރ. ފަރަހަނާޒް ފައިސަލް، އެމްޑީޕީ ސަރުކާރުގައި ވެސް ވަނީ އެ މަގާމު އަދާކުރައްވާފަ އެވެ.\nމަޖިލިސް ސަރުކާރު ސަފީރު


ވާހަކަ: ތުހުމަތު ވާހަކަ: ތުހުމަތު\nކަންފަތުގައި ޖަހައިފައިވާ ފޯނު ތިރިކޮށްލަމުން ރައުދާ ބަލައިލީ އޭނާގެ ބައްޕަ ކަމަށްވާ ފާހިރުގެ މޫނަށެވެ. ރައުދާގެ އެ ބެލުމުގައި ވަނީ މާޔޫސް ކަމާއި ގިލަންވެރިކަމެވެ.\n"ރަނގަޅު ޖަވާބެއް ނުލިބުނު ދޯ؟" ފާހިރު ހިންދިރުވައިލަމުން އަހައިލިއެވެ. ޖަވާބުގައި ރައުދާ ބޯޖަހައިލީ ފެންޑާގައި ތިބި އޭނާގެ މަންމަ އާއި ބޭބެއަށް ބަލައިލަމުންނެވެ. "ކީއްކުރާނީ! މިގޮތަށް މަރާ ހަނގުރާމަ ކުރަންތާ މިޖެހުނީ." ކަރު އެލުވައިލަމުން، ހިތާމަވެރި ރާގެއްގައި ފާހިރު ބުނެލިއެވެ.\n"ނޫން ބައްޕާ. ތިހެން ނުބުނޭ! އިރާދަކުރެއްވިއްޔާ ބައްޕަ ސަލާމަތް ވާނެ. އަހަރެމެން މިތިބީ ބައްޕަގެ ޙައްޤުގަ. ކޮންމެ ފަދަ ޤުރުބާނީއެއް ވުމަށް ވެސް ތައްޔާރަށް." ރައުދާގެ ދެއަތުން ފާހިރުގެ ކޮނޑުގައި ހިފައިލަމުން އޭނާ ވާހަކަދެއްކިއެވެ. އުއްމީދެއް ނެތް ހިނިތުންވުމަކާ އެކު ފާހިރު ބަލައިލީ ރައުދާގެ ދެލޮލަށެވެ.\n"ދަރިފުޅުމެން ހާދަ ކެތްގަދައޭ. ބައްޕައަށް މިހެން މި އިނދެވެނީ ދަރިފުޅުމެންގެ ހިތްވަރުން." ރައުދާގެ އަތުގައި ފާހިރު މަޑުމަޑުންް ފިރުމަން ފެށިއެވެ. އެ މަންޒަރު ބަލަން ރައުދާގެ މަންމަ އާއި ދޮންބެ އިނީ ތުންފަތުން ލުއި ހިނިތުންވުމެއް ދީގެންނެވެ. "ބައްޕާ! އެބަ ގުޅާ ވަޖީހު. އެއްކަލަ ވިޔަފާރިވެރިޔާ." އުނެއިޝް ލަތްކަކަށް ސޯފާއިން ތެދުވިއެވެ. އަދި ވަރަށް އަވަސްކޮށް ފޯނަށް ޖަވާބު ދިނެވެ.\n"އަޅުގަނޑު މީ ވަޖީހު. ގުޅަން އެދިލެއްވީމަ. އަޅުގަނޑު ކިޔާލިން ތި ފަރާތުން އެހީއަށް އެދި ފޮނުވި ސިޓީ." ފޯނުގެ ތެރެއިން އިވެމުން ދިޔައީ ވަޖީހުގެ ބަރު އަޑެވެ. ހިތް އަވަސްވެފައިވާ އުނެއިޝް، ލަސްނުކޮށް ބޭނުންވީ ވަޖީހުގެ ފަރާތުން ޖަވާބެކެވެ. "އެހެންތޯ؟ އެއްވެސް ޖަވާބެއް.." އުނެއިޝްގެ ހިތް ތެޅެމުން ދިޔައީ ނުހަނު އަވަސް މިނެއްގައެވެ.\n"އަޅުގަނޑު މިވަގުތު މިހުރީ ތި އަތޮޅު ނިލަންދޫގަ. މާދަން ދާނަން ބިލެތްދޫއަށް. ގޮސް ޖަވާބެއް ދެއްވުން ކިހިނެއްތޯ ވާނީ؟" ވަޖީހުގެ އެދުމަށް އުނެއިޝް ވަރަށް އަވަހަށް "އާދެ! އާދެ!" ބުނެ ފޯނު ބޭއްވިއެވެ.\nމުޅިން އައު ދުވަހަކަށް އިރުގެ އަލިކަން ރަށުގެ ތެރެއަށް ފެތުރިގެން ދިޔައެެވެ. ގޭގެ ވަށައިގެންވާ މަގުތައް ފަށުވީގެ ސާފު ފޭރާމެއްހެން ކުނި ކަހާ ސާފުކޮށްލުމަށްފަހު، ހަދީޖާ މަސައްކަތް ފެށީ ހެނދުނުގެ ނާސްތާ ތައްޔާރު ކުރާށެވެ. ހަދީޖާއަށް އެހީވުމަށް އޭނާގެ ދަރިފުޅު ރައުދާ ވެސް ބަދިގެ ތެރޭގައި އުޅުނެވެ.\n"މަންމަގެ ދުޢާ އަކީ ވަޖީހަށް އަހަރެމެންގެ ނިކަމެތި ހާލަތު އިޙްސާސްވުން." ރޮށި ފިހަމުން ދިޔަ ހަދީޖާ އޭނާގެ ހިތުގައި އަބަދުމެވާ އުދާސްތަކުގެ ވާހަކަ ފެށިއެވެ.\n"އެތައް ބައެއްގެ ގާތުގަ ސަލާން ޖެހިއްޖެ. ސަރުކާރުގެ އެކި ފެންވަރުގެ މީހުންނަށް ސިޓީތައް ފޮނުވައިފިން. އެއްވެސް ޖަވާބެއް ނުލިބޭ. އަލިމަގެއް ނުފެނޭ. އެކަމުވެސް، މަތިވެރި ރައްބަށް އޮންނަ އިތުބާރެއްގެ ބޮޑު ކަމުން އުއްމީދު ކަނޑާ ނުލަނީ." ހަދީޖާގެ ވާހަކަތައް އަޑު އަހަން އިނދެފައި، ބަދިގޭ ދޮރާ ދިމާލަށް ރައުދާ ބަލައިލީ އުނެއިޝް ދޮރުމަތީގައި ހުއްޓުމުންނެވެ.\n"ބޭބޭ. ބަނޑުހައި ވީތަ؟ އާދޭ ސައިބޯން." ތަށްޓަށް ސައި އަޅަމުން ރައުދާ އަހައިލިއެވެ. "އެބަ އާދޭ ވަޖީހު. އޭނައާ އެކު އިތުރު2މީހުން ވެސް އަންނާނެ. ބައްޕަ ބުނީ، އެމީހުންނަށް ސައި ތައްޔާރުކޮށްފަ ބަހައްޓަން." އުނެއިޝް އެހެން ބުނުމުން، ރައުދާ އާއި ހަދީޖާގެ ހަރަކާތްތަކަށް ހަލުވި ކަމެއް އައެވެ.\n"އައްސަލާމް ޢަލައިކުމް." ބޭރުން ސަލާން ގޮވި އަޑަށް ރައުދާ ވަރަށް އަވަސްކޮށް ނުކުތީ ގޭގެ ފެންޑާއަށެވެ. ރައުދާގެ ފަހަތުން ހަދީޖާ ވެސް ނުކުތެވެ. "ވަޢަލައިކުމުއް ސަލާމް." ސަލާމަށް ޖަވާބު ދިނީ ފާހިރެވެ.\n"އަވަހަށް ވަޑައިގަންނަވާ! އިށީންދޭ!" ވަޖީހަށް މެހުމާންދާރީ އަދާ ކުރުމުގެ ގޮތުން ފާހިރު ބުންޏެވެ. ވަޖީހާ އެކު ގެއަށް ވަތް2މީހުން ވެސް ސޯފާގައި އިށީންނެވެ. ރައުދާ އާއި ހަދީޖާ އެމީހުންނާ ތަންކޮޅެއް ދުރުގައި ހުއްޓިލައިގެން ތިއްބެވެ. އުނެއިޝް ހުރީ ސީދާ އެމީހުންގެ ތެރޭގައި ފާހިރާ އެކުގައެވެ. ވަޖީހު ވަށައިގެން ބަލައިލީ މުޅި ފެންޑާއަށެވެ. އެންމެ ފުރަތަމަ ވެސް އޭނާގެ ކަޅި ގޮސް ހުއްޓުނީ، އެމީހުންނާ ދުރުގައި ތިބި ރައުދާ އާއި ހަދީޖާއަށެވެ. އެއީ ކޮން ބައެއްތޯ އަހާ ފަދަ ގޮތަކަށް ވަޖީހު ބަލައިލީ ފާހިރުގެ މޫނަށެވެ.\n"އަހަރެންގެ އަންހެނުންނާ، އަހަރެންގެ ދަރިފުޅު ރައުދާ." ފާހިރުގެ ދުލުން ބޭރުވި ރައުދާގެ ނަން ތޮރުފައިލީ، ހަމައެކަނި ވަޖީހުގެ ކަންފަތުގެ ހިނދުރީގައި އެކަންޏެއް ނޫނެވެ. ވަޖީހުގެ ހިތް ވެސް ފޫއަޅައިގެން ދިޔަފަދަ އިޙްސާސެއް އޭނާއަށް ކުރުވިއެވެ. "ހާދަ ރީއްޗޭ! ހާދަ ފުރިހަމައޭ!" ކަޅި ޖަހައި ނުލައި ރައުދާއަށް ބަލަން އިނދެފައި، ވަޖީހު އޭނާގެ ހިތާހިތާ ބުނެލިއެވެ.\n"އާނ! މައްސަލައެއް ނެތް. އަހަރެން އެހީވާނަން. ހުރިހާ ޚަރަދެއް އަހަރެން ކޮށްދޭނަން." ވަޖީހު އެހެން ބުނުމާ އެކު ސޯފާގައި އިން ފާހިރަށް ވީގޮތް ވެސް ނޭނގުނެވެ. ކުއްލިއަކަށް ސޯފާއިން ތެދުވެގެން، ގާތުގައި ހުރި އުނެއިޝްގެ ގައިގައި ފާހިރު ބައްދައިގަތެވެ. ހަދީޖާ އާއި ރައުދާ ވެސް ނިކަން އުފާވެފައި، އެކަކު އަނެކަކުގެ ގައިގައި ބައްދަމުން ދިޔައިރު ހީވީ ބޮޑު ޢީދެއް އެގެއަށް އައިހެންނެވެ. ހިތުގެ އަޑިން އެންމެންވެސް ގެންދިޔައީ ވަޖީހަށް ޝުކުރު އަދާ ކުރަމުންނެވެ.\n"ޝުކުރިއްޔާ!" ވަޖީހު އެގެއިން ނުކުންނަން ކޮޅަށް ތެދުވި ގަޑީ، ރައުދާ ގޮސް ހުއްޓުނީ އޭނާގެ ކުރިމަތީގައެވެ.\n"މަރުޙަބާ!" ވަޖީހު އެހެން ބުނެ ލޮލުގެ ހިމަކޮޅުން ބަލައިލީ، އޭނާގެ ކަނާ އަތަށް ހުރި މީހާ އަށެވެ. ޢާއިލާއަށް އައި ޢީދުގެ ދަނޑިވަޅުގެ ބޭނުން ހިފައިގެން، ވަޖީހުގެ ގާތުގައި ހުރި މީހާ ރައުދާއަށް ދިއްކޮށްލީ ކަރުދާސް ނޯޓުކޮޅެކެވެ. އެކަން ރައުދާގެ ޢާއިލާގެ އެއްވެސް މީހަކަށް ރޭކާލާ ގޮތެއް ނުވިއެވެ.\n"މިދަނީ އިނގޭ. ސައިބޯން އަންނާނަން މާދަން." ވަޖީހާ އެކު އަނެއް ދެމީހުން ވެސް އެގެއިން ނުކުތެވެ. ރައުދާ އެ ނޯޓުކޮޅު އަތުގެ ތެރެއަށްލައި ބޮޑުކޮށްލީ އެއްވެސް މީހަކަށް އެ ނުދެއްކުމުގެ ބޭނުމުގައެވެ.\nދުވާލުގެ ދަންފަޅި ނިމިގެން ދިޔައީ ރޭގަނޑުގެ އަނދިރި ކަމަށް ޖާގަ ދެމުންނެވެ. ރައުދާގެ ޢާއިލާއަށް އުފާވެރިކަން ލިބިގެން ދިޔައިރު އޭނާއަށް ވަނީ ބަރުދާސްތު ކުރަން ދަތި، ހިތްދަތި ކަމަކާ ކުރިމަތިލާން ޖެހިފައެވެ. ކޮޓަރީގެ ހަތަރުފާރުގެ ތެރޭގައި ރައުދާގެ ހިތުގައި އަޅާ ވޭނާއި ރިހުންތައް ވަނީ ބަންދުވެފައެވެ. ލޮލުގެ އެސްފިޔަތައް ފޯވަމުން ދިޔައީ ކަރުނައިގެ ތިކިތަކުންނެވެ. ހަދާނެ ގޮތް ނޭނގި ރައުދާގެ ސިކުނޑި ވަނީ ހުއްޓުމަކަށް އަތުވެފައެވެ. ނޯޓުގައި ލިޔެފައިވާ ކޮންމެ ލަފުޒެއް އަމާޒުވެފައި ވަނީ ރައުދާގެ ދިރިއުޅުމާއެވެ. އެ ލަފުޒުތައް އެތުރިފައި ވަނީ ރައުދާގެ މުޅި ދިރިއުޅުން ހަލާކުވާނެ ގޮތަށެވެ.\nރައުދާގެ ހިތަށް ލިބެމުންދާ ކެކުޅުންތައް އިތުރުވަމުން ދިޔައެވެ. އަމިއްލަ ދިރިއުޅުމަށްވުރެ ރައުދާ އިސްކަންދޭން ބޭނުންވީ އޭނާގެ ބައްޕަގެ ފުރާނައަށެވެ. ބައްޕައަށްޓަކައި އޭނާގެ އަމިއްލަ ދިރިއުޅުން ހަލާކު ވިޔަސް ރައުދާއަށް ވަރިހަމައެވެ. އަމިއްލަ ނަފުސަށްވުރެ ބޮޑަށް ރައުދާ އޭނާގެ ބައްޕަ ދެކެ ލޯބިވެއެވެ. އެހެންކަމުން ބައްޕަ ރޯކުރި އުއްމީދުގެ ހުޅުކޮޅު މިފަހަރު ނިވިގެންދާ ސަބަބަކަށް، ރައުދާ ވާކަށް އޭނާ އެެއްވެސް ހާލެއްގައި ނޭދެއެވެ. ހަށިފުރާ ނޭވާއެއް ލަމުން، ރައުދާ ތައްޔާރުވެލީ އޭނާގެ ބައްޕައަށްޓަކައި އަމިއްލަ ނަފުސު ނުރައްކަލުގެ ތެރެއަށް ވައްޓައިލާށެވެ.\n"ޓޮއްޓޮއް." ކޮޓަރީގެ ދޮރުގައި ޓަކި ދޭން ފެށި އަޑަށް ވަރަށް އަވަސްކޮށް ދޮރު ހުޅުވައިލީ ވަޖީހެވެ. ދަންވަރުގެ ހިމޭން ވަގުތުގައި ކޮޓަރީގެ ދޮރު ކުރިމަތީގައި ހުރީ ރައުދާއެވެ.\n"ރައުދާ. ވަދޭ! އަވަހަށް ވަދޭ!" ދޮރު ބޮޑަށް ހުޅުވައިލަމުން ވަޖީހު ބުނެލިއެވެ. ރައުދާ އެއްވެސް އެއްޗެއް ނުބުނެ ކޮޓަރީގެ ތެރެއަށް ވަނެވެ. ރައުދާގެ މުޅި ޖިސްމު ވަނީ ހިމޭންވެފައެވެ. އޭނާގެ ޟަމީރަށް ބާރު ފޯރުވަމުން ދިޔައީ ކުރިމަތިވެފައިވާ ހާލަތެވެ.\n"ތީ ވަރަށް ބޯ ބޮޑު ކުއްޖެއް. މިކަން ހިނގާ ގޮތް އެނގޭ، ވިސްނުން ތޫނު ކުއްޖެއް. ބައްޕަގެ ކިޑުނީ ފެއިލްވެފަ، މަރާ ހަނގުރާމަ ކުރާއިރު ބައްޕަ ސަލާމަތް ކުރަން ޙަޤީޤީ މަސައްކަތް ކުރަން ރައުދާއަށް އެބަ އެނގޭ." ވަޖީހުގެ ކިބައިން ފެންނަމުން ދިޔައީ ގޮތްކުޑަކަމެވެ. އެ އަޑުގައި ވަނީ އަނިޔާވެރިކަމުގެ އަސަރުތަކެވެ. ވަޖީހުގެ ވާހަކަތައް އަޑު އަހާފައި، ރައުދާއަށް ލިބުނު ހިތްދަތިކަމުން އޭނާ އިސްޖެހިއެވެ.\n"ރައުދާ ތީ ރައުދާގެ ބައްޕަގެ ނަސީބު. އެހެން ނޫންނަމަ، ކިހިނެއް މިވަރު ބޮޑު ކަމެއް ކުރާނީ؟" ވަޖީހުގެ އަތުން ރައުދާގެ މޫނުގައި ފިރުމަން ފެށިއެވެ.\n"ތިޔަ ރީތި ކަމަށްޓަކާ ކާކު ފައިސާ ޤުރުބާން ނުކުރާނީ؟ ކޮންމެ މީހެއް ވެސް މޮޔަވާނެ ތި ރީތި ކަމަށް!" ވައި އަޑަކުން ވަޖީހު ވާހަކަދައްކަމުން ދިޔައެވެ. ކޮޓަރީގެ ބޮކި ނިވައިލަމުން ވަޖީހު ގޮސް ހުއްޓުނީ ރައުދާގެ ކުރިމަތީގައެވެ. އެއާއެކު ރައުދާއަށް ގުނަން ޖެހުނީ ވޭނާއި ރިހުމުން ފުރިގެންވާ ވަަގުތުތަކެވެ. އުމުރުން 18 އަހަރުގައި ރައުދާ މި ނިންމުން ނިންމީ، އޭނާގެ ބައްޕައަށް ވެވޭ ޤުރުބާނީއެއްގެ ގޮތުގައެވެ. ރައުދާގެ އަބަދުވެސް އުއްމީދަކީ، އޭނާއާ ޙަލާލު ގުޅުމުން ގުޅޭ ފިރިމީހާއަށް ދޭނެ އެންމެ ބޮޑު ހަދިޔާއަކަށް އޭނާގެ ޢިއްފަތްތެރިކަން ހެދުމެވެ. ނަމަވެސް އެ އުއްމީދުތައް މިއަދު މިވަނީ ވެލީގެ ގޮތުގައި ހިމުންވެފައެވެ. އިޙްސާސުން މަޙްރޫމުވެފައިވާ ހަތަރު ފާރުގެ ތެރޭގައި ރައުދާ ވަނީ މުޅިން ނިކަމެތި ވެފައެވެ. އަޅާ ވޭނުން ރޮއި ގިސްލިއެއް ކަމަކު، ރައުދާގެ ވޭނީ އަޑު އަހާނެ މީހެއް ނެތެވެ. އެފަކީރު ގަޔަށް ސަވާރުވެގެންފައިވާ އަނިޔާތަކަކީ ވިޔަފާރިއެކެވެ. ދެކޮޅު ހެދެން ނެތް، މަޖުބޫރުވެފައިވާ ވިޔަފާރިއެކެވެ.\nދުވަސްތައް މާޒީގެ ތެރޭގައި ފީވަމުން ދިޔައެވެ. ފައިސާގެ ކަންތައް ހަމަޖެހުމާ އެކު ފާހިރު ބޭރަށް ފުރީ ހަދީޖާ އާއި އުނެއިޝްއާ އެކުގައެވެ. ފާހިރަށް ކިޑުނީ ހަދިޔާ ކުރީ އޭނާގެ ދަރިފުޅު އުނެއިޝްއެވެ. އުނެއިޝްގެ އެ ހިތްވަރުން މުޅި ޢާއިލާ އޭނާއާ މެދު ފަޚުރުވެރިވަމުން ދިޔައީ، ޝުކުރުން ފުރިފައިވާ ސާފު ހިތަކާ އެކުގައެވެ.\nދީނީ އަޅުކަންތަކަށް ޚާއްޞަ ސަމާލު ކަމެއް ދެމުން، ރައުދާގެ ވަގުތުތައް އޭނާ ހޭދަކުރީ މާތްﷲއަށް ކުއްތަންވެ ހެޔޮ ދުޢާ ކުރުމުގައެވެ. ބައްޕައަށް އަވަސް ޝިފާއެއް ދެއްވާތޯއެވެ. އޮޕަރޭޝަން ކާމިޔާބުވެ، ބައްޕަ އާއި ބޭބެއަށް ފުރިހަމަ ޞިއްޙަތެއް މިންވަރު ކޮށްދެއްވުމަށް އެދިއެވެ.\nމުޅިން އައު ދުވަހަކަށް އިރު އެރީ، ރައުދާއަށް ތަފާތު އިޙްސާސްތަކެއް ކުރުވަމުންނެވެ. ބުނެދޭން ނޭނގޭ ފަދަ ގޮތްތަކެއް ރައުދާއަށް ވާކަން އޭނާއަށް ދިޔައީ ފާހަގަވަމުންނެވެ. ސިކުނޑިއަށް ލިބޭ ބުރަކަމުން ބޮލަށް ތަދު ވަނީ ކަމަށް ނިންމައިގެން ރައުދާ ދުވަސް ފެށިއެވެ. ކިތަންމެ ހަނދާނުން ފިލުވައިލަން މަސައްކަތް ކުރިޔަސް، ރައުދާއަށް އެރޭގެ މަތިން އަބަދުވެސް ހަނދާންކުރެވެއެވެ. އެ ވޭނާއި ތަދު އަބަދުމެ ހިތުގައި ތަތްވެފައި ވެއެވެ. ސިކުނޑި ތެރޭގައި އެރޭގެ މަންޒަރުތައް ސިފަވާ ކޮންމެ ފަހަރަކު، ރައުދާއަށް ހީވަނީ ސިކުނޑީގެ ނާރެއް ފިތި ބާރުވަމުން ދާހެންނެވެ. ބޮލަށް އެވާ ތަދަކީ ބަޔާާން ކުރަން ދަތި، އުނދަގޫ ކަމަކަށް ރައުދާއަށް ވަނީ ވެފައެވެ. ދެލޯ މައްޗަށް އަނދިރިވެ، މީހާ އަނބުރައިގަންނަން އުޅޭ ކަމުގެ އިޙްސާސް ރައުދާއަށް ކުރުވައެވެ.\nފޯނު ރިންގުވާ އަޑަށް ރައުދާ ބަލައިލީ މޭޒުމަތީގައި އޮތް އޭނާގެ ފޯނަށެވެ. ގުޅަމުން ދިޔައީ ހަދީީޖާއެވެ. ރައުދާ ނިކަން އަވަހަށް ފޯނަށް ޖަވާބު ދިނެވެ. "ދަރިފުޅާ! ބައްޕަގެ އޮޕަރޭޝަން ކާމިޔާބު. އަލްޙަމްދުﷲ. ބޭބެ ވެސް ރަނގަޅު." ރައުދާގެ ކަންފަތުގައި ޖެހުނު ޖުމުލައިން އޭނާއަށް އުފަލުން ފުންމައިގަނެވުނެވެ. "އަލްޙަމްދުﷲ. އަލްޙަމްދުﷲ." ރައުދާއަށް ލިބުނު އުފާވެރިކަމާ އެކު އޭނާ ފުއްމަމުން ދިޔައީ މާތްﷲއަށް ޙަމްދު ކުރަމުންނެވެ.\n3 މަސްފަހެވެ. މިހާރު ރައުދާގެ ހަށިގަނޑުން ފެންނަނީ ބޮޑެތި ބަދަލުތަކެވެ. ރައުދާގެ މޫނުމަތި ހީވަނީ ދުޅަވެފައިވާ ހެންނެވެ. ހަށިގަނޑުގައި އިތުރަށް މަސްޖަހާ، ރައުދާ ކޮންމެވެސް ވަރަކަށް ފަލަވެއްޖެއެވެ. ކޮންމެ ދުވަހެއްގެ ހެނދުނު ގަޑީގައި މޭނުބައި ކުރުވުމާ އެކު، ބޮލުގައި އެހުންނަ ރިހުމުގެ ޙަޤީޤަތާ ކުރިމަތިލާކަށް ރައުދާ ބޭނުމެއް ނޫނެވެ. ޞިއްޙީ މަރުކަޒަށް ގޮސް ޓެސްޓު ތަކެއް ހަދައިފި ނަމަ، ދެން އުޅެން ޖެހޭނީ ކޮންފަދަ ޙާލެއްގައި ކަމެއް ތަސައްވުރުކޮށްލަން ރައުދާއަށް ދައްޗެވެ. ނަމަވެސް މިކަމަކީ އަބަދު ސިއްރެއްެގެ ގޮތުގައި ބޭއްވޭނެ ކަމެއް ނޫންކަން ރައުދާ ދެނެހުރެއެވެ. މިކަންތަކާ ކުރިމަތިލުމުގެ ހިތްވަރު ރައުދާގެ ހުންނަން ޖެހޭނޭކަން އޭނާ ޤަބޫލު ކުރެއެވެ. ރައުދާ ކަންބޮޑު ވަނީ މިކަމާ ގުޅިގެން ޢާއިލާއިން ދެކޭނެ ގޮތް ނޭނގޭތީއެވެ.\nމިއަދަކީ ރައުދާގެ ޢާއިލާ ރަށަށް އަންނަން ހަމަޖެހިފައިވާ ދުވަހެވެ. ގޭތެރެ ސާފުކުރުމަށްފަހު ހެނދުނުގެ ސައި ތައްޔާރުކޮށްލައިގެން ރައުދާ އިންތިޒާރު ކުރަމުން ގެންދިޔައީ އޭނާގެ ޢާއިލާއަށެވެ.\n"ދަރިފުޅާ! ރައުދާ!" ގޭތެރެއަށް ވަދެގެން އައި ފާހިރަށް ރައުދާ ފެނުމާ އެކު އޭނާގެ އަނގަ ހުޅުވުނެވެ. ހަދީޖާ އާއި އުނެއިޝް ހައިރާންކަންމަތީ ބަލަން ހުރީ ރައުދާއަށެވެ. "ކޮއްކޯ! ހާދަ ތަފާތޭ!" ވަގުތުކޮޅެއްގެ ހިމޭންކަމަކަށްފަހު، އުނެއިޝް ހިނިތުންވެލަމުން ރައުދާއަށް މުޚާޠިބުކޮށް ބުނެލިއެވެ. ޖަވާބުގައި ރައުދާ ގަދަކަމުން ހީނލިއެވެ.\n"ހުންނާނެ ސައި ހަދާ.." ރައުދާއަށް ބުނެވުނީ އެވަރަށެވެ. މޭނުބައިކޮށްގެން ރައުދާ ދުއްވައިގަތީ ފާޚާނާއާ ދިމާލަށެވެ. ހަދީޖާއަށް ދެލޯ ބޮޑުކޮށްލަމުން ބަލައިލެވުނީ ފާހިރުގެ މޫނަށެވެ. އެވަގުތު ފާހިރުގެ ނަޒަރު ވަނީ ހަދީޖާއަށް ސީދާވެފައެވެ. "ކިހިނެއް މިވަނީ؟ އަނެއްކާ؟" ފާހިރު އެހެން އަހައިލީ ޝައްކުގެ ނަޒަރަކުން ދެކިގެންނެވެ.\n"ނޫން. އެއީ އެކަހަލަ ކުއްޖެއް ނޫން. އަހަރެން އެބަ އަންނަން. ދެބަފައިން ދޭ ކާގެއަށް!" ހަދީޖާ މިސްރާބު ޖެހީ ފާޚާނާއާ ދިމާލަށެވެ. "މަންމާ." ފާޚާނާގެ ދޮރު ހުޅުވައިލަމުން، ހަދީޖާގެ މޫނަށް ރައުދާ ބަލައިލީ ބިރުން ހުރެއެވެ.\n"މަންމާ. އަހަންނަށް ހީވަނީ.. ހީވަނީ.. އަހަރެން ބަނޑު ބޮޑުހެން." ރައުދާގެ ދުލުން ބޭރުވެގެން ދިޔަ ބަސްތައް ހީވީ، ހަދީޖާގެ މޫނުމައްޗަށް އަމާޒުވި ހަމަލާތަކެއްހެންނެވެ. "ކީކޭ؟" ހަދީޖާއަށް ބޭއިޚުތިޔާރުގައި އަހައިލެވުނެވެ. "އާނ މަންމާ. އަހަރެން.." ރައުދާގެ އަޑު ތުރުތުރު އަޅަން ފެށިއެވެ.\n"ހަމަ މިހާރު ދޭ! ގޮސް ޓެސްޓު ހަދާ! އެޔަށްފަހު މަންމަ ކިޔާފަ ގޮވާނީ." ދެދަތްޕިލަ ޖައްސައި ވާން ކޮށްލަމުން، ހަދީޖާ އެހެން ބުނެ އެތަނުން ދިޔައެވެ.\nހަވީރުގެ ހިތްފަސޭހަ ވަގުތެވެ. ނަމަވެސް ރައުދާގެ ގޭތެރެއިން ފެންނަނީ ހިމޭން ކަމާއި ފަޅު ކަމެވެ. ފެންޑާގައި ތިބި ފާހިރާއި ހަދީޖާގެ ސިކުނޑީގެ ހަމަޖެހުން ވަނީ މުޅިން ނެތިފައެވެ. ފަރުވާއަށްފަހު ރަށަށް އައުމުން ކުރިމަތިލާން މިޖެހުނީ ކޮންފަދަ ބޮޑު މުސީބާތަކާ ބާއޭ ފާހިރުގެ ހިތް ބުނަމުން ދިޔައެވެ. ފާހިރާއި ހަދީޖާގެ ގާތުގައި އުނެއިޝް ވެސް އިނީ، ޞިއްޙީ މަރުކަޒުން ރައުދާ އަންނާނެ ވަގުތަކަށް ބަލައިގެންނެވެ.\nގޭތެރެއަށް ރައުދާ ވަދެގެން އައީ ވަރަށް މަޑުމަޑުން ފިޔަވަޅު ނަގަމުންނެވެ. ފިޔަވަޅަކަށްފަހު ފިޔަވަޅެކެވެ. ރައުދާއަށް ކަޅި އަމާޒުކޮށްގެން ސޯފާގައި އިން އޭނާގެ މަންމަ އާއި ބައްޕަގެ ކުރިމަތީގައި، ރައުދާ ހުއްޓުނީ ކުށްވެރިއެއް ފަދައިންނެވެ. ފުންކޮށް ދެތިން ނޭވާއެއް ދޫކޮށްލަމުން ރައުދާ އިސްޖަހައިލިއެވެ. ހިތަށް ކުރަމުންދާ ފުން އަސަރުން ރައުދާގެ ދެލޮލުގެ ތެރެއަށް ދިޔައީ ކަރުނަތައް ފުނިޖެހެމުންނެވެ.\n"މަންމާ. ބައްޕާ." ރައުދާގެ ދެލޮލުގެ އެސްފިޔަތަކުގެ ތެރެއިން ކަރުނަތައް ފުރޭނިގެން ފައިބައިގަތެވެ. އެއްވެސް އެއްޗެއް ނުބުނެ ރައުދާގެ މައިންބަފައިން ބަލަން ތިބީ ރައުދާގެ މޫނަށެވެ. "އަހަރެން، އަހަރެން ބަނޑު ބޮޑު.3މަސް." ރައުދާގެ އަޑު ތުރުތުރު އަޅަމުން ދެއެވެ. "ގޮތެއްފޮތެއް ނެތް އަންހެނާ!" ފާހިރު އައި ރުޅީގަ ކުއްލިއަކަށް ކޮޅަށް ތެދުވިއެވެ. ފާހިރު ކުރިއަށް ނެގި ފިޔަވަޅާ އެކު އޭނާ ހުއްޓުވީ އުނެއިޝްއެވެ.\n"ކަލޭ ތީ ކޮންފަދަ ޖާހިލު ސުންޕާ އަންހެނެއް. މުޅި ޢާއިލާގެ ނަން ކަލޭ ތި ބަދުނާމު ކުރީ. މާދަން އިރު އަރާ އިރު މުޅި ރަށުގަ އޮންނާނީ ކަލޭ ރަށްމެދަށް ބަލިވެ އިން ވާހަކަ." އަޑު ހަރުކޮށްލަމުން ފާހިރު ފެށީ ޒުވާބު ކުރާށެވެ. އެއްވެސް އެއްޗެއް ނުބުނެ ހަދީޖާ ރޯން އިނީ މޫނުމަތީގައި އަތް އަޅައިގެންނެވެ.\n"އަހަރެންގެ ބަލި ހާލަތުން ވެސް ކަލޭ ނެގީ ފައިދާ. އަހަރެންގެ ފިރިހެން ދަރިއާ، އަހަރެންގެ އަންހެނުން އަހަންނަށްޓަކައި ޤުރުބާންވީ އިރު ކަލޭ ގޯތިތެރޭ ނާޗަރަންގީ ކުޅުނީ. ކޮންފަދަ ލަދެއް ނެތް އަންހެނެއް ތީ؟" ފާހިރުގެ ކޮންމެ ލަފުޒަކުން ރައުދާގެ ހިތް ދިޔައީ ކުދިކުދިވަމުންނެވެ.\n"ނޫން ބައްޕާ. ނޫން. ތިހެން ނުބުނޭ!" ރައުދާއަށް ގިސްލެވެން ފެށުނެވެ.\n"ބައްޕާއޭ؟ ކަލޭގެ ބައްޕައެއް ނުހުންނާނެ. ތީ އަހަރެންގެ ދަރިއެއް ނޫން. ތީ އަހަރެންގެ ދަރިއެއް ނޫނޭ." އެއްފަހަރަށްވުރެ އަނެއްފަހަރު އަޑު ބާރުކޮށްލަމުން ފާހިރު ބުންޏެވެ. ރައުދާ އަނގަ ހުޅުވަން ވަރަށް މަސައްކަތް ކުރިއެވެ. ނަމަވެސް އެ ހިތްވަރެއް އޭނާއަކަށް ނުލިބުނެވެ.\n"ކަލޭ ނުކުމޭ މިގެއިން! އަހަރެންގެ ކުރިމަތިން އަބަދަށް ފެއްސޭ! އަހަރެން ކަލެއަށް ހިތް ހަރާންކޮށްފިން." ފާހިރުގެ ހަރުކަށި ބަސްތަކުން ރައުދާގެ ހިތާއި މޭ ދިޔައީ ޒަޚަމުވަމުންނެވެ. ރޮމުން ގިސްލަމުން، ރައުދާ އޭނާގެ މައިންބަފައިންނާއި ބޭބެ ފަސްދީ ގެއިން ނުކުންނަން ހިނގައިގަތެވެ.\n"ދަރިފުޅާ." ސޯފާގައި ރޯން އިން ހަދީޖާ ކުއްލިއަކަށް ތެދުވެގެން ގޮސް ރައުދާގެ އަތުގައި ހިފައިލިއެވެ. އޭރު ދެމައިން ވެސް ގެންދިޔައީ އަޑުލައި ރޮމުންނެވެ.\n"މަންމައަށް ބަލާފަ ބުނެބަލަ! މީ ކިހިނެއްވީ ކަމެއްތަ؟ ކާކުގެ ދަރިއެއް؟ މަންމަ ދަރިފުޅަށް ވަރަށް އިތުބާރު ކުރަން." ހަދީޖާގެ ކަޅި އަމާޒުކޮށްލީ ރައުދާގެ ދެލޮލަށެވެ. ވަރަށް ހިތްވަރުކޮށްފައި ރައުދާ އޭނާގެ ދޫ ހަރަކާތްކޮށްލަން އުޅުނު ވަގުތު، ފާހިރު އަނެއްކާވެސް ޒުވާބު ފެށިއެވެ.\n"ނޭނގޭނެ ކާކުގެ ދަރިއެއް ކަމެއް. އުޅުމެއްނެތް އަންހެނަކަށް މިގޭގަ އެކަނި އުޅެން ދޫކޮށްލީމަ ލިބުނު ގެއްލުން މީ. އެހެންވެ އަންހެނުންނަށް އިތުބާރު ކުރަން އަހަންނަށް ދަތި ވަނީ." ފާހިރުގެ ދުލުން ރައުދާ ސިފަކޮށްލި ގޮތުން، ރައުދާ އަނެއްކާ ވެސް އިންތިހާއަށް ދެރަވިއެވެ.\n"މަންމާ. ނޭނގެ." ރައުދާ އެހެން ބުނެލީ ދެލޯ މަރައި ބާރުކޮށްލަމުންނެވެ. ބައްޕަގެ ބަސްތަކާ ދެކޮޅު ނުހަދާ، ބައްޕަގެ ނަޒަރުގައި ރައުދާ ސިފަ ކުރި ގޮތަށް އޭނާ އަމިއްލައަށް އެއްބަސް ވުމުގެ ގޮތުންނެވެ.\n"މިތަނުންދޭ! އަހަރެން ރައުދާއަށް ކުރި އިތުބާރު ގެއްލިއްޖެ." ރައުދާގެ އިޢުތިރާފުން ހަދީޖާއަށް ލިބުނު ހިތްދަތިކަން ކޮޅުނެތްކޮޅަށް ދިޔައެވެ. އަނގަމަތީގައި އަތް އަޅައި، ރައުދާ ގެއިން ނުކުމެގެން ދުއްވައިގަތީ ރޮމުންނެވެ.\nހަފުތާއެއް ފަހެވެ. ރައުދާގެ ދިރިއުޅުން ވަނީ ވަރަށް ބޮޑަށް ބަދަލުވެފައެވެ. ޢާއިލާއިން އެކަހެރިކޮށްލުމުން ރައުދާ މާލެ ދިޔައީ އެއްވެސް ގޮތެއް ނެތުމުން، ހުސް އަތާއެވެ. ނަމަވެސް ރައުދާގެ ނަސީބު ދިމާކުރި ގޮތުން އޭނާއާ ދިމާވީ ދަރިން ނުލިބޭ ދެމަފިރިންނާއެވެ. އެއީ ދަރިއަކަށްޓަކައި 20 އަހަރު ވަންދެން އެދިއެދި ތިބި، އެކަމަށް އެތައް މަސައްކަތެއް ކޮށްފައިވާ ދެމަފިރިންނެވެ. ވަރަށް ލޯތްބާއި އަޅައިލުމާ އެކު އެދެމަފިރިން ގެންދިޔައީ ރައުދާއަށް އެހީތެރިވަމުންނެވެ. ރައުދާއަށް ހިތްވަރުދީ، އޭނާގެ ހިތާމަތަކުގައި އެދެމަފިރިން ވެސް ގެންދިޔައީ ޝާމިލުވަމުންނެވެ.\n"މަންމާ. އެއްޗެއް ކެވޭތޯ ތެދުވެބަލަ! ތިހެން އަބަދު އޮންނާކަށް ނުވާނެ." އެނދުގައި އޮތް ހަދީޖާގެ އަތުގައި ހިފައިލަމުން އުނެއިޝް ވާހަކަދެއްކީ، މަންމަގެ ހާލަތާ މެދު ވަރަށް ބޮޑަށް ކަންބޮޑުވެގެންނެވެ. މިއީ ހަދީޖާގެ އާދައެވެ. ކޮޅަށް ތެދުވެ، މީހުންގެ ތެރެއަށް ނުކުމެ އުޅޭނެ ހިތްވަރެއް ހަދީޖާގެ ހަށިގަނޑަކު ނެތެވެ. ލިބުނު ހަމައެކަނި އަންހެންދަރި، އަތުން ބީވެގެން ދިޔުމުން ހަދީޖާގެ މައިލަގޮނޑިއަށް ކެތް ނުވަނީއެވެ.\nރަށު މީހުންގެ މަލާމާތާއި ފުރައްސާރައާ ކުރިމަތިލަމުން ވެސް، ފާހިރު މަސައްކަތް ކުރަމުން ދިޔައީ ޢާއިލާ ކޮޅަށްޖަހައި، އުފާވެރިކަން ޢާއިލާއަށް ގެނެވޭތޯއެވެ. ރައުދާގެ ނަން ވެސް ހިތުން ފޮހެލައި، އެހަނދާންތަކުން މުޅިން ދުރަށް ދާށެވެ. އެ ޢަޒުމުގައި ފާހިރު މަސައްކަތް ކުރަމުން ދިޔައީ އެތައް ނަސޭހަތެއް ހަދީޖާއަށް ދެމުންނެވެ.\nރައުދާ ބަލިވެ އިން ޚަބަރު ވަޖީހުގެ ކަންފަތާ ހަމައަށް ވާސިލުވެއްޖެއެވެ. އެ ޚަބަރުން ވަޖީހުގެ މޭކެރޭގޮތް ވިއެވެ. ހިތުގެ ތެޅުން އަވަސްވެ، އަވަސް ފިޔަވަޅެއް މިކަމަށް ކޮންމެހެން ވެސް އަޅަން ޖެހޭނެ ކަމަށް ވަޖީހުގެ ހިތް ބުންޏެވެ. ރައުދާގެ ބަނޑުގައިވާ ދަރިއަކީ ވަޖީހުގެ ދަރިއެއް ކަމަށް ވާނަމަ، އެއީ އޭނާގެ މުދާވެރިކަމަށް އޮތް ބިރެއްގެ ގޮތުގައި އޭނާއަށް ދެކެވެން ފެށުނެވެ. އެހެންކަމުން ކަމުގެ ޙަޤީޤަތް ހޯދައި ބެލުމަށް ވަޖީހު އަވަސްވެގަތެވެ.\nއައު ދުވަހަކަށް ދުނިޔެ ހޭލައިފިއެވެ. ފޯނު އަތަށް ލައިގެން ރައުދާ އިނީ ވަރަށް ބޮޑަށް ޖެހިލުންވެ، މޭ ތެޅޭ ގޮތްވެފައެވެ. ދަންވަރުންސުރެ ރައުދާގެ ފޯނަށް ގުޅަމުން ދިޔައީ ވަޖީހެވެ. އަދި ވަޖީހުގެ އެކި މެސެޖުތަކުން ރައުދާގެ ފޯނުގެ އިންބޮކްސް ވަނީ ފުރި ބަންޑުންވާން ގާތްވެފައެވެ. ވަޖީހު އެދެމުން ދިޔައީީ ލަސްނުކޮށް އޭނާއާ ބައްދަލު ކުރާށެވެ. ހަށިފުރާ ނޭވާއެއް ލަމުން ރައުދާ ދެލޯ މަރައިލިއެވެ. ކޮންމެ ގޮތެއް ވިޔަސް އެފަދަ ބޮޑު ވިޔަފާރިވެރިޔަކަށް ފިލައިގެން އަބަދަކު ނޫޅެވޭޭނޭކަން ރައުދާ ޤަބޫލުކުރެއެވެ. އެތައް އިރަކު ވިސްނަން އިނުމަށްފަހު، ރައުދާ ނިންމީ މިކަމާ ވެސް ކެރިގެން ކުރިމަތިލާށެވެ.\n"ތި ދެމަފިރިން ކޮށްދެއްވި ޚިދުމަތަށް ވަރަށް ބޮޑަށް ޝުކުރިއްޔާ. އަހަންނަށް މިގެއަށް އެނބުރި ނާދެވެއްޖެ ނަމަ، މި ސިޓީ އަހަރެންގެ ޢާއިލާއަށް ހަވާލު ކޮށްދޭތި!" ރައުދާއަށް އެހީތެރިވަމުންދާ ދެމަފިރިންނަށް ބަލައިލަމުން، ރައުދާގެ އަތުގައިވާ ސިޓީ އެމީހުންނަށް ދިއްކޮށްލިއެވެ.\n"އެނގޭ ވަރަށް ހައިރާންވާނެކަން. ކުއްލިއަކަށް އަހަރެން ދާން ނިންމީމަ. އެކަމު، އަހަންނަށް އެނބުރި އަންނަން ފުރުޞަތެއް ލިބެއްޖިއްޔާ، އިރާދަކުރެއްވިއްޔާ އަހަރެން އަންނާނަން." ރައުދާގެ ވާހަކަތަކުން އެދެމަފިރިންނަށް ލިބުނީ ކުއްލި ބޮޑު ޝޮކެކެވެ. މާބޮޑަށް ހައިރާންވެގެންް އެދެމަފިރިން އެކަކު އަނެކަކުގެ މޫނަށް ބަލައިލީ، އެއްވެސް ވަރަކަށް ވާން މިއުޅޭ ގޮޮތް ނޭނގުމުންނެވެ.\n"އެއްވެސް ސުވާލަކަށް ޖަވާބު ދޭނެ ހިތްވަރެއް، މިވަގުތު އަހަރެންގެ ހަށްޓަކު ނެތް. ތި ދެމަފިރިންނަށް އަބަދުވެސް އަހަރެން އެދެނީ ހެޔޮގޮތްތައް މެދުވެރި ކުރެއްވުން." ކުރަކިވެފައިވާ އަޑަކުން ރައުދާ އެހެން ބުނެ، ގެއިން ނުކުތެވެ.\nރައުދާގެ މިސްރާބު ހުރީ ވަޖީހާ ބައްދަލު ކުރަން ދިޔުމަށެވެ. ކަމަކީ ބިރުވެރި ކަމެއްކަން ރައުދާއަށް ޔަޤީންވެއެވެ. އެއީ ވަޖީހުގެ އަނިޔާވެރިކަން ރައުދާގެ ދެލޯ ހެކިކޮށް ދީފައިވާތީއެވެ. ރައުދާ ގޮސް ހުއްޓުނީ ވަޖީހު ބުނި އެޑްރެސްގެ ކުރިމަތީގައެވެ. ގޭގެ މައި ދޮރު ހުޅުވައިލުމަށްފަހު، ހިތްމަތީގައި އަތް އަޅަމުން ރައުދާ ކުރިއަށް ހިނގައިގަތެވެ.\n"ޝުކުރިއްޔާ ދިން ދަޢުވަތު ޤަބޫލުކުރީމަ." ވަޖީހު ހިނިތުންވެލަމުން ބަލައިލީ އޭނާގެ ކުރިމަތީގައި ހުރި ރައުދާއަށެވެ. އެވަގުތު އެދެމީހުން ތިބީ އެ އިމާރާތުގެ 5ވަނަ ފަންގިފިލާގައެވެ.\n"އަހަންނަށް އެނގޭ ތީ އަހަރެންގެ ދަރިއެއްކަން. އަސްލު ވަރަށް ދަރިއަކު ބޭނުން ވެފަ މިހުންނަނީ. ބުނެބަލަ! ތީ އަހަރެންގެ ދަރިއެއްތަ؟" ވަޖީހުގެ ޖުމުލަތައް ގެތިގެން ދިޔައީ ރައުދާ ހީކުރި ގޮތާ ޚިލާފަށެވެ. އެޔަށްވުރެ ބޮޑަށް ވަޖީހުގެ ފަރާތުން ފެނުނީ އޯގާތެރިކަމެވެ.\n"އާާނ. ވަޖީހުގެ ދަރިއެއް." ރައުދާ އޭނާގެ ބަނޑަށް ބަލައިލަމުން ތެދު ބަހުން ޖަވާބު ދިނީ، ދޮގު ހަދަން ބޭނުން ނުވާތީއެވެ. ނަސްލު އޮޅުވައިލުމަކީ ރައުދާ ކުރަން އެދޭ ކަމަކަށް ނުވުމުންނެވެ.\n"ޝުކުރިއްޔާ. އަހަރެން ވަރަށް އުފާވެއްޖެ!" ވަޖީހުގެ ތުންފަތުން ދުވެލީ ޒަހަރުލީ ހިނިތުންވުމެކެވެ. އެ ހިނިތުންވުމުގެ ފަހަތުގައި ގޯހެއް ވާކަން ރައުދާއަށް ހީވަން ފެށިއެވެ. ރައުދާގެ ފަހަތުން މަޑުމަޑުން މީހަކު އަންނަ ކަމުގެ ހިލަން ވެގެން ރައުދާ ކުއްލިއަކަށް ފަހަތަށް އެނބުރުނެވެ. އެއާއެކު ރައުދާގެ ފަހަތުން އައި މީހާ، ބަލާކަށް ނުހުރެ އޭނާގެ އަތުގައި އޮތް ވަޅި ރައުދާގެ ކަރަށް ކޮއްޕައި ހަރައިލިއެވެ. ރައުދާގެ ކަރުން ލޭތައް ބުރައިގަތީ ވަރަށް ބާރު މިނެއްްގައެވެ. ރައުދާގެ ކަރަށާއި މެޔަށް އެތައް ފަހަރަކުު ވަޅި ހަރަމުން ދިޔައިރު، އެމަންޒަރު ބަލަން ވަޖީހު އިނީ ހިނިތުންވުމަކާ އެކުއެވެ. މަރަށް ތެޅެމުން ދިޔަ ރައުދާ، ތަށިމުށިގަނޑުމަތީގައި ލެއިން ތަތްތެޅިފައި އޮތެވެ. ރައުދާ ގުނަމުން ދިޔައީ އޭނާގެ ހަޔާތުގެ އެންމެ ފަހު ސިކުންތުކޮޅެވެ. ނޭވާ ނުލެވިގެން އެފަކީރު ތެޅެމުން ދިޔައެއް ކަމަކު، އޭނާ ސަލާމަތްކުރަން އެހީގެ އަތެއް ދިއްކޮށްލާނެ އެއްވެސް މީހެއް ނެތެވެ.\nހެނދުނުގެ ދަންފަޅި ނިމި، މެންދުރުގެ ހޫނުކަމުން މުޅި ރާއްޖެ ހުޅުދާން ކުރަން ފެށީ ރައުދާގެ މަރުގެ ހޫނު ޚަބަރުންނެވެ. އުމުރުން 18 އަހަރުގެ ރައުދާ ރަޙުމުކުޑަ ގޮތަކަށް މަރައިލި ޚަބަރުން މުޅި ޤައުމު ރޮއްވައިލިއެވެ. ފުލުހުން މި މައްސަލަ ސީރިއަސް ކަމާއެކު ބަލަމުން އަންނައިރު، މި ހިތާމަވެރި ޚަބަރު ވަނީ ރައުދާގެ ޢާއިލާއަށް ވެސް ލިބިފައެވެ.\n"ނޫން ނޫން. އަހަރެންގެ ދަރިފުޅާ. ރައުދާ." ހަދީޖާ ހީވަނީ މޮޔައެއްހެންނެވެ. އޭނާގެ އަމިއްލަ ނަފުސަށް އަނިޔާދީ، ރޮމުން ގެންދިޔައިރު ހަދީޖާގެ ގާތުގައި ތިބީ އުނެއިޝް އާއި ފާހިރެވެ. އެ ދެބަފައިން މަސައްކަތް ކުރަމުން ދިޔައީ ހަދީޖާ ހަމައަކަށް އެޅުވޭތޯއެވެ. ފާހިރުގެ ހަރު ހިތަށް އެއްވެސް އަސަރެއް ނުކުރާ ފަދައެވެ. ނަމަވެސް އުނެއިޝްގެ ދެލޯ ވަނީ ފެންކަޅި ވެފައެވެ. ކޮއްކޮގެ ވަކިވެ ދިޔުމުން އުނެއިޝްގެ ހިތަށް އިންތިހާ ދަރަޖައަށް އަސަރުކުރެއެވެ.\nރައުދާގެ މަރުގެ ޚަބަރު އިވުމާ އެކު ރައުދާއަށް އެހީވެދިން ދެމަފިރިންނަށް ލިބުނީ ބޮޑު ނުތަނަވަސް ކަމެކެވެ. މާޔޫސްކަމާ އެކު އެދަމަފިރިން ބަލައިލީ ރައުދާ އެމީހުންނާ ހަވާލުކުރި ސިޓީއަށެވެ. އެ ސިޓީ އަކީ މި ހާލަތުގައި ހުރިހާ ކަމެއްގެ ޙަޤީޤަތް ހާމަވާނެ މަސްދަރުކަން އެދަމަފިރިންނަށް ކަށަވަރުވިއެވެ. ނަމަވެސް ސިޓީ ހުޅުވައި ބަލަން އެދެމީހުން ފަސްޖެހުނެވެ. އެއީ ރައުދާގެ ޢާއިލާއަށް ހަވާލުކުރަން ޖެހޭ އަމާނާތަކަށް ވީތީއެވެ.\n3 ދުވަސް ވޭތުވެގެން ދިޔައިރު، ރައުދާގެ މަރުގެ ޚަބަރު ޤަބޫލުކުރާކަށް ހަދީޖާ ބޭނުމެއް ނުވެއެވެ. ކޮންމެގޮތަކަށް ރައުދާ ކަންތައް ކުރިއެއް ކަމަކު، ހަދީޖާގެ ހިތުގައި އެތައް އަހަރެއް ކުރިން އުފަންވެފައިވާ މައި ކުލުނަކަށް އެއްވެސް ބަދަލެއް ނާދެއެވެ.\n"ހަދީޖާ. ތި ހިތާމަތަކުން ދުރަށް ދާންވީނު؟ އަހަންނަށް ރައުދާ ވަކިވެގެން ދިޔައީ މީގެ3ދުވަސް ކުރިއަކުން ނޫން. އޭގެ މާ ކުރިން، އަހަރެންގެ ދިރިއުޅުމުން އަހަރެން އޭނާ ބޭރުކޮށްފިން." ހަދީޖާގެ ގައިގައި ފިރުމަމުން ފާހިރު ވާހަކަދައްކަމުން ދިޔައީ ރަށުގެ އަތިރިމަތީގައި ތިބެގެންނެވެ. އެދެމީހުންގެ ގާތުގައި އުނެއިޝް ވެސް އިނެވެ. ނަމަވެސް އެތަނަށް ޖެހެމުންދާ ފިނި ރޯޅިން އެއްވެސް ހަމަޖެހުމެއް ހަދީޖާ އާއި އުނެއިޝްގެ ހިތަކަށް ނުލިބެއެވެ.\n"މިއޮތީ ފެރީ އައި އިރު ލިބުނު ސިޓީއެއް. ފާހިރާ ހަވާލުކޮށްލަން ބުނެފަ އޮތީމަ." ފާހިރުގެ އަތަށް ސިޓީ ދިއްކޮށްލުމަށްފަހު، އެތަނަށް އައި މީހާ އެނބުރި ދިޔުމަށް ހިނގައިގަތެވެ.\n"ކޮން ސިޓީއެއް މީ؟" ސިޓީއުރަ ކަނޑައިލަމުން ފާހިރު މަޑުމަޑުން ބުނެލިއެވެ. އުނެއިޝް އާއި ހަދީޖާގެ ކަޅި ހުއްޓިފަ ވަނީ ފާހިރާ ދިމާލަށެވެ. ފާހިރު ސިޓީ ކިޔަން ފެށިިއެވެ.\n"ލޯބިވާ ޢާއިލާ. އަހަރެން އަބަދުވެސް، އަބަދުވެސް އަހަރެންގެ މަންމައާ، ބައްޕައާ، ބޭބެ ދެކެ ވަރަށް ވަރަށް ލޯބިވޭ!" ފުރަތަމަ ޖުމުލަ ފާހިރު ކިޔައިލުމާ އެކު، ދޮންވެލިގަނޑުމަތީގައި އިށީންދެގެން އިން އުނެއިޝް އާއި ހަދީޖާއަށް ކޮޅަށް ތެދުވެވުނެވެ. ރައުދާގެ ސިޓީއެއް ކަން އެނގުމުން ފޫހި ގޮތެއްް މޫނަށް ހަދައިލަމުން، ފާހިރު އަނެއްކާ ވެސް ސިޓީ ކިޔުމައިގެން ކުރިއަށް ދިޔައެވެ.\n"ބައްޕަގެ ކިޑުނީ ފެއިލްވި ހިސާބުން އަހަރެން ޢަޒުމް ކަނޑައެޅީ، ކޮންމެ ގޮތަކުން ނަމަވެސް ބައްޕަ ރަނގަޅު ކުރަން. އެއީ ބައްޕަ އަކީ އަހަރެންގެ ހަޔާތުގަ ވަރަށް މުހިންމު މީހަކަށް ވީމަ." ފާހިރުގެ އަޑާއި ރާގު ބަދަލުވާން ނެގީ ކުޑަ ހިނދުކޮޅެވެ. ކަރުކެހިލަމުން ފާހިރު ފުންކޮށް ނޭވާއެއް ދޫކޮށްލިއެވެ.\n"ލޯބިވާ ބައްޕާ. އަހަރެންމީ ބައްޕަ ސިފަ ކުރި ކަހަލަ ކުއްޖެއް ނޫން. އަހަރެން ކޮންމެ ކަމެއް ކުރީ ބައްޕަގެ ޙައްޤުގަ. ޢާއިލާއަށްޓަކާ. އަހަރެން ބަލިވެ މީނީ ބައްޕަގެ ފަރުވާގަ ކޮޅުފައިން ނުޖަހަން، އަހަރެން އަމިއްލައަށް ނިންމި ނިންމުމެއްގެ ނަތީޖާއެއްގެ ގޮތުން." ފާހިރުގެ ހަރުހިތް މުޅިން މަޑުވެގެން ދިޔައެވެ. ލޮލުގެ ތެރެއަށް ކަރުނަތައް ޖަމާވެގެން ދިޔައީ އޭނާ ހީނުކޮށް ހުއްޓައެވެ. ހަދީޖާގެ ގައިގައި ހިފަހައްޓައިލައިގެން އުނެއިޝް ހުއްޓެވެ.\n"ބައްޕަގެ ފަރުވާއަށް އަހަރެން ޤުރުބާން ކުރީ އަހަރެން ނަފުސު. އަހަރެންގެ ޢިއްޒަތް. އަހަރެންގެ އަބުރު. އަހަރެންގެ ޢިއްފަތް. ބައްޕައަށް ފަރުވާ ކުރަން ވަޖީހު އެއްބަސްވީ، އަހަރެންގެ ފަރާތުން މިހުރިހާ އެއްޗެއް ދޭ މަތިން. ބައްޕާ. އަހަންނަށް އަރައިގަނެވުނީ ކުށަކަށް. އެކުށަށް އިޢުތިރާފުވެ، އަހަރެން އެކުށަށް ތައުބާ ވިން. ބައްޕާ، އަހަރެން.. އަހަރެން ބަލިވެ މީނީ ވަޖީހުގެ ދަރިއަކަށް." ފާހިރުގެ އަޑު ހީވީ ހިމުންވެގެން ދިޔަހެންނެވެ. އޭނާ ލާން އުޅުނު ނޭވާ އަރުތެރޭގައި ތާށިވި ކަހަލައެވެ. ހިތުގެ ހިނގުން ނުހުއްޓުނީ ހަމަ ކިރިޔާއެވެ. ކަކުލުހުޅުން ވާގި ދޫވެ، ކިރުކޮޅެއްފަދަ ސާފު ހުދު ދޮންވެލީގެ ތެރެއަށް ފާހިރަށް ޖެހެގަނެވުނެވެ. ހަދީޖާ އަނބުރައިގަނެގެން ވެއްޓުނު އިރު، އުނެއިޝް ހުރީ ޖެހި ބުދެއްހެން ގަނޑުވެފައެވެ.\nފާހިރުގެ އަތުގައި އޮތް ސިޓީ އޭނާގެ އަތުން ދޫވެ، ވައިގެ ތެރެއަށް އަރައިގެން ދިޔައެވެ. ކަމުގެ ޙަޤީޤަތް ކިޔައިދިނުމަށްފަހު، އެ ކަރުދާސްކޮޅު ހީވީ މިނިވަންކަމާ އެކު ވައިގެ ތެރެއަށް އުދުއްސައިގަތްހެންނެވެ.\n"ރައުދާ. ރައުދާ. ބައްޕައަށް މާފުކުރޭ! ބައްޕައަށް މާފުކުރޭ! ދަރިފުޅާ މެދު ބައްޕައަށް ކަންތައް ކުރެވުނީ ވަރަށް އަނިޔާވެރިކޮށް. އެއީ ބައްޕަގެ ކުށެއް. ދަރިފުޅާ. ބައްޕަގެ ދޫނިގަނޑާ. ބައްޕަގެ ދަރިއާ." އަޑުން އަޑުނަގާ ފާހިރު ރޯން ފެށިއެވެ.\nބައްޕަގެ ފުރާނައަށްޓަކައި ރައުދާއަށް އަރައިގަނެވުނީ ބޮޑުވެގެންވާ ފާފައަކަށެވެ. އެ ފާފައިގެ ސަބަބުން، ކަށްވަޅުގެ އެއްވެސް އަޒާބެއް ރައުދާއަށް ނުދެއްކުމަށް ފާހިރު ދުޢާ ކުރިއެވެ. އަދި އެއްވެސް މީހެއް، އެމީހެއްގެ ދަރިއަކަށް ނުވަތަ އެހެން ވެސް މީހަކަށް ދޮގު ތުހުމަތު ތަކެއްކޮށް، އެބައެއްގެ ޙަޔާތް ރައުދާ ފަދައިން ނިމިގެން ދާން ފާހިރުގެ ޟަމީރު ނުރުހެއެވެ. ފާހިރަށް ކުރެވުނު ކުށަށް ތަޢުބާވެ، ދަރިފުޅުގެ މަރަށް އިންސާފު ހޯދުމަށް ފާހިރު މަސައްކަތް ފެށީ، މިފަދަ ކަމެއް ދެން އިތުރަށް ތަކުރާރު ވާން ނޭދޭތީއެވެ.\nމީ ދިވެހިރާއްޖޭގެ އަޑުން މިރޯދަމަހު ގެެނެސްދޭ ކުރު ވާހަކަ މުބާރަތަށް ހުށައަޅާފައިވާ ވާހަކަތަކުގެ ތެރެއިން ވާހަކައެކެވެ. މި ވާހަކަ ލިޔުނީ އިބްރާހީމް ޒިހުނީ، ފ.ބިލެތްދޫ/ހަވޭލި އެވެ. ވާހަކަ ހުށައަޅާދިނީ ރ.އިންނަމާދޫ ކަހެކްޝާން، އާމިނަތު ޝަޒްލާއެވެ. ރޭޑިއޯއިން މި ވާހަކަ ބްރޯޑްކާސްޓްކޮށްފައިވަނީ 10 ރަމަޟާން 1442 އެވެ.


Bandharu Thakuge Sihhee Rahkaatherikamaai Behey Gavaaidhu Gazette Kohfi - Vaguthu\nބަނދަރު ތަކުގެ ސިއްޙީ ރައްކާތެރިކަމާއި ބެހޭ ގަވައިދު ގަޒެޓްކޮށްފި\n4 މަސް ކުރިން ( މެއި 31, 2019 )\nބަނދަރުތަކުގައި ސިއްހީ ރައްކައުތެރިކަން ކަށަވަރުކުރުމުގެ އާންމު ގަވައިދު ދިވެހި ސަރުކާރުގެ ގެޒެޓުގައި ޝާއިއުކޮށްފިއެވެ. މި ގަވައިދު ޝާއިއުކުރާ ތާރީހުން ފެށިގެން 90 ދުވަހުގެ ތެރޭގައި ގަވައިދަށް އަމަލުކުރުމަށް ވަނީ ކަނޑައަޅާފައެވެ.\nމިގަވައިދުގެ މައިގަނޑު މަޤްސަދަކީ "އިންޓަރނޭޝަނަލް ހެލްތް ރެގިއުލޭޝަންސް (2005)" އާއި، "އާންމު ސިއްހަތު ރައްކައުތެރި ކުރުމުގެ ޤާނޫނު 7/2012" ގެ މަޤްސަދާ އެއްގޮތަށް އަމިއްލަ ފަރުދުންނާއި، ދައުލަތުގެ މުއްއްސަސާތަކާއި އަދި ސަލާމަތީ ހިދުމަތްތައްވެސް ހިމެނޭގޮތަށް ބައިނަލްއަޤްވާނީ ދަތުރުތައް ކުރާ ކަނޑާއި ވައިގެ އެނމެހައި ބަނދަރުތަކާއި، ބައިނަލްއަޤްވާމީ ދަތުރުތަކުގައި އަންނަ އަދި ފުރާ އެންމެހައި އުޅަނދުތަކުގެ ސިއްހީ ރައްކައުތެރިކަން ކަށަވަރުކުރުމަށް، ބަނދަރުތަކުގެ ސިއްހީ މިންގަނޑުތައް އެކަށައަޅައި ދިވެހިރާއްޖޭގެ ބައިނަލްއަޤުވާނީ ބަނދަރުތަކުން ދަތުރުކުރާ ފަރާތްތަކުގެ ސިއްހީ ރައްކައުތެރިކަން ކަށަވަރުކުރުމެވެ.\nމިގޮތުގެ މަތިން ބަނދަރުތަކުގެ އާންމު ސާފުތާހިރުކަން، މިންގަނޑަށް ހުރިތޯ ބަލާ ފާސްކުރުން ހިމެނެއެވެ. އަދި ކަނޑުމަގުން ރާއްޖެ އަންނަ އަދި ފުރާ އުޅަނދުފަހަރަށް ހެލްތް ކްލިއަރަންސް ދިނުންވެސް ހިމެނެއެވެ. މީގެ އިތުރުން ބަނދަރު ތަކުން އުފުލާ މުދަލާއި، ދަތުރުވެރިންގެ ސިއްހަތަށް ނުރައްކާވެދާނެ ކަމެއް އުޅޭނަމަ އެ ފަރާތްތަކާއިމެދު ގަވައިދާއި އެއްގޮތްވާ ގޮތުގެ މަތިން އަމަލު ކުރުން ހިމެއެވެ.\nއަދި މަރުވެފައިވާ މީހުންނާއި މީހުންގެ ހަށިގަނޑުގެ ބައިތައް ރާއްޖެ އެތެރެކުރުމާއި ބޭރުކުރުމަށް ބޭނުންވާ ހެލްތް ކްލިއަރަންސް ދިނުމާއި، އެކަމާ ގުޅޭ މަސައްކަތްކުރާ އެޖެންސީތައް ނުވަތަ ފަރާތްތައް ރެޖިސްޓްރީ ކުރުމުގެ މަސައްކަތް ކުރިއަށް ދާނެއެވެ. އަދި ހަމަ އެއާއެކު ޑިސްއިންސެކްޓް ކުރަންޖެހޭ ވައިގެ އުޅަނދުފަހަރު ޑިސްއިންސެކްޓް ސްޕްރޭ ކުރާކަން ކަށަވަރުކުރެވިގެން ދާނެއެވެ.\nއަދި މީގެ އިތުރުންވެސް ބަނދަރުތަކުން އިމްޕޯޓް އަދި އެކްސްޕޯޓުކުރުވޭ ތަކެތީގެ ސަބަބުން ދިވެހިރައްޖެއާއި އެހެނިހެން ގައުމުތަކުގެ ރައްޔިތުންގެ އާންމު ސިއްހަތަށް ނުރައްކަލެއް ކުރިމަތިވިޔަ ނުދިނުމުން ކަމަށްވެސް މި އިއުލާއުގައިވެެއެވެ.


Masthuvaa thakechchaa dhekolhu campaing eh gai Sanjay Dutt | Mihaaru\nމަސްތުވާތަކެއްޗާ ދެކޮޅު ކެމްޕޭނެއްގައި ސަންޖޭ ދަތު\n13 ފެބުރުއަރީ 2019 - 06:39\nމި މަހުގެ 18 އާއި 19 ގައި ޗަންދީގަރާއި ހިސާރުގެ ޔުނިވަސިޓީތަކަކުން އިންތިޒާމުކޮށްގެން، މަސްތުވާތަކެއްޗާ ދެކޮޅަށް "ޑްރަގް ފްރީ އިންޑިއާ" ގެ ނަމުގައި ހިންގާ ކެމްޕޭނުގައި ސަންޖޭގެ އިތުރުން ވެސް ބޮލީވުޑްގެ ފަންނާނުންތަކެއް ބައިވެރި ވާނެ އެވެ. އޭގެ ތެރޭގައި ސޮނާކްޝީ ސިންހާ، ޕަރިނީތީ ޗޯޕްޅާ، ވަރުން ޝަރުމާ، ލަވަކިޔުންތެރިޔާ ސޯނޫ ނިގާމާއި ރެޕާ ބާދްޝާ ވެސް ހިމެނެ އެވެ.\nގާތްގަނޑަކަށް ލައްކައަކަށް ވުރެ ގިނަ ޒުވާނުންނަށް އަމާޒުކޮށްގެން މި ފަހަރު ކުރިއަށް ގެންދާ ކެމްޕޭނުގައި، މަސްތުވާތަކެއްޗާ ދެކޮޅަށް ހޭލުންތެރިކަން އުފެއްދުމަށް ހިންގާ އެކި ހަރަކާތްތަކުގައި ފަންނާނުން ބައިވެރި ވާނެ އެވެ. އޭގެ ތެރޭގައި ރޯޑްޝޯތަކެއް ވެސް ހިމެނެ އެވެ.\nސަންޖޭ ބުނީ އޭނާ މި ކެމްޕޭނުގައި ހިއްސާވާން ނިންމި މައިގަނޑު ސަބަބަކީ މަސްތުވާތަކެތީގެ ޝިކާރައަކަށްވެ، އަމިއްލަ އަށް ކުރަން ޖެހުނު ހިތްދަތި ތަޖުރިބާތަކުގެ ވާހަކަތަކުން އެހެން މީހުންނަށް މެސެޖްތަކެއް ފޯރުކޮށްދިނުމެވެ. އޭނާގެ ކެރިއަރުގެ ވަރަށް ކުރީކޮޅު މަސްތުވާތަކެތީގެ ވަބާގައި ޖެހި، ވަރަށް ގިނަ ގޯސް ކަންތައްތަކެއްގެ ތެރެއަށް ގެންގޮސް، ގިނަ ދުވަސްތަކެއް ވަންދެން ޖަލުގައި ވެސް ހޭދަކުރަން ޖެހުނެވެ.\nމިދިޔަ އަހަރު ސިނަމާތަކަށް ގެނައި ސަންޖޭގެ ބައޮގްރަފިކަލް ޑްރާމާ "ސަންޖޫ" ގައި ވެސް އެ ވާހަކަ ކިޔައި ދީފައިވެ އެވެ.\n"މިހާރު އަހަންނަކީ މަސްތުވާތަކެތީގައި ދެން ދުވަހަކު ވެސް އަތް ނުލާން އަޒުމް ކަނޑައަޅައިގެން ހުރި މީހެއް. އަދި އަހަންނަށް އެނގިގެން އެފަދަ ކަމެއްގެ ތެރެއަށް އެއްވެސް މީހަކު ދިޔަ ވެސް ނުދޭނަން،" އެތައް ފިލްމެއް ކުޅެފައިވާ އެކްޓަރު ބުންޏެވެ.\nސަންޖޭ، 59، ބުނި ގޮތުގައި މަސްތުވާތަކެތީގެ ތެރެއަށް މީހާ ދިއުމަކީ ވަރަށް ފަސޭހަ ކަމެކެވެ. އެކަމަކު އެއިން އަރައިގަތުމަކީ އުނދަގޫ ކަމެއް ކަމަށް ބުންޏެވެ.\n"އެހެންވެ އެންމެ ރައްކާތެރި ގޮތަކީ މަސްތުވާތަކެއްޗާ އެއްވެސް ގޮތަކަށް ގާތް ނުވުން. އެ އެއްޗެހި ބޭނުން ކުރުމަކީ ކޫލް ކަމެއް ނޫން،" އަންނަ އެޕްރީލް 19 ގައި ރިލީޒް ކުރާ "ކަލަންކް" ގެ އެކްޓަރު ބުންޏެވެ. "ފުޅާކޮށް ބޮޑެތި ކެމްޕޭންތައް ހިންގައިގެން އެބަޖެހޭ މި ނުރައްކާތެރި ވަބާއިން ކުރިމަގުގެ ޖީލު ސަލާމަތް ކުރަން. އެ މަސައްކަތުގައި އަހަރެންގެ ހިއްސާ އަބަދު ވެސް އޮންނާނެ."\n"ޑްރަގް ފްރީ އިންޑިއާ" އަކީ މުޅި އިންޑިއާ އަށް އަމާޒުކޮށްގެން ކުރިއަށް ގެންދަން ނިންމާފައިވާ ކެމްޕޭނެކެވެ.\nއިތުރު ލިޔުންތައް ބޮލީވުޑް މަސްތުވާތަކެތި ސަންޖޭ ދަތު


ކަނޑު ފީނައިގެން ކުރަންޖެހޭ ދިރާސާތަކާއި ސަރވޭ ކުރުމާއި ރިޕޯޓް ތައްޔާރުކުރުން.\nދިވެހި ރާއްޖޭގެ ތިމާވެއްޓަށް އަންނަ ބަދަލުތަކަށް ބަލައި ދިރާސާ ކުރުން އަދި އެކަމުގެ ޑާޓާބޭސްއެއް ހަދައި ބެލެހެއްޓުން.\n1- އެންވަޔަރަންމަންޓަލް ސައިންސް ނުވަތަ މެރިން ސައިންސް ނުވަތަ ވޯޓަރ ޓެކްނޮލޮޖީ ގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަށްޖެހޭ ތަކެތި ހުށަހަޅާނީ 2019 ޖޫން 23 ވާ އާދީއްތަ ދުވަހުގެ 13:00 ގެ ކުރިން އެންވަޔަރަންމަންޓަލް ޕްރޮޓެކްޝަން އެޖެންސީއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަން ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއުއާއި އިމްތިޙާން ކުރުން 2019 ޖޫން 24 އާއި 2019 ޖުލައި 15 އާ ދޭތެރޭގެ ތާރީޚެއްގައި މި އޭޖެންސީގައި އޮންނާނެއެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚު ތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n10 ޝައްވާލް 1440\nޕަބްލިޝްކުރި ތާރީޚު: 13 ޖޫން 2019\nޕަބްލިޝްކުރި ގަޑި: 1156\nސުންގަޑި: 23 ޖޫން 2019 1300\n- Iulaan 05


Department of National Registration\nޑިޕާޓްމަންޓް އޮފް ނޭޝަނަލް ރެޖިސްޓްރޭޝަން\nމި ޑިޕާޓްމަންޓުން އެޑްމިނިސްޓްރޭޓިވް އޮފިސަރެއް ހޯދުމަށް ކުރި އިޢުލާން ނަންބަރު (IUL)133-AS/133/2018/4 ބާޠިލުކޮށް އެމަޤާމަށް ކުރިމަތި ލުމުގެ ފުރުޞަތު އަލުން އިޢުލާން ކުރަމެވެ.\nމަޤާމް : އެޑްމިނިސްޓްރޭޓިވް އޮފިސަރ\nމަޤާމް ނަންބަރު : J-216926\nމަޤާމުގެ ރޭންކް: ޖީ. އެސް. 3\nވަޒީފާ އަދާކުރަންޖެހޭ ތަން: ޑިޕާޓްމަންޓް އޮފް ނޭޝަނަލް ރެޖިސްޓްރޭޝަން / ވެލާނާގެ،4ވަނަ ފަންގިފިލާ / މާލެ.\nމުސާރަ: /-4465 ރުފިޔާ ( ހަތަރުހާސް ހަތަރުސަތޭކަ ފަސްދޮޅަށް ފަސްރުފިޔާ)\nސަރވިސް އެލަވަންސް: -/1500 ރުފިޔާ (އެއްހާސް ފަސް ސަތޭކަ ރުފިޔާ)\nއެހެނިހެން އެލަވަންސް: 1. ސަޕޯޓިންގ ކޯ އެލެވަންސް: -/700 ރުފިޔާ (ހަތް ސަތޭކަ ރުފިޔާ)\n2. އެހެންވަޒީފާއެއް އަދާކުރުން މަނާކުރާތީ ދެވޭ އެލެވަންސް (އަސާސީ މުސައިރާގެ %35)\n3. ދިވެހިރާއްޖޭގެ ޕެންޝަނާ ބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން.\n4. ހަމަޖެހިފައިވާ އުސޫލުން އިތުރުގަޑީގެ ފައިސާ.\nމަޤާމުގެ މަސްއޫލިއްޔަތުތަކާއި ވާޖިބުތައް: 1- ރާއްޖޭގެ އުފަންވާކުދިންނާއި މަރުވާމީހުންގެ މައުލޫމާތު ކަނޑައެޅިފައިވާ އުސޫލުން ވީ އާރ އެސް އަށް އެންޓަރކުރުން\n2- ވިހާ މަރުވާ ފޯމް ތަށް ބެލެހެއްޓުމަށް ހަވާލުކުރެވިފައިވާ ރަށްރަށުން ހޯދާ ގަވައިދުން ފައިލްކޮށް ބެލެހެއްޓުން\n3- ވިހާ މަރުވާ ފޯމް ތަކުގައި ހުންނަ މައުލޫމާތުތަށް ޑާޓާ ބޭސް އަށް އެންޓަރ ކުރުމުގެ ކުރިން ފޯމުގެ މައުލޫމާތު ފުރިހަމަތޯ ބަލާ ޗެކް ކޮށް މައުލޫމާތު ފުރިހަމަނޫން ފޯމު ތަކުގެ މައުލޫމާތު ކަމާ ބެހޭ ފަރާތްރަކާ ގުޅައިގެން ފުރިހަމަކުރުން.\n4- ވިހާމަރުވާ ހިސާބުތައް ރަނގަޅުކުރުމުގެ ގޮތުން ކުރަންޖެހޭ މަސައްކަތްތައް ކުރުން.\n5- ޔުނިޓުގެ އިދާރީގޮތުން ކުރަންޖެހޭ މަސައްކަތްތަށް ކުރުން.\n6- ހަވާލުކުރެވިފައިވާ މަސައްކަތާ ގުޅިގެން އަދާކުރަންޖެހޭ އެހެނިހެން މަސައްކަތްތައް ކުރުން\n7- ޑިޕާޓްމަންޓުގެ އަދި ޔުނިޓުގެ މަސައްކަތުގެ ތެރެއިން ޚާއްޞަ ހާލަތުގައި ހަވާލުކުރެވޭ މަސައްކަތްތައް ކުރުން.\nމަޤާމުގެ ޝަރުޠުތައް: 1. ސާނަވީ އިމްތިޙާނަކުން2މާއްދާއިން ދަށްވެގެން “ޑީ” ގްރޭޑް ލިބިފައިވުމާއެކު، އޭގެ އިތުރުން “ސެކަންޑަރީ ސްކޫލް” ނުވަތަ “ހަޔަރ ސެކަންޑަރީ ސްކޫލް” ސެޓްފިކެޓް އިމްތިޙާނުގައި ‘ދިވެހި’ މި މާއްދާއިން ދަށްވެގެން ‘ސީ’ ގްރޭޑް ލިބިފައިވުން.\nހުށަހަންޖެހޭ ލިޔުންތައް: 1. ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި www.dnr.gov.mv ކައުންޓަރުން ލިބެންހުންނާނެއެވެ.)\n3. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ، ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް.\n4. ސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން.\n5. ލިބިފައިވާ ތަޢުލީމީ ސެޓުފިކެޓުތަކުގެ ކޮޕީ؛\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\nވަޒީފާއަށް އެންމެ ޤާބިލް ފަރާތެއް ހޮވުމަށް ބެލޭނެ ކަންތައްތައް: 1. މަސައްކަތުގެ ތަޖުރިބާ\n2. ލިބިފައިވާ އެހެނިހެން ހުނަރު\n3. ޤާބިލުކަން ކަށަވަރުކުރުމަށް އިންޓަވިއު ކޮށްގެން\nމަޤާމަށް އެދެންވީ ގޮތާއި ސުންގަޑި: މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 ޖޫން ވާ ބުރާސްފަތި ދުވަހުގެ 13:00 ގެ ކުރިން ޑިޕާޓްމަންޓް އޮފް ނޭޝަނަލް ރެޖިސްޓްރޭޝަން އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް (hr@dnr.gov.mv) އަދި ފެކްސް (3325160) މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނިނަމަ، އެ ކަނޑައަޅާ ދުވަހުގެ އަދަދަށް ވަޒީދާއަށް އެދޭ ފޯމު ބަލައިގަނެވޭނެއެވެ.\nއިންޓަވިއު އޮންނާނެ ތަނާއި މުއްދަތު: މި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2018 ޖުލައި 1 ން5އާ ދެމެދު ޑިޕާޓްމަންޓް އޮފް ނޭޝަނަލް ރެޖިސްޓްރޭޝަންގައެވެ. ވުމާއެކު މިވަޒީފައަށް ކުރިމަތިލާ ފަރާތްތަކުން އެ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުންއެދެމެވެ.\nޝޯޓް ލިސްޓްކުރުން: މިވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތްތައް ޝޯޓް ލިސްޓް ކުރެވޭނެއެވެ.\nއިތުރު މަޢުލޫމާތު: މި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3323815 ނަންބަރާއެވެ. ފެކްސް ކުރާނެ ނަންބަރަކީ 3325160 ނަންބަރަށެވެ. އީމެއިލް އެޑްރެހަކީ hr@dnr.gov.mv އެވެ. މެއިލް އާއި ފެކްސް ކޮށްގެން ހުށަހަޅާ ލިޔުންތައް ލިބުނުކަން ކަށަވަރުކުރުމަކީ މަޤާމަށް ކުރިމަތިލާ ފަރާތުގެ ޒިންމާއެކެވެ. އެޕްލިކޭޝަން ފޯމާއެކު ހުށައަޅަން ޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލު ކުރެވޭނެއެވެ.\n27 ޝަޢުބާން 1439\n11 ޖޫން 2018\nޑިޕާޓްމަންޓް އޮފް ނޭޝަނަލް ރަަޖިސްޓްރޭޝަން 2016


ބެޗްލާސް ޔުނައިޓެޑް – ދެ ޑިވިޝަނުގެ ޗެމްޕިއަން – MNUSU\nބެޗްލާސް ޔުނައިޓެޑް – ދެ ޑިވިޝަނުގެ ޗެމްޕިއަން\nބީއެސްއެސްއޭ ފުޓްސަލް ފިއެސްޓާ 2019ގެ ދެތަށިވެސް ބެޗްލާސް ޔުނައިޓެޑް އިން ކާމިޔާބުކޮށްފިއެވެ.\nމިމުބާރާތުގައި ފޯރިގަދަ ކުޅުމެއް ކޮންމެ އަހަރަކުވެސް ޓީމްތަކުން ދައްކާއިރު، މިއީ ދެ ޑިވިޝަންގެ ތަށި އެއްޓީމަކުން އުފުލާލި ފުރަތަމަ ފަހަރެވެ. އެއްވެސް މެޗަކުން ބަލި ނުވެ ބެޗްލާސް ޔުނައިޓެޑްގެ ފިރިހެން ޓީމް ސެމީ ފައިނަލްއަށް ދަތުރުކުރިއިރު، ބޮޑު ތަފާތަކުން ސެމީ ފައިނަލްވެސް ވަނީ ކާމިޔާބުކޮށްފައެވެ. އަދި ބެޗްލާސް ޔުނައިޓެޑްގެ އަންހެން ޓީމު ފައިނަލް މެޗް ނިންމާލީ ރަންމެޑަލް ކަށަވަރުކޮށްފައެވެ.\n31 އޯގަސްޓްވީ ހޮނިހިރު ދުވަހުގެ ރޭ ފައިނަލްގެ މެޗްތައް ކުޅުނުއިރު ފައިނަލްގައި ފިރިހެން ޑިވިޝަންއިން ބެޗްލާސް ޔުނައިޓެޑް މެޗް ކާމިޔާބުކުރީ 4-1 ގެ ނަތީޖާއިން ނުރޯދަރި ބަލިކޮށްފައެވެ. އަދި އަންހެން ޑިވިޝަންއިން ބެޗްލާސް ޔުނައިޓެޑް ކުރިހޯދީ މިދިޔަ އަހަރުގެ ޗެމްޕިއަން ޓީމް އެވަގްރީން އާ ވާދަކޮށް 2-1 ގެ ނަތީޖާއިންނެވެ.\nފައިނަލް މެޗުގައި ބެޗްލާސް ޔުނައިޓެޑްގެ ފިރިހެން ޓީމުގެ2ގޯލް އަހުމަދު ރިޔުޝާން ޖެހި އިރު އެމެޗުގެ އެންމެ މޮޅު ކުޅުންތެރިޔާއަށް ހޮވުނު މުހައްމަދު ސާދު ނިޒާރު ވަނީ އިތުރު2ގޯލްޖަހާ ލަނޑު ތަފާތު ބޮޑުކޮށްދީފައެވެ. އަދި އަންހެން ޓީމްއަށް މެޗްގެ2ގޯލްވެސް ޖަހައިދީފައިވަނީ އެޓީމުގެ ޖާރޒީ ނަމްބަރު 7، ނަދާ ނައީމްއެވެ.\nމުބާރާތުގެ އެންމެ މޮޅު ކުޅުންތެރިޔާ، ފިރިހެން ޑިވިޝަން | އަހުމަދު ރިޔުޝާން ،ޖާރޒީ ނަމްބަރު 08 (ބެޗްލާސް ޔުނައިޓެޑް)\nމުޅި މުބާރާތުގައިވެސް މިދެ ޓީމްއިން ވަނީ މޮޅު ކުޅުމެއް ދައްކާފައެވެ. އެގޮތުން މުބާރާތުގެ އެންމެ މޮޅު ކުޅުންތެރިޔާ އަދި އެންމެ ގިނަ ގޯލްޖެހި ކުޅުންތެރިޔާ ފިރިހެން ޑިވިޝަން އިން ހޮވިފައިވަނީ އެޓީމުގެ ޖާރޒީ ނަމްބަރު 8 އަހުމަދު ރިޔުޝާންއެވެ. އަދި އަންހެން ޑިވިޝަންއިން އެންމެ ގިނަ ގޯލްޖެހި ކުޅުންތެރިޔާއަށް ހޮވިފައިވަނީ އެޓީމުގެ ކެޕްޓަން ނަދާ ނައީމްއެވެ. އަދި އަންހެން ޑިވިޝަންއިން މުބާރާތުގެ އެންމެ މޮޅު ކުޅުންތެރިޔާއަށް ހޮވުނީ އެވަގްރީން ގެ ޖާރޒީ ނަމްބަރު 17 ފާތިމަތު ލަމްހާއެވެ.\nދެޑިވިޝަންއިންވެސް މުބާރާތުގެ އެންމެ މޮޅު ފަސް ކުޅުންތެރިން ފާހަގަކޮށްވަނީ މެޑަލް އާއި ޓްރޮފީ ހަވާލްކޮށްފައެވެ. މި މުބާރާތުގެ އަންހެން ޑިވިޝަންއިން ފެޔާރ ޕްލޭ ޓީމް އަކަށް ހޮވުނީ ލެސް ޑަމެސް އެވެ. އަދި ފިރިހެން ޑިވިޝަންއިން ވިންޑޯސް އެކްސްޕީއެވެ. އަންހެން ޑިވިޝަންއިން ރަނަރއަޕް ޓީމަކީ އެވަގްރީންއެވެ. އަދި ފިރިހެން ޑިވިޝަންއިން ނުރޯދަރިއެވެ.


ކުށްމަދު މުޖުތަމައަކަށް ފަރުދީ ޒިންމާ\nބުރާސްފަތި ،14 ޖެނުއަރީ 2021 / 14:54\nދިވެހިންނަށް ލިބިފައިވާ އަސާސީ ހައްގުތަކާއި މިނިވަންކަން ވަރަށް ސާފެވެ. ގާނޫނު އަސާސީން އެކަން ކަށަވަރުވެސް ކޮށްދެއެވެ. އެކަމާ ގުޅޭގޮތުން ދެކެވެމުންދާ ވާހަކަތަކާއި އިވެމުންދާ އަޑުތައް އަޅުގަނޑުމެންގެ ކަންފަތްތަކަށް އަލެއްނޫނެވެ. މުޖުތަމައަށްޓަކައި ކޮންމެ ފަރުދެއްގެ ކޮނޑުގައިވެސް މަސްއޫލިއްޔަތުތަކާއި ޒިންމާތަކެއް އެޅިފައިވެއެވެ.\nއަޅުގަނޑުމެންނަކީ މި މުޖުތަމައުގެ ފަރުދުންނަށްވީތީ މުޖުތަމައަށްޓަކައި އަޅުގަނޑުމެން އަދާކުރަންޖެހޭ މަސްއޫލިއްޔަތުތަކަކާއި ވާޖިބުތަކެއް ހުންނާނެކަން ކޮންމެ ފަރުދަކުވެސް ގަބޫލުކުރަންޖެހެއެވެ. އަދި އެ މަސްއޫލިއްޔަތުތަކާއި ވާޖިބުތައް އަދާކުރުމަށް މަސައްކަތްވެސް ކުރަންޖެހެއެވެ. ގަބޫލުކުރަންޖެހޭ ހަގީގަތަކީ އެމީހަކަށް ލިބެންޖެހޭ ހައްގުތަކާއި މިނިވަންކަމުގެ ވާހަކަ ދައްކާއިރު އެމީހަކު އަދާކުރަންޖެހޭ މަސްއޫލިއްޔަތުކަކަކާއި ވާޖިބުތަކެއް ހުންނަނާނެކަމާއި އެއީ ވަކި ނުކުރެވޭނެ ދެ އަސާސްކަމެވެ.\nމުޖުތަމައެއް ބިނާވެފައި އޮންނާނީ އެ މުޖުތަމައެއްގައި ދިރިއުޅޭ ބައެއްގެ މައްޗަށެވެ. މުޖުތަމައުގެ އެންމެ ފަހުރުވެރި އެއްބަޔަކީ އަޅުގަނޑުމެންގެ ދިވެހި ރާއްޖޭގައި ދިރިއުޅޭ ރައްޔިތުންނެވެ. ކާބަފައި ޒަމާނުއްސުރެ މިއަދާ ހަމައަށްވެސް އަޅުގަނޑުމެން ދިވެހިންނަކީ އެކުވެރިކަމާ އެއްބައިވަންތަކަމުގެ ގޮތުން އެއް އާއިލާއަކަށް ނިސްބަތްވާ ބައެކެވެ. ކާބަފައި ޒަމާނުއްސުރެ މިއަދާ ހަމައަށް ރާއްޖެއަށް ކުރިމަތިވި ކޮންމެ ކާރިސާއެއްގައިވެސް ދިވެހީން ދައްކުވައިދީފައިވާ ރީތި މިސާލުން އެކަން ހާމަވެއެވެ. އެގޮތުން ރާއްޖެއާ ތޮޅެން އައި ކޮންމެ ބައެއްގެ ކިބައިން ރާއްޖެ ސަލާމަތްކުރުމަށް ކޮށްފައިވާ މަސައްކަތްތަކާ އަދި ކާރިސާތަކާއި ހާދިސާތަކުގައި އެއްބަޔަކު އަނެއްބަޔަކަށް އެހީތެރިވުމުގައި ދައްކުވައިދީފައިވަނީ ކޮންމެ ޖީލަކަށްވެސް އިބުރަތަކަށް ފުދޭނެ ރީތި މިސާލުތަކެކެވެ. އެކަކަށް ލިބުނު ގެއްލުމުގައި އަނެކަކު ހިއްސާކުރިއެވެ. ހިތާމައިގެ ވަގުތާއި އުފާވެރިކަމުގެ ވަގުތުގައިވެސް ބައިވެރިވިއެވެ. މުއްސަނދިން ފަގީރުންނަށް އެހީތެރިވިއެވެ. ކޮންމެ ބަޔަކުވެސް އަދި ފަރުދަކުވެސް މަސައްކަތްކުރީ އަނެކާގެ ދަތިތައް ހައްލުކޮށްދީ އެހީތެރިވެދިނުމަށެވެ. މިފަދަ އެކުވެރި އަޅާލާ އޯގާތެރި މުޖުތަމައެއް ބިނާކުރުމަށް މަސައްކަތްކުރުމަކީ ކޮންމެ ފަރުދެއްގެވެސް މަސްއޫލިއްޔަތެކެވެ. ރައްކާތެރި އަމާން މުޖުތަމައެއް ބިނާކުރުމާއި މުޖުތަމައުގެ އެއްބައިވަންތަކަން ދެމެހެއްޓުމަށްޓަކައި މިފަދައިން އަމަލުކުރަންޖެހެއެވެ.\nއަޅުގަނޑުމެން ދިރިއުޅެމުންމިދާ ކުޑަކުޑަ މުޖުތަމައު ކުށުގެވެށިން ރައްކާތެރިކޮށް އަމާން ކުރުމަށް ކޮންމެ ފަރުދަކަށްވެސް ކުރެވޭނެ ކަންތައްތަކެއް ހުންނާނެއެވެ. މޯލްޑިވްސް ޕޮލިސް ސަރވިސްއަށް ހުށަހަޅާފައިވާ ތަފާތު މައްސަލަތަކަށް ބަލާއިރު ފަރުދީ ޒިންމާ އަދާ ނުކުރެވުމުގެ ސަބަބުން ހިންގާފައިވާ ކުށުގެ މައްސަލަތައްވެސް ހިމެނެއެވެ.\nއެކި ސަބަބުތަކާހުރެ ކުށުގެ ވެއްޓަށް ހުށަހެޅެމުންދާ ޒުވާނުންގެ އަދަދުވެސް މަދެއްނޫނެވެ. މިކަމުގައި ވަކި ޖިންސެއް ތަފާތެއް ނެތެވެ. ކުށުގެ ވެއްޓަށް ހުށަހެޅެމުންދާ ޒުވާނުން ހަމަ މަގަށް އަޅުވައި އަނބުރާ މުޖުތަމައަށް ގެނައުމުގައި ކޮންމެ ފަރުދެއްގެވެސް އެހީތެރިކަން ބޭނުންވެއެވެ. އަދި މުޖުތަމައުގެ އެއްބާރުލުންވެސް ބޭނުންވެއެވެ. ޒުވާނުންގެ މެދުގައި އާއްމުވެފައިވާ ކުށުގެ ވެއްޓަށް ނަޒަރުހިންގާލާއިރު ކުށެއް ކުރުމުން އެމީހަކީ ގޯސް މީހެއްގެ ގޮތުގައި ލޭބަލް ކުރެވިފައިވާ ޒުވާނުންގެ އަދަދުވެސް މަދެއް ނޫނެވެ. ހަގީގަތުގައި ގޯސްވަނީ އެމީހަކު އެވަގުތު އެ ކުރާ އަމަލެކެވެ. އެހެންކަމުން އެމީހަކު ބާކީކޮށްލުމުގެ ބަދަލުގައި މުޅި އާއިލާއާއި ރަހުމަތްތެރިންގެ އިތުރުން މުޖުތަމައުގެ އެހީތެރިކަމާއެކު އެމީހަކު ހަމަ މަގަށް އަޅުވައި ރަނގަޅު މީހެއްގެ ގޮތުގައި އަނބުރާ މުޖުތަމައަށް ގެނައުމަށް މަސައްކަތް ކޮށްދެމާ ހިނގާށެވެ. އެގޮތުން ފުރަތަމަ ކަމަކަށް ކުށަށް އަރައިގަތުމަށް މެދުވެރިވީ ސަބަބު ހޯދައި، އެކަމުން އެމީހަކު ސަލާމަތްކުރުމަށްޓަކައި މަސައްކަތް ކޮށްފިކަމުގައިވާނަމަ ދެވަނަ ފަހަރަށް އެމީހަކު އެ ކުށަށް އަރައިގަތުމުގެ ފުރުސަތު ކުޑަވެގެންދާނެއެވެ. ބޭނުންވަނީ އަޅާލުމާއި އޯގާތެރިކަމާއެކު ފޯރުކޮށްދޭ އެހީތެރިކަމެވެ.\nމުޖުތަމައުގެ މަސްއޫލިއްޔަތު އޭގެ އެންމެ ފުރިހަމަ ގޮތުގައި އަދާކުރެވިގެންދާނީ އެ މުޖުތަމައެއްގައި ދިރިއުޅޭ އެންމެން އެކުވެރި އެއްބައިވަންތަ ބައެއްގެ ގޮތުގައި ދެމިތިބެގެންނެވެ. އަދި މުޖުތަމައުގެ އަމާންކަމާއި ރައްކާތެރިކަމަކީވެސް އެންމެން ގުޅިގެން ކުރެވޭނެ ކަމަކަށް ވާހިނދު، މި މުޖުތަމައުގެ މަސްއޫލިއްޔަތަކީ އެންމެންގެ ހިތްހަމަޖެހުން ކަމުގައި ހެދުމަށް އެންމެން އެކަތިގަނޑަކަށްވެ ގުޅިގެން މަސައްކަތްކުރަމާ ހިނގާށެވެ.


Covid-19: Aa Variant Fenumaaeku Gaumuthah Alert Ah! - Vaguthu\nދެކުނު އެފްރިކާއިން ކޮވިޑް-19 ގެ އާ ވޭރިއެންޓެއް ކަމަށްވާ "އޮމިކްރޮން ވޭރިއަންޓް" ދެނެގަނެވުމާއެކު، މި ވޭރިއެންޓް ކޮންޓްރޯލް ކުރުމަށް ގައުމުތަކުން ފިޔަވަޅުތައް އަޅަން ފަށައިފިއެވެ.\nއެގޮތުން، ދެކުނު އެފްރިކާގެ ގައުމުތަކަށް ދަތުރުފަތުރު ކުރުން މަނާކުރުމާއި، ކޮވިޑް ވޭދަނަތައް ކޮންޓްރޯލް ކުރުމަށް އަޅާފައިވާ ފިޔަވަޅުތައް ވަރުގަދަކުރުމަށް ގައުމުތަކުން އަވަސްވެގަތެވެ.\nގައުމުތަކުން މި ފިޔަވަޅުތައް އަޅަން ފަށާފައިވަނީ މި ވޭރިއެންޓުގެ ސަބަބުން އަލުން އިންފެކްޝަން ޖެހުމުގެ ފުރުސަތު ބޮޑުވެގެން ދާ ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ވިދާޅުވުމުންނެވެ.\nމި ވޭރިއެންޓް ފެނިގެން ޑަބްލިއުއެޗްއޯ އިން އެންމެ ފުރަތަމަ ރިޕޯޓު ކޮށްފައިވަނީ މި މަހުގެ 24ވަނަ ދުވަހުއެވެ. ރިޕޯޓުތައް ބުނާގޮތުން މިހާތަނަށް ބޮޓްސްވާނާ، ބެލްޖިއަމް، ހޮންގކޮންގ އަދި އިސްރާއިލުން ވެސް މި ވޭރިއެންޓް ދެނެގަނެވިފައިވެއެވެ.\nކޮވިޑް-19 ގެ އާ ވޭރިއެންޓް ކޮންޓްރޯލް ކުރުމުގެ ގޮތުން ސައުތު އެފްރިކާ، ނެމީބިއާ، ޒިމްބާބްވޭ، ބޮޓްސްވާނާ، ލެސޯތޯ އަދި އެސްވަތީނީ އިން އަންނަ ދަތުރުވެރިންނަށް އިނގިރޭސިވިލާތަށް އެތެރެނުވެވޭނެ ކަމަށް ވިލާތުން ކަނޑައަޅާފައިވެއެވެ. ހަމަ އެގޮތުން، ދެކުނު އެފްރިކާ، ބޮޓްސްވާނާ، ޒިމްބާބްވޭ، ނެމީބިއާ، ލެސޯތޯ، އެސްވަތީނީ، މޮޒަމްބީކް އަދި މަލާވީގެ ފްލައިޓްތައް ސަސްޕެންޑް ކުރާނެ ކަމަށް އެމެރިކާގެ އޮފިޝަލުން ވިދާޅުވެފައިވެއެވެ.\nމީގެ އިތުރުން ވެސް ބައެއް ގައުމުތަކުން ވަނީ ދަތިކުރުމުގެ ފިޔަވަޅުތައް އިއުލާނުކޮށްފައެވެ. އެގޮތުން:\nއޮސްޓްރޭލިއާ: ދެކުނު އެފްރިކާ، ނެމީބިއާ، ޒިމްބާބްވޭ، ބޮޓްސްވާނާ، ލެސޯތޯ، އެސްވަތީނީ، ސީޝެލްސް، މަލާވީ އަދި މޮޒަމްބީކްގެ ފްލައިޓްތައް 14 ދުވަހަށް މެދުކަނޑާލައިފައެވެ. އަދި މިދިޔަ ދެ ހަފްތާ ތެރޭގައި އެ ގައުމުތަކުގައި ތިބި އޮސްޓްރޭލިއާ ނޫން މީހުން އެގައުމަށް އެތެރެވުން ވަނީ މަނާކޮށްފައެވެ.\nޖަޕާން: ދެކުނު އެފްރިކާގެ ގިނަ ސަރަހައްދުތަކުން ދަތުރުކުރާ މީހުން 10 ދުވަހަށް ކަރަންޓީންވާން ޖެހި، ކަރަންޓީނު މުއްދަތުގެ ތެރޭގައި ޖުމްލަ ހަތަރު ޓެސްޓެއް ހަދަން ޖެހޭނެއެވެ.\nއިންޑިއާ: ދެކުނު އެފްރިކާ، ބޮޓްސްވާނާ އަދި ހޮންގްކޮންގްއިން އަންނަ ދަތުރުވެރިން މިހާރަށްވުރެ ހަރުކަށިކޮށް ވައިރަހަށް ސްކޭންކުރަން ވަނީ ނިންމާފައެވެ.\nއީރާން: ދެކުނު އެފްރިކާ ހިމެނޭ ގޮތަށް ދެކުނު އެފްރިކާގެ ހަ ގައުމަކުން މީހުން ދަތުރުކުރުން މަނާކޮށްފައެވެ. އަދި އެ ސަރަހައްދުން ގައުމަށް އެނބުރި އަންނަ އީރާނުގެ މީހުން ދެފަހަރަށް ކޮވިޑް ޓެސްޓް ހަދަން ޖެހެއެވެ.\nބްރެޒިލް: ދެކުނު އެފްރިކާގެ6ގައުމަކުން މީހުން އެގައުމަށް އެތެރެވުން މަނާކޮށްފައެވެ.\nތައިލެންޑް: ދެކުނު އެފްރިކާގެ 8 ގައުމަކުން މީހުން އެގައުމަށް އެތެރެވުން މަނާކޮށްފައެވެ.


Drug'ge Massalathakehgai2Meehaku Hayyarah, Ekaku Dhoovejje - Vaguthu\n4 މަސް ކުރިން ( ޖެނުއަރީ 2, 2022 )\nފުލުހުންގެ ބެލުމުގެ ދަށުގައި ހުރި މަސްތުވާތަކެތި ނައްތާލަނީ. --- ފޮޓޯ: ޕޮލިސް\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ވިލިމާލެއާއި ދިއްފުށިން ދެ މީހަކު ހައްޔަރުކޮށްފިއެވެ.\nފުލުހުން ބުނީ ދިއްފުށީގައި މަސްތުވާތަކެތި ގެންގުޅެ އެ ތަކެތީގެ ވިޔަފާރިކުރާކަމަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި ހައްޔަރުކޮށްފައިވަނީ 38 އަހަރުގެ ދިވެހި ފިރިހެނެއް ކަމަށެވެ. މިދިޔަ ޑިސެމްބަރު މަހުގެ 30 ވަނަ ދުވަހު ހިންގި އޮޕަރޭޝަނުގައި އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި 21 ކަރުދާސްކޮޅާއި ރަބަރު ޕެކެޓެއް ފެނިފައިވާ ކަމަށް ފުލުހުން ބުންޏެވެ. އަދި އޭނާ ދިރިއުޅޭ ގެ ޑިސެމްބަރު 31 ވަނަ ދުވަހު ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި 50 ކަރުދާސްކޮޅު ފެނިފައިވެއެވެ.\nމައްސަލައާ ގުޅިގެން ހައްޔަރުކުރި މީހާގެ ބަންދާމެދު ގޮތެއް ނިންމުމަށް ދިއްފުށި މެޖިސްޓްރޭޓް ކޯޓަށް ހާޒިރުކުރުމުން ހޯމް މިނިސްޓްރީން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.\nއޭގެ އިތުރުން، ޑިސެމްބަރ 31 ވަނަ މާފުށިން ދެ ކޭސް ބިޔަރު ފުލުހުންގެ ބެލުމުގެ ދަށަށް ގެނެސްފައިވެއެވެ. މި މައްސަލައާ ގުޅިގެން މިހާތަނަށް މީހަކު ހައްޔަރުކޮށްފައެއް ނުވާކަމަށް ފުލުހުން ބުންޏެވެ.\nއަދި މަސްތުވާތަކެތީގެ މައްސަލައަކާ ގުޅިގެން ވިލިމާލެއިން 33 އަހަރުގެ ދިވެހި ފިރިހެނަކު ހައްޔަރުކޮށްފައިވެއެވެ. މިދިޔަ ޑިސެމްބަރު މަހުގެ 29 ވަނަ ދުވަހު އޭނާ ހައްޔަރުކޮށްފައިވަނީ ވިލިމާލޭގައި މަސައްކަތްކުރާ ފުލުހުން ރަށުތެރެ ޕެޓްރޯލުކުރަމުން ދިޔައިރު އޭނާގެ އަމަލުތައް ހުރިގޮތުން ހުއްޓުވައި ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ރަބަރު ޕެކެޓެއް ފެނުމާ ގުޅިގެންނެވެ.\nމައްސަލައާ ގުޅިގެން ހައްޔަރުކުރި މީހާގެ ބަންދާމެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން، ކޯޓުން އޭނާވަނީ ދޫކޮށްލާފައެވެ.\nޑްރަގް މައްސަލައެއްގައި ތިނަދޫ މީހަކު ހޯދަނީ\nޖެނުއަރީ 3, 2022 11:12\nއާކަމެއްނުންދޯ ދުވުން.ދޫވީއަކީނުން.ދޫކޮށްލީ..ދޯހަޅި ސިޔާސަތުގެ ތެރެއިން.


Ras Online - ކޮވިޑް-19: މާލެއިން 24 މީހުންނާއިއެކު، ޖުމްލަ 169 މީހަކު މިއަދު ޕޮޒިޓިވް\nކޮވިޑް-19: މާލެއިން 24 މީހުންނާއިއެކު، ޖުމްލަ 169 މީހަކު މިއަދު ޕޮޒިޓިވް\nމާޝާ މިދުހަތު 20 ޖުލައި 2021 - 23:12\nރާއްޖެއިން މިއަދު 169 މީހަކު ކޮވިޑަށް ޕޮޒިޓިވްވެއްޖެއެވެ.\nއެޗްޕީއޭގެ ތަފާސް ހިސާބުތައް ދައްކާގޮތުން ރާއްޖެއިން ބަލިޖެހުނު މީހުންގެ ޖުމްލަ އަދަދު މިހާރު ވަނީ 76،188 އަށް އަރާފައެވެ. އަދި އިއްޔެ އިރުއޮއްސި 6:00 އިން މިއަދު އިރުއޮއްސި 6:00 އަށް އެކްޓިވް ކޭސްތައް ނުވަތަ ބަލިޖެހިފައި ތިބި މީހުންގެ އަދަދު އުޅެނީ 2،619 ގައެވެ.\nމިއަދު ބައްޔަށް ޕޮޒިޓިވް ވި މީހުންގެ ތެރޭގައި ހިމެނެނީ ގްރޭޓަރ މާލެ ސަރަހައްދުން ޕޮޒިޓިވްވި 24 މީހަކާއި އެހެނިހެން ސަރަހައްދު ތަކުން ޕޮޒިޓިވްވި 145 މީހުންނެވެ. މީގެ ތެރޭގައި ރިސޯޓުތަކުން ޕޮޒިޓިވްވި 15 މީހަކާއި، އަތޮޅުތެރޭގެ ރަށްތަކުން ޕޮޒިޓިވްވި 127 މީހަކު ހިމެނެއެވެ.\nއެޗްޕީއޭ ގެ ތަފާސްހިސާބުން ދައްކާގޮތުން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާދެމުން ގެންދަނީ 08 މީހުންނަށެވެ. އެޗްޕީއޭއިން ބުނީ ކޯވިޑަށް ޓެސްޓްކުރުމަށް ރާއްޖޭގައި ވޭތުވެދިޔަ 24 ގަޑީއިރުގެ ތެރޭގައި 4932 ސާމްޕަލް ނަގާފައިވާ ކަމަށެވެ.\nވޭތުވެދިޔަ 24 ގަޑީއިރުގެ ތެރޭގައި 19 މީހަކު މިބަލިން ރަނގަޅުވެފައިވާއިރު، މިހާތަނަށް ރާއްޖެއިން ބަލިޖެހުނު މީހުންގެ ތެރެއިން 73،340 މީހުންވަނީ ބަލިން ރަނގަޅުވެފައެވެ.\nކޮވިޑް ޖެހިގެން މިހާތަނަށް ރާއްޖޭގައި ނިޔާވި މީހުންގެ އަދަދު ވަނީ 217 އަށް އަރާފައެވެ.\nމީގެއިތުރުން، ކޮވިޑުން ރައްކާތެރިވުމަށް ރާއްޖޭގައި ކުރިއަށްގެންދާ ވެކްސިން ދިނުމުގެ ކެމްޕޭނުގެ ދަށުން މިހާތަނަށް 320،887 މީހަކު ރާއްޖޭގައި ވެކްސިން ޖަހައިފިކަމަށް އެޗްޕީއޭއިން ބުނެފައިވެއެވެ.\nއެޗްޕީއޭގެ ތަފާސް ހިސާބުތަކުން ދައްކާގޮތުގައި 259،761 މީހަކު މިހާތަނަށް ކޮވިޑް-19 ވެކްސިނުގެ ދެވަނަ ޑޯޒު ޖަހާފައިވެއެވެ.


Addu Drug Operation: Ithuru3Meehaku Shareeaiy Nimendhen Bandhah | Hathaavees\nއައްޑޫ ޑްރަގު އޮޕަރޭޝަން: އިތުރު ތިން މީހަކު ޝަރީއަތް ނިމެންދެން ބަންދަށް\nޝަރީއަތް ނިމެންދެން ބަންދަށް ޖެހި ތިން މީހުން --\nއައްޑޫ ސިޓީގައި ފުލުހުން ދާދިފަހުން ކުރިޔަށް ގެންދިޔަ ޑްރަގު އޮޕަރޭޝަންގައި ހައްޔަރުކުރި މީހުންގެ ތެރެއިން އިތުރު ތިން މީހަކު ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފިއެވެ.\nމި މައްސަލާގައި ޝަރީއަތް ނިމެންދެން ބަންދުގައި ބެހެއްޓުމަށް އަމުރުކުރި މީހުންނަކީ އައްޑޫ ސިޓީ ހިތަދޫ އަށް ނިސްބަތްވާ ތިން މީހުންނެވެ. އެއީ ސ. ހިތަދޫ/ ފިނިފަރު، ހަސަން އާމިރު (25އ) ، އާއި ސ. ހިތަދޫ/ބުލޫބާރޑް، ހޫދު ލަތީފް (24އ) އާއި ސ. ހިތަދޫ/މަންދޫބުގެ، ޙުސައިން ސިމާޙު (27އ)އެވެ.\nމި މީހުންގެ ތެރޭގައި ހިމެނޭ ސ. ހިތަދޫ/ބުލޫބާރޑް، ހޫދު ލަތީފް (24އ) އަކީ މިމައްސަލައާ ގުޅިގެން މި މަހުގެ ހަތްވަނަ ދުވަހުގެ ވަގުތެއްގައި ހައްޔަރުކޮށް، އެދުވަހު ކޯޓަށް ހާޒިރުކުރުމުން ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފައިވާ މީހެއް ކަމަށެވެ. އަދި އަނެއް ދެމީހުންޝަރީއަތް ނިމެންދެން ބަންދުގައި ބޭތިއްބުމަށް އަމުރުކޮށްފައިވަނީ އެދެމީހުންގެ ބަންދާމެދު ގޮތެއް ނިންމުމަށް އިއްޔެ ކޯޓަށް ހާޒިރުކުރުމުން ކަމަށް ފުލުހުން ބުނެއެވެ.\nއެހެންކަމުން މި އޮޕަރޭޝަންގައި ފުލުހުން ހައްޔަރުކުރި މީހުންގެ ތެރެއިން ޝަރީއަތް ނިމެންދެން ބަންދުގައި ބެހެއްޓުމަށް އަމުރުކުރި މީހުންގެ އަދަދު މިވަނީ ފަހަކަށް އަރާފައެވެ. މީގެކުރިން މި މައްސަލާގައި ޝަރީއަތް ނިމެންދެން ބަންދުގައި ބެހެއްޓުމަށް އަމުރުކުރީ މި މައްސަލައިގެ ސ. ހިތަދޫ/ފިނިފަރު، ޢަބްދުﷲ އިބްރާހިމް (އަބުޗާ) (33އ) އާއި ސ. ހިތަދޫ/ކޯޅި، މުޙައްމަދު ޔާމީން ނަޞީރު (23އ) އެވެ.\nހަމަ މި މައްސަލާގައި ފުލުހުން ހައްޔަރުކުރި 8 މީހަކު މިހާރު ވަނީ ދޫވެސް ކޮށްލާފައެވެ. އެމީހުން ދޫކޮށްލީ އިތުރަށް ބަންދުގައި ބަހައްޓަން ޖެހޭ ސަބަބެއް ނުފެންނާތީއެވެ.\nއައްޑޫގަ ފުލުހުން ހިންގި މަސްތުވާތަކެތީގެ ބޮޑު އޮޕަރޭޝަނުގައި ގާތްގަނޑަކަށް 98.6 ކިލޯގެ މަސްތުވާތަކެތި އަތުލައިގަތްފައިވެއެވެ.\nޖާސޫސީ މައުލޫމާތުގެ މައްޗަށް ބިނާކޮށް، ކަނޑުމަތީގައި ފުލުހުން ހިންގި އޮޕަރޭޝަންގައި މަސްތުވާތަކެތި ހޯދާފައި ވަނީ ލޯންޗަކުންނެވެ. އެ ލޯންޗަށް މަސްތުވާތަކެތި އެރުވި ކަމަށް ބެލެވެނީ ރާއްޖޭގެ ކަނޑުގެ އިގްތިސާދީ ސަރަހައްދު ބޭރުންނެވެ.\nPrevious ދަރަނީގެ ވާހަކަތައް ނަޝީދު ދެއްކުމާއެކު އެމްޑީޕީގެ ޓްވީޓެއް!\nNext ފްރަންޓުލައިން މުވައްޒަފުންނަށް ރައްކާތެރިކަން ކަށަވަރު ކޮށްދިނުމަށް ގޮވާލައިފި


މަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް)3 – DhiSalafiyyah\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް)3\n14/12/2012 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nބަރަކާތްތެރި މަދީނާގެ މާތްކަމުގެ ތެރޭގައި ހިމެނޭ ބައެއް ކަންތައްތައް\nހަމަކަށަވަރުން މަދީނާ މާތްވެގެންވާ އެންމެ ބޮޑު އެއް ސަބަބަކީ ﷲ ސުބުޙާނަހޫ ވަތަޢާލާ މިބިމަކީ ޙުރުމަތްތެރިވެގެންވާ ބިމެއް ކަމުގައި ލެއްވުމެވެ. އެއީ މައްކާވެސް ޙުރުމަތްތެރިކުރެވުނު ތަނެއްކަމުގައި ލެއްވިފަދައިންނެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައިވާކަމަށް އައިސްފައިވެއެވެ.\n((إِنَّ إِبْرَاهِيمَ حَرَّمَ مَكَّةَ وَإِنِّى حَرَّمْتُ الْمَدِينَةَ…)) [رواه مسلم]\nމާނައީ: “އިބްރާހީމް(ޢަލައިހިއްސަލާމް) މައްކާ ޙުރުމަތްތެރި ކުރެއްވިއެވެ. އަދި ތިމަންކަލޭގެފާނު މަދީނާ ޙުރުމަތްތެރި ކުރެއްވީމެވެ.”\nމިހަދީޘް ގައި ރަސޫލުއްﷲ ޞައްލައްﷲ ޢަލައިހި ވަސައްލަމްއަށާއި އިބްރާހީމް ޢަލައިހިއް ސަލާމް އަށް ނިސްބަތްކުރެވިފައި ޙުރުމަތްތެރި ކުރެއްވުމުގެ މުރާދަކީ އެތަންތަނަކީ ހުރުމަތްތެރި ތަނެއްކަން ބަޔާން ކުރައްވާ ފާޅުކުރެއްވުމެވެ. އެހެނީ ތަންތަން ޙުރުމަތްތެރި ކުރައްވަނީ ﷲ ސުބުޙާނަހޫ ވަތަޢާލާއެވެ. އެއިލާހު މައްކާ އަދި މަދީނާ ޙަރަމްފުޅެއްކަމުގައި ލެއްވިއެވެ. ދުނިޔޭގެ އެހެން ހުރިހާ ބިމެއްގެ މައްޗަށް ﷲ ތަޢާލާ މައްކާ އަދި މަދީނާގެ ބިން މިޞިފައިން ޚާއްޞަކުރެއްވިއެވެ. މި ދެބިން ފިޔަވާ އެހެންބިމެއް ޙަރަމްފުޅެއްކަމުގައި ލެއްވިކަމަށް ޘާބިތު ދަލީލެއް ނެތެވެ.\nމަސްޖިދުލް އަޤްޞާއަކީ ތިންވަނަ ޙަރަމްކަމަށް ބައެއްމީހުން ދެކެއެވެ. ނަމަވެސް މިއީ ވަރަށް [މިހާރު] ފެތުރިފައިވާ ކުށްހީއެކެވެ. ދެ ޙަރަމްފުޅުފިޔަވާ، އިތުރު ޙަރަމެއް ނުވެއެވެ. ރަނގަޅުގޮތަކީ މަސްޖިދުލް އަޤްޞާ އަކީ އެންމެ މާތް އެންމެ މަތިވެރި ތިން މިސްކިތުން ކުރެ މިސްކިތެކޭ ބުނުމެވެ. މިތިން މިސްކިތުގެ މާތްކަމާއި، މިތިން މިސްކިތަށް ނަމާދަށް ޤަޞްދުކޮށް ދިއުމުގެ މާތްކަން އަންގައިދޭ ޙަދީޘްތައް ރަސޫލުﷲ ޞައްލަﷲ ޢަލައިހި ވަސައްލަމްގެ ކިބައިން ވާރިދުވެފައި ވެއެވެ. އެކަލޭގެފާނު ޙަދީޘް ކުރެއްވިއެވެ.\n((لاَ تُشَدُّ الرِّحَالُ إِلاَّ إِلَى ثَلاَثَةِ مَسَاجِدَ مَسْجِدِ الْحَرَامِ وَمَسْجِدِى هَذَا وَالْمَسْجِدِ الأَقْصَى)). [رواه البخارى ومسلم]\nމާނައީ:” ތިންމިސްކިތަކަށް ފިޔަވާ ދަތުރުކުރުމެއް ނުވެއެވެ. އެއީ މަސްޖިދުލް ޙަރާމްއާއި ތިމަން ކަލޭގެފާނުގެ މި މިސްކިތާއި (އެބަހީ މަސްޖިދުއްނަބަވީ) މަސްޖިދުލް އަޤްޞާއެވެ.”


JP Ge Running Mate Kamah Ali Hussein Kurimathi Laifi - Vaguthu\nޖޭޕީގެ ރަނިންމޭޓް ކަމަށް އަލީ ހުސެއިން ކުރިމަތިލައިފި\nކުރިއަށް އޮތް ރިޔާސީ އިންތިހާބަށް ޖުމްހޫރީ ޕާޓީން ނެރޭ ރަނިން މޭޓްގެ މަގާމަށް ކެންދޫ ދާއިރާގެ މެންބަރު އަދި މަޝްހޫރު ގާނޫނީ ވަކީލު އަލީ ހުސައިން ކުރިމަތި ލައްވައިފިއެވެ.\nއަލީ ހުސައިން ވަނީ ރަނިންމޭޓު ކަމަށް މިއަދު ފޯމު ހުށަހަޅުއްވާފައެވެ. ފޯމު ހުށަހެޅުއްވުމަށްފަހު އަލީ ހުސައިން ވިދާޅުވީ ގާނޫނު އަސާސީއާއި ގާނޫނުތަކަށް ބޮޑެތި ބަދަލުތަކެއް ގެންނަން ޖެހޭ އިރު އެ ގާބިލުކަން އޭނާގެ ކިބައިގައި އެބަހުރި ކަމަށެވެ.\n"އިރާދަ ކުރެއްވިޔާ ކުރިއަށް އޮތް ރިޔާސީ އިންތިހާބު ކާމިޔާބުކޮށް މި އަނިޔާވެެރިކަން ނިންމައި، މި ކުރެވޭ މަސައްކަތުގެ އެންމެ ކުރީގައި އަޅުގަނޑު ހުންނާނަން. އަދި ދިވެހި ރައްޔިތުންނަށް އިންސާފު ހޯދައި ދިނުމުގެ މަސައްކަތުގައި ފަހަތަށް ނުޖެހޭނަން" އަލީ ހުސެއިން ވިދާޅުވިއެވެ.\nއަލީ ހުސެއިން ވިދާޅުވީ، ޖުމްހޫރީ ޕާޓީގެ ކައުންސިލް މެންބަރުން ރަނިންމޭޓަކާ ގުޅޭ ގޮތުން ނިންމާ ނިންމުން ވާންޖެހޭނީ ގައުމީ ނިންމުމަކަށް ކަމަށާއި އަމިއްލަ ނިންމުމަކަށް ނޫން ކަމަށެވެ.\nއިދިކޮޅު ރަނިންމޭޓު ކަމަށް އަލީ ހުސައިން ކުރިމަތި ލައްވާފައިވާ އިރު ޖޭޕީގެ އެކްޓިން ލީޑަރު ޑރ.ހުސައިން ރަޝީދު ހަސަންއާއި ޑެޕިއުޓީ ލީޑަރު އަބްދުﷲ އަމީންއާއި ކާށިދޫ ދާއިރާގެ މެންބަރު ފައިސަލު ނަސީމް ވެސް ވަނީ ކުރިމަތި ލައްވާފައެވެ.\nޖޭޕީގެ ރަނިންމޭޓު ކަނޑައެޅުން އޮންނާނީ މި މަހުގެ 13 ވަނަ ދުވަހު ބާއްވާ އެ ޕާޓީގެ ކައުންސިލް ބައްދަލުވުމުގައި ނަގާ ސިއްރު ވޯޓަކުންނެވެ.\nއިދިކޮޅު ކޯލިޝަންގެ ރަނިން މޭޓުކަން ޖޭޕީއަށް ދިނުމަށް ނިންމާފައިވާއިރު، އެ ކޯލިޝަންގެ ރިޔާސީ ކެންޑިޑޭޓަކަށް އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހު (އިބޫ) މިހާރު ވަނީ ކަނޑައަޅާފައެވެ.\nޖުލައި 12, 2018 14:55\nކައުންސިލްގެ އެންމެން ރަނިންމޭޓް ކަމަށް ކުރިމަތިލީ. ހުންނާނެ ފޯރިއެއް. މީހަމަ ރަށެއްގެ ކައުންސިލް އެންމެން ކައުންސިލްގެ ރައީސްކަމަށް ކުރިމަތިލުންކަހަލަ ކަމެއް. ހީވަނީ ވަރަށް ފަނިވާނެހެން މިކަން ނިމޭތަނުން.\nޖުލައި 12, 2018 15:04\nޤާބިލްކަން އެބަ ހުއްޓޯލަ! ވެބޫ ހެދުނީ ދޯ؟\nޖުލައި 12, 2018 15:10\nކޮން ފަހަތެއްގެވާހަކައެއް އައްޔާ ތިދައްކަނީ. ގާސިމަކީ ކަލެއަށް ބުނިހާވަރަކަށް ފައިސާދޭ މީހެއްވީމާ މާބޮޑު އިޚުލާސްތެރިކަމެއްގެގޮތްދައްކަނީ. ތި ގާސިމަކީ ދައުލަތަށް ދައްކަންޖެހޭ ރައްޔިތުންގެ ފައިސާ މަކަރުން ހިފަހައްޓައިގެންއުޅޭ މަކަރުވެރިއެއް. ކޮން ތެދުވެރިކަމެއް އަލީގެ ހުންނާނީ. ވައްކަންކުރާ މީހާގެ ދިފާއުގަ ވާހަކައެއް ނުދައްކާނެ ތެދުވެރިއެއް. ކަށަވަރުވާކަމަކީ އައްޔަކީވެސް ގައުމަށް ޚިޔާނާތްތެރިއެއް. އެއީ މަކަރުވެރި ޙީލަތްތެރިން ދިފާޢުކުރަން މާތްﷲ ގަންދީ ހުވާކޮށްގެންހުރި މީހަކަށްވާތީ. ވިސްނަބަލަ އއްޔާ ތިކުރެވޭ ކަމެއް. ހުވައެއްކޮށްގެން އޭގަބުނާ އެއްޗެއް ފަހުމުނުވާމީހާ؟؟؟؟؟؟؟؟؟؟؟؟؟؟؟\nޖުލައި 12, 2018 16:03\n1- ހުރިހާ ކުށްވެރިން ކުށެއް ނުކުރާ ބައެއްގެގޮތުގައި ދޫކޮށްލުން.\n2- ރަނިންމޭޓް ވަކިކުރުން.\n3- ނަޝީދަށް ރަނިންމޭޓްކަން ދިނުން.\n4- ރައީސް އިސްތިއުފާ ދެއްވުން.\n5- ނަޝީދު ރައީސްކަމާ ޙަވާލުވެ ވަޑައިގަތުން.\nމިކަންތައްތައް ނިންމުމަށް 18 މަސްދުވަސްކަމަށް ލަފާކުރެވެނީ.\nމިިއީ އަޅުގަނޑު ޤަޞްތު ކުރާގޮތް.\nޖުލައި 12, 2018 18:21\nޢައްޔަާ ތިކަންވާަނެ. ޤާބިލްކަންްްއެބަހުރި ޔާމީނަަށް ބޮޅެއް


Vazeefa ge badhaleh ge gothun kamah bune GAM ge SG jinsee goanaa kuri kamuge thuhumathu! | Mihaaru\nރޭޕާއި ޖިންސީ ގޯނާގެ މައްސަލަތަކުގައި އިންސާފު ނުލިބޭ މައްސަލައިގައި މުޒާހަރާކުރަނީ: ގެމްގެ އެސްޖީއަށް ތުހުމަތުކުރާ ޖިންސީ ގޯނާގެ މައްސަލައެއް ވަނީ ފުލުސް އޮފީހަށް ހުށަހަޅާފައި. --ފޮޓޯ:ނިޝާން އަލީ /މިހާރު\nވަޒީފާގެ ބަދަލެއްގެ ގޮތުން ކަމަށް ބުނެ ގޭމްގެ އެސްޖީ ޖިންސީ ގޯނާ ކުރިކަމުގެ ތުހުމަތު!\n10 ޖުލައި 2020 - 21:007comments\nގެސްޓް ހައުސް އެސޯސިއޭޝަން އޮފް މޯލްޑިވްސް (ގޭމް)ގެ ސެކްރެޓަރީ ޖެނެރަލް (އެސްޖީ) ސައުދުﷲ އަހްމަދު އެ ތަނުގެ އަންހެން މުވައްޒަފަކަށް ޖިންސީ ގޯނާކުރި ކަމަށް ތުހުމަތުކުރާ މައްސަލައެއް ފުލުސް އޮފީހަށް ހުށަހަޅައިފި އެވެ.\nގޭމްގެ އެޑްމިނިސްޓްރޭޓާއަކަށް އުޅުނު އަންހެން މުވައްޒަފަކަށް ޖިންސީ ގޯނާކުރި ކަމުގެ ތުހުމަތަށް ފުލުހުން ވަނީ ބަޔާން ނަގައިފަ އެވެ. މައްސަލަ ހުށަހެޅިކަން ފުލުހުން ވެސް ކަށަވަރުކޮށްދެ އެވެ.\nއެކަން ހިނގައިދިޔަ ގޮތް އަންހެން މުވައްޒަފު މިހާރު ވަނީ ތަފްސީލްކޮށް ފޭސްބުކްގައި ވެސް ލިއެފަ އެވެ.\nގޭމް އިން ވެސް އަންނަނީ މި މައްސަލަ ބަލަމުންނެވެ. ޖިންސީ ގޯނާގެ މައްސަލަ ބެލޭނެ އެކަށީގެންވާ މާހައުލެއް ނެތުމުން ކަމަށް ވިދާޅުވެ އެ އެސޯސިއޭޝަންގެ ރައީސްގެ މަގާމުން މޫސާ ނާސިހް ވަނީ އިސްތިއުފާ ދެއްވައިފަ އެވެ. އެއާއެކު ސަބަބު ހާމަކުރުމެއް ނެތި އެސްޖީ ސައުދު ވަނީ ކުއްލި ގޮތަކަށް ސަސްޕެންޑްކޮށްފަ އެވެ.\nސައުދަށް ކުރާ ޖިންސީގޯނާގެ ތުހުމަތާ ގުޅިގެން "މިހާރު"ން ގުޅުމުން ފޯނެއް ނުނަންގަވަ އެވެ. އަދި ވިކްޓިމްގެ ތުހުމަތުތައް ރިޕޯޓްކުރާތީ ކޮމެންޓަކަށް އެދި ކުރި މެސެޖަށް ވެސް ޖަވާބެއް ނުދެއްވަ އެވެ.\nވިކްޓިމް "މިހާރު" އަށް ކިޔައިދިން އަދި ފޭސްބުކްގައި ލިއެފައިވާ ގޮތުގައި އެކި ފަހަރު މަތިން ސައުދު އޭނާ އަށް ޖިންސީ ގޯނާކުރީ ވަޒީފާ ހަމަޖައްސައިދިނުމަށް ފަހު އޭގެ ބަދަލެއްގެ ގޮތުން ކަމަށް ބުނެ އެވެ. ވަޒީފާއެއް ބޭނުންވެފައި ހުއްޓައި ގޭމް އިން ވަޒީފާ ލިބުނީ ސައުދުގެ އެހީތެރިކަމާ އެކުގައި ކަމަށް ވިކްޓިމް ބުންޏެވެ.\n"ވަޒީފާ އަށް ނުކުތް ހިސާބުން ފެށިގެން ވެސް އެކި ދުވަސް މަތިން ދިޔައީ ގޯނާކުރަމުން. ފުރަތަމަ ސަމާސާއަކަށް ހަދާފައި، ބޮޑު މަޖާގަނޑަކަށް ހަދައި އެ އަމަލުތައް ހިންގަމުން ދިޔައީ. އެކަމަށް އިންކާރުކުރާތީ ބުނަނީ ވަޒީފާ ހަމަޖައްސައިދިނީމަ ބަދަލެއްގެ ގޮތުން ކޮންމެވެސް ކަމެއް އޮންނަން ވާނެއޭ،" ވިކްޓިމް ކިޔައިދިނެވެ.\nމާޗް މަހުގެ ކުރީކޮޅު ވަޒީފާ އަށް ނުކުތަސް އޭޕްރީލްގައި ކޮވިޑް-19 ގެ ލޮކްޑައުންއާ ހެދި ގޭގައި މަސައްކަތް ކުރަން ޖެހުމުން ސައުދުގެ އުނދަގޫ ކުޑަވާނެ ކަމަށް ހީކުރި ނަމަވެސް ފޯނުން ގުޅައިގެން ނުވަތަ މެސެޖުން ވެސް ފުރައްސާރަ ކުރި ކަމަށް ވިކްޓިމް ބުނެ އެވެ. ވަޒީފާ އިން ވަކިވާން ނިންމައި މައްސަލަ އެސޯސިއޭޝަންގެ ހިންގާ ކޮމެޓީ އަށް ހުށަހެޅުމުން، ޓެރަސްމަތިން ފުންމާލާނެ ކަމުގެ ބިރު ސައުދު ދެއްކި ކަމަށް ވިކްޓިމް ބުންޏެވެ.\n"މައްސަލަ ޕޮލިހަށް ރިޕޯޓްކުރީ، އެ ކަންތައް ބޮޑުވެ، އެހެން މީހަކަށް ވެސް އެ ބިރު އޮވެދާނެތީ،" ވިކްޓިމް ބުންޏެވެ.\nގޭމްގެ އެސްޖީގެ މައްޗަށް ޖިންސީގޯނާގެ ތުހުމަތުކޮށް މައްސަލަ ފުލުހުންނަށް މި ހުށަހެޅީ، ހުޅުމާލެ ސަފާރީއެއްގައި ކެންޔާގެ އަންހެނަކަށް ޖިންސީ ގޯނާކުރި މައްސަލައިގެ ތަހުގީގަށް ސިޔާސީ ނުފޫޒު ވަދެ އެކަށީގެންވާ ތަހުގީގެއް ނުކުރާ ކަމުގެ ކަންބޮޑުވުންތަކާ އެކު ގިނަ އަދަދެއްގެ ބަޔަކު އެ މީހުންނަށް ދިމާވެ، އިންސާފު ނުލިބި ހުރި މައްސަލަތަކުގައި އަޑުއުފުލަން ނުކުތުމުންނެވެ.\nޓޫރިޒަމް މިނިސްޓަރު އަލީ ވަހީދު އޭނާގެ މުވައްޒަފުންތަކަކަށް ޖިންސީ ގޯނާކުރި ކަމުގެ ތުހުމަތާ އެކު ވަޒީރު ކަމުން ވަނީ ވަކިކޮށްފަ އެވެ. އޭނާގެ މައްޗަށް ތުހުމަތުކުރެވޭ މައްސަލަތައް ފުލުހުން އަންނަނީ ތަހުގީގު ވެސް ކުރަމުންނެވެ.\nއިތުރު ލިޔުންތައް ކުށްކުރުން ފުލުހުން ޖިންސީ އަނިޔާ ޖިންސީ ގޯނާކުރުން\nފާމަސީ އެސިސްޓެންޓަކު ޖިންސީ ގޯނާ ކުރިކަމުގެ ތުހުމަތެއް\nސަފާރީ ކޭސް:"ދައުވާކުރެވޭ ވަރަށް ކުރިއެރުން ލިބިއްޖެ"